പരിസ്ഥിതിയെ രക്ഷിക്കാം; അന്തരീക്ഷ കാര്‍ബണിനെ കടലിനടിയില് കുഴിച്ചുമൂടാന് വഴികണ്ടെത്തി ഗവേഷകര് | supercharging carbon capture to reduce harmful carbon from atmosphere\nSep 24, 2021, 02:41 PM IST\nനിലവില് കാലാവസ്ഥാ വ്യതിയാനത്തില് എന്തെങ്കിലും ഒരു മാറ്റമുണ്ടാകാന് അന്തരീക്ഷത്തില് നിന്നും ഇല്ലാതാവേണ്ട കാര്‍ബണിന്റെ ചെറിയൊരംശം മാത്രമേ ഇന്ന് പിടിച്ചെടുക്കാന് സാധിക്കുന്നുള്ളൂ.\nകാലാവസ്ഥാമാറ്റത്തിനും അന്തരീക്ഷ മലിനീകരണത്തിനുമിടയാക്കുന്ന വിഷവാതകങ്ങളുടെ ബഹിര്‍ഗമനം ലഘൂകരിക്കാനുള്ള കഠിനശ്രമത്തിലാണ് ലോകം. അതിനായി സ്വീകരിച്ചുവരുന്ന ഒരു വഴിയാണ് അന്തരീക്ഷത്തിലെ കാര്‍ബണിനെ പിടിച്ചെടുത്ത് നശിപ്പിക്കുന്ന കാര്‍ബണ് കാപ്ചറിങ് എന്ന പ്രക്രിയ.\nനിലവില് കാലാവസ്ഥാ വ്യതിയാനത്തില് എന്തെങ്കിലും മാറ്റമുണ്ടാകാന് അന്തരീക്ഷത്തിലുള്ള കാർബണിന്റെ സാന്നിധ്യം കുറയ്ക്കാനാവണം. എന്നാൽ കാര്‍ബണിന്റെ ചെറിയൊരംശം മാത്രമേ ഇന്ന് പിടിച്ചെടുക്കാന് സാധിക്കുന്നുള്ളൂ. എന്നാല് ഇതില് ഏറെ മുന്നേറ്റമുണ്ടാക്കാനാവുന്ന കണ്ടെത്തല് നടത്തിയിരിക്കുകയാണ് ടെക്‌സാസ് സര്‍വകലാശാലയിലെ ഗവേഷകര്. കാർബൺഡൈ ഓക്സൈഡിനെ ഉയർന്ന മർദ്ദത്തിൽ കുറഞ്ഞ താപത്തിൽ ജലവുമായി ചേർത്ത് ക്രിസ്റ്റലാക്കി കാർബണിനെ കാപ്ചർ ചെയ്യാം. ഈ ക്രിസ്റ്റലിന്റെ രൂപീകരണ വേഗത വര്‍ധിപ്പിക്കാനുള്ള മാര്‍ഗം കണ്ടെത്തിയിരിക്കുകയാണ് ശാസ്ത്രജ്ഞർ. ഇതുവഴി ശതകോടിക്കണക്കിന് ടണ് അന്തരീക്ഷ കാര്‍ബണ് സമുദ്രത്തിന്റെ അടിത്തട്ടില് കാലങ്ങളോളം സംഭരിക്കാന് സാധിച്ചേക്കും.\nകാര്‍ബണ് കാപ്ചറിങ് ഭൂമിയ്ക്ക് വേണ്ടിയുള്ള ഒരു ഇന്‍ഷ്വറന്‍സ് ആണെന്ന് കോക്ക്‌റെല് സ്‌കൂള് ഓഫ് എൻജിനീയറിങിലെ പ്രൊഫസറും 'എസിഎസ് സസ്റ്റെയ്‌നബിള് കെമിസ്ട്രി ആന്റ് എഞ്ചിനീയറിങ്' ഗവേഷണത്തിന്റെ സഹ രചയിതാവുമായ വൈഭവ് ബഹദൂര് പറഞ്ഞു.\nകാര്‍ബണ് ന്യൂട്രല് ആയതുകൊണ്ട് മതിയാവില്ലെന്നും കഴിഞ്ഞ കുറേ ദശാബ്ദങ്ങളായി പരിസ്ഥിതിയ്‌ക്കേറ്റ ആഘാതങ്ങള് ഇല്ലാതാക്കാൻ കാര്‍ബണ് നെഗറ്റീവ് ആവേണ്ടതുണ്ടെന്നും അദ്ദേഹം പറയുന്നു.\nകുറഞ്ഞ താപനിലയില് ഉയര്‍ന്ന മര്‍ദത്തില് കാര്‍ബണ് ഡയോക്‌സൈഡ് ജലവുമായി കൂടി ചേരുമ്പോഴാണ് കാർബൺ ക്രിസ്റ്റലുകൾ രൂപപ്പെടുന്നത്. ജലവുമായി ചേർത്തുണ്ടാക്കുന്ന ഈ കാർബൺ ക്രിസ്റ്റലിനെ ഹൈഡ്രേറ്റുകള് എന്നാണ് വിളിക്കുന്നത്. എന്നാല് നിലവില് വളരെ വേഗം കുറഞ്ഞൊരു പ്രക്രിയയാണിത്. സ്വാഭാവികമായി ഈ രാസപ്രവര്‍ത്തനം നടക്കുന്നതിന് മണിക്കൂറുകളോ ചിലപ്പോള് ദിവസങ്ങളോ വേണ്ടിവന്നേക്കാം.\nഎന്നാല് ഈ രാസപ്രവര്‍ത്തനത്തിലേക്ക് മഗ്നീഷ്യം ചേര്‍ത്താല് 3000 ഇരട്ടി വേഗത്തില് ഹൈഡ്രേറ്റുകള് രൂപപ്പെടുന്നതായി ഗവേഷകര് കണ്ടെത്തി. ഇന്ന് ലഭ്യമായതില് ഏറ്റവും വേഗമേറിയ രീതിയാണിത്. ഒരു മിനിറ്റോളം വേഗത്തില് ഇത് സാധ്യമാവും. ഇതുവരെ രേഖപ്പെടുത്തിയ ഏറ്റവും വേഗമേറിയ ഹൈഡ്രേഷന് രൂപീകരണ പ്രക്രിയയാണിത്.\nഹൈഡ്രേറ്റ് രൂപീകരണ പ്രക്രിയയുടെ വേഗത വര്‍ധിപ്പിക്കാന് ഏതെങ്കിലും രാസവസ്തുകൂടി ചേര്‍ത്ത് ഇതിന്റെ വേഗം വര്‍ധിപ്പിക്കുകയാണ് ഇന്ന് ചെയ്തുവരുന്നത്. അത് ഫലപ്രദമാണെങ്കിലും വേഗം കുറവാണ്. മാത്രവുമല്ല ഈ രാസവസ്തുക്കള് വളരെ ചിലവേറിയതും പരിസ്ഥിതിയ്ക്ക് ഗുണകരമായതും അല്ല.\nറിയാക്ടറുകളിലാണ് ഹൈഡ്രേറ്റുകള് രൂപപ്പെടുന്നത്. പ്രായോഗിക തലത്തില് ഈ റിയാക്ടറുകള് സമുദ്രത്തിനടിയിലാണ് വിന്യസിക്കേണ്ടത്. വായുവില് നിന്ന് വലിച്ചെടുക്കുന്ന കാര്‍ബണ് ഡയോക്‌സൈഡ് സമുദ്രത്തിനടിയിലെ റിയാക്ടറുകളിലേക്ക് കൊണ്ടുപോവുകയും ഹൈഡ്രേറ്റുകളാക്കി മാറ്റുകയും ചെയ്യുന്നു. ഹൈഡ്രേറ്റുകളുടെ സ്ഥിരത കാര്‍ബണ് ചോര്‍ച്ചയുടെ ഭീഷണികള് കുറയ്ക്കും.\nഅന്തരീക്ഷത്തിലെ കാര്‍ബണിന്റെ അളവ് എങ്ങനെ കുറയ്ക്കുമെന്ന ചോദ്യം ആഗോള തലത്തില് ഉയരുമ്പോഴും CO2 ഹൈഡ്രേറ്റുകളെ ഒരു സാധ്യതയായി കണക്കാക്കിക്കൊണ്ടുള്ള ഗവേഷണം നടത്തുന്നവര് കുറവാണെന്ന് ബഹദൂര് പറഞ്ഞു.\nഎക്‌സോണ്‍മൊബിലും യുടി ഓസ്റ്റിനിലെ എനര്‍ജി ഇന്‍സ്റ്റിറ്റ്യൂട്ടും ചേര്‍ന്നാണ് ഈ ഗവേഷണം നടത്തിയത്. തങ്ങളുടെ കണ്ടെത്തല് വാണിജ്യവത്കരിക്കുന്നതിന് പേറ്റന്റ് സ്വന്തമാക്കാനുള്ള ശ്രമത്തിലാണിപ്പോള് ഗവേഷകരും എക്‌സോണ് മൊബിലും.\nകടപ്പാട് : https://phys.org/news/2021-09-metals-supercharge-method-carbon-dioxide.html


അബ്ദുല് ഹഫീദ് നദ്‌വി കൊച്ചി, Author at islamonlive.in\n1975 മാര്‍ച്ച് 22 ന് എറണാകുളം ജില്ലയിലെ മട്ടാഞ്ചേരിയിൽ ജനനം. പിതാവ്: മല്ലികത്തൊടിയിൽ ഉസ്മാൻ. മാതാവ്: സനീറ എ.എ. മദ്‌റസത്തുൽ മുജാഹിദീൻ ഓറിയന്റൽ ഹൈ സ്‌കൂള്,\nകൊച്ചിൻ കോളേജ്, അസ്ഹറുൽ ഉലൂം കോളേജ്, നദ് വത്തുൽ ഉലമാ ലഖ്നോ, ദഅവാ കോളേജ്, ഖത്തര് യൂനിവേഴ്‌സിറ്റി എന്നിവിടങ്ങളില് പഠനം. ഇസ്‌ലാമിക ശരീഅത്തിലും ഫിഖ്ഹിലും ഉസ്വൂലുല് ഫിഖ്ഹിലും ബിരുദം (ആലിമിയ്യ)\nവാടാനപ്പളി ഇസ്ലാമിയ കോളേജ് പ്രിൻസിപ്പൽ , അധ്യാപകൻ , സർക്കാർ കരിക്കുലം കമ്മിറ്റി , LPSA ആയിരുന്നു. നിലവിൽ\nഅല്‍ജാമിഅ അല്‍ഇസ്‌ലാമിയ്യ സീനിയർ ലക്ചറർ, HCI ചെയർമാൻ, വിക്ടറി എഡ്യുക്കേഷൻ ട്രസ്റ്റ് മെമ്പർ ,SCERT കരിക്കുലം കമ്മറ്റി അംഗം, അത്തദാമുൻ/ഇസ്ലാം പാഠശാല എഡിറ്റർ എന്നീ സ്ഥാനങ്ങള് വഹിക്കുന്നു.\nമലയാളം, അറബി ആനുകാലിക പ്രസിദ്ധീകരണങ്ങളില് ഇസ്ലാമിക വിഷയങ്ങള് കൈകാര്യം ചെയ്യുന്നു.\nIPH പ്രസിദ്ധീകരിച്ച ബുഖാരി, തിർമുദി , വിജ്ഞാനകോശം, അറബി നിഘണ്ടു എന്നിവയുടെ പരിഭാഷ , എഡിറ്റിങ് , പ്രൂഫ് റീഡിങ് എന്നിവ നിർവ്വഹിച്ചിട്ടുണ്ട്. ഭാര്യ: അൻസ, മക്കള്: അസ്വാല അൽഫിയ്യ, അസ്വീൽ അൽഫൈൻ, അമാൻ അസ്ലം.\nനമുക്കറിയാവുന്ന പല പകൽ മാന്യന്മാരുടെയും കുടുംബ ജീവിതം വളരെ ശോകമാണ്. നാടിനെ നന്നാക്കാൻ നടന്ന് സ്വന്തം വീടിനെ മറന്ന സാധുക്കൾ . താൻ ശീലിച്ച ശീലങ്ങളും നെഞ്ചിലേറ്റിയ...\nവിവാഹം കഴിഞ്ഞ് പഠിച്ചതൊന്നും പിന്നെ ഓർക്കാൻ പോലും കഴിയാത്ത ഒരുപാട് പുരുഷ കേസരികളെയും മഹിളാ രത്നങ്ങളെയും നമുക്കറിയാം. അവരിൽ പലരും പിന്നെ മക്കൾ പഠിക്കുന്ന സ്കൂളിലോ കോളേജിലോ...\nദേശാടനം ചെയ്യുന്ന സാഹിത്യകാരന്മാരുടെ സൃഷ്ടികളിലാണ് പലയിടത്തുമെത്തി പച്ചവെള്ളം കുടിച്ച് പൈദാഹം അടക്കിയിട്ടുള്ള അനുഭവ സാക്ഷ്യങ്ങൾ വായിച്ചിട്ടുള്ളത്. കിഴക്കും പടിഞ്ഞാറുമെല്ലാം അത്തരം അനുഭവങ്ങൾ കേട്ടിട്ടുണ്ട്. എന്നാൽ ആരും പട്ടിണി...\n﴿قُلْ لَنْ يُصِيبَنا إِلاَّ مَا كَتَبَ اللَّهُ لَنا هُوَ مَوْلانا وَ عَلَى اللَّهِ فَلْيَتَوَكَّلِ الْمُؤْمِنُون). التوبة : 51 പറയുക: അല്ലാഹു...\nقدموا لأنفسكم നിങ്ങൾ നിങ്ങൾക്കുതന്നെ മുൻകൂട്ടി ചെയ്തുവെക്കുക 2: 223 വിശ്വാസി തനിക്കുവേണ്ടി മാത്രം ജീവിക്കുന്നവനല്ല; തന്റെ സംരക്ഷത്തിലുള്ളവരുടെയെങ്കിലും ഇഹപര വിജയങ്ങൾ ഉറപ്പിക്കേണ്ടത് അവന്റെ ബാധ്യതയാണ്....\nرَبِّ لَوْلَآ أَخَّرْتَنِىٓ إِلَىٰٓ أَجَلٍۢ قَرِيبٍۢ فَأَصَّدَّقَ وَأَكُن مِّنَ ٱلصَّٰلِحِينَ 'എന്റെ റബ്ബേ, അടുത്ത ഒരവധിവരേക്കും എന്നെ നീ പിന്തിച്ചുകൂടേ? - എന്നാൽ ഞാൻ...\nഇസ്ഹാര് ഖാന്റെ അവസാനത്തെ ഫോണ്‍കോള്


കാഴ്ചകളിൽ പുതുമ നിറയുമ്പോൾ - നല്ലെഴുത്ത്\nHome Malayalam Raji Raghavan TinyTreats കാഴ്ചകളിൽ പുതുമ നിറയുമ്പോൾ\n,Malayalam ,Raji Raghavan ,TinyTreats\nകർട്ടൻ വകഞ്ഞു മാറ്റി ജനലിലൂടെ പുറം കാഴ്ച്ചകളിലേയ്ക്ക് നോക്കി നഗരത്തിൻ്റെ തിരക്ക് ആസ്വദിക്കുന്നതാണ് ഇഷ്ട ഹോബി.ഭാര്യ ജോലി ചെയ്യുന്നത് കുറച്ചിലായ് കാണുന്ന ഒരു ഭർത്താവ് അതാണ് അരവിന്ദ്. പലരുടെയും ജീവിതം നോക്കി കാണുബോൾ ഉള്ളിൽ അമർഷം തിരയടിക്കും. ബാങ്ക് മാനേജർ ശിവദാസും, ഭാര്യ കാർത്തികയും അവരുടെ കാറിൽ മധുവിധുവിന്റെ പുറംമോടി ആഘോഷിച്ചുല്ലസിച്ച് പോവുന്നത് ഇപ്പോൾ സ്ഥിരം പ്രണയ കാഴ്ചയാണ്.\nപിന്നെ പോലീസുകാരൻ ഫിലിപ്പ് കുര്യൻ ഒന്നു പുഞ്ചിരിച്ചു കണ്ടിട്ടില്ല. എപ്പോഴും മുഖത്ത് ഗൗരവം മാത്രം, ഭാര്യ സീന ഏതു നേരവും പുഞ്ചിരിയും ആരെ കണ്ടാലും സ്വന്തക്കാരെ പോലെ മിണ്ടുകയും ചെയ്യും. ഇവിടെ വന്ന് ആദ്യമായി പരിചയപ്പെട്ടത്\nഅവരായിരുന്നു. രണ്ടു മക്കളാണ് അവർക്ക് സിമി ഫിലിപ്പും,സാം ഫിലിപ്പും. രണ്ടുപേരും അവധി ദിനങ്ങളിൽ വരും. ഒരുപാട് നേരം ചിലവഴിച്ചു മടങ്ങും. കുട്ടികൾ ഇല്ല എന്ന തോന്നൽ അപ്പോൾ ഓർമ്മയിൽ വരില്ല. അവരുടെ കുസൃതിയും,കൊഞ്ചലും കാണുബോൾ എല്ലാം മറക്കും. ചിലപ്പോൾ അവരുടെ മമ്മി വിളിച്ചാൽ പോലും അവർ പോവാൻ മടിച്ചു നിൽക്കും.\nഅവർക്ക് ഇഷ്ടമുള്ള ഭക്ഷണം പാകം ചെയ്ത് നൽകി കഴിക്കുന്നത് നോക്കി ഒരമ്മയെ പോലെ അടുത്തിരിക്കും.\nഅപ്പോൾ കിട്ടുന്ന സന്തോഷം വാക്കുകളിൽ വിവരിക്കാൻ കഴിയില്ല. കുറച്ചു നേരത്തെ ആശ്വാസം നൽകി അവർ പോവുബോൾ വീണ്ടും ശൂന്യതയിലേയ്ക്ക് ഇഷ്ടമില്ലാതെ കടന്നു ചെല്ലേണ്ടി വരും.ഫ്ളാറ്റിലെ കനത്ത നിശബ്ദതയെ ഒഴിവാക്കാൻ ചിത്രങ്ങൾ വരയ്ക്കുകയോ, അല്ലെങ്കിൽ കവിതകൾ എഴുതുകയോ ചെയ്യും.\n.ഗൃഹാതുരത്വം വേട്ടയാടുന്ന , പ്രണയിക്കപ്പെടാൻ കൊതിക്കുന്ന , ഒറ്റപ്പെടലിന്റെ ഹൃദയം നുറുങ്ങുന്ന വേദനയിലും പുഞ്ചിരിക്കേണ്ടി വരുന്ന നിസ്സാഹായതയുടെ ആൾരൂപമായ് മാറിയ ദിനരാത്രങ്ങൾ അങ്ങനെ ഒരായുസ്സിലെ നോവിന്റെ മുഴുവൻ ഭാരവും അക്ഷരങ്ങളായി പിറവിയെടുത്തിരുന്നു.ഓരോന്നും നാലുചുവരുകൾക്കുള്ളിൽ തളയ്ക്കപ്പെട്ടു.\nകോളിങ് ബെൽ ശബ്ദിച്ചു തുടങ്ങിയപ്പോൾ ചിന്തകളുടെ മഴപ്പെയ്ത്തിൽ നിന്നും വരണ്ടുണങ്ങിയ മനസ്സുമായി കതക് തുറന്നപ്പോൾ പതിവുപോലെ അരവിന്ദ് ഒന്നു പുഞ്ചിരിക്കുക പോലും ചെയ്യാതെ ചായയും ഓർഡർ ചെയ്തു മുറിയിലേയ്ക്ക് പോയി. ചൂടു ചായയുമായി ചെല്ലുമ്പോൾ വേഷം പോലും മാറ്റാതെ കട്ടിലിൽ തളർന്നു കിടക്കുകയായിരുന്നു.\nകണ്ണുകൾ അടച്ചു കിടക്കുകയായിരുന്നതിനാൽ ചായ ടേബിളിൽ വെച്ച് അടുക്കളയിൽ എത്തി.\nഅത്താഴം കഴിഞ്ഞു അരവിന്ദ് വീണ്ടും മുറിയിൽ കയറി വാതിലടച്ചു. വിരസമായ ജീവിതത്തിൻ്റെ നൊമ്പരവും ഉള്ളിലടക്കി എന്നത്തേയും പോലെ ആ ദിവസവും കഴിഞ്ഞു.\nപിറ്റേന്ന് പതിവിലും നേരത്തേ അരവിന്ദ് പോയിരുന്നു. ഭക്ഷണം തയ്യാറാക്കിയത് എടുത്തിരുന്നില്ല. ജനലരികിലിരുന്ന് റോഡിലെ തിരക്കുകളിലേയ്ക്ക് അലസമായി കണ്ണുകൾ സഞ്ചരിക്കുബോഴാണ് റോഡരികിൽ ഒരമ്മയും കഷ്ടിച്ചു നാലു വയസ്സ് തോന്നിക്കുന്നന് പെൺകുഞ്ഞും കണ്ണിൽ പെട്ടത്. ആ സ്ത്രീയുടെ വസ്ത്രം നിറമില്ലാത്തതും അഴുക്കുപുരണ്ടതുമായിരുന്നു.മുടിയിൽ എണ്ണമയമില്ലാതെ കാടുപിടിച്ചു കിടക്കുന്നു.\nസിമി മോളുടെ ഫ്രോക്കാണ് ആ കുട്ടി ധരിച്ചിരുന്നത്. സീന നൽകിയതാവും അവരുടെ നല്ല മനസ്സിന് ദൈവം അനുഗ്രഹിക്കട്ടെ എന്ന് ഒരു നിമിഷം പ്രാർത്ഥിച്ചു. നിഷ്കളങ്കമായ കണ്ണുകളിൽ വിശപ്പിന്റെ വിളിയുണ്ടായിരുന്നു. അടുത്തല്ലെങ്കിലും ആ മുഖത്ത് റോസാപ്പൂവിൻ്റെ ഭംഗിയുണ്ടെന്ന് തോന്നിയിരുന്നു. അവളുടെ കൈയ്യിലെ ആ പാവയുടെ മുഖം ചമയിക്കുന്ന തിരക്കിലായിരുന്നു അവൾ. ഒരു പൊട്ടിയ കണ്ണാടിയിൽ പാവയുടെ മുഖം കാണിച്ചു\nനീ സുന്ദരിയാണെന്ന് അവൾ പാവയ്ക്ക് ഉറപ്പു നൽകുന്നത് പോലെ തോന്നി.\nപക്ഷേ ഒരിക്കൽ പോലും സ്വന്തം മുഖം അവൾ നോക്കിയിരുന്നില്ല. അവളുടെ അമ്മ വെയിലത്തിരുന്ന് വിൽക്കാൻ വെച്ചത് ദൈവങ്ങളുടെ വിഗ്രഹങ്ങളാണ്.പല തരത്തിലും,പല വർണ്ണത്തിലും ഉള്ള ദേവീ ദേവന്മാരുടെ പുഞ്ചിരി തൂവുന്ന മുഖങ്ങൾ\nആദ്യമായി ദൈവങ്ങളോട് പുശ്ചം തോന്നിയിരുന്നു.\nകുറച്ചു നേരം കൂടി അവിടെ നിന്നു. പിന്നെ അടുക്കളയിൽ ചെന്നു തണുത്ത പുട്ടും കടലക്കറിയും കഴിക്കുബോഴാണ് മൊബൈൽ ശബ്ദിച്ചത്.ഡിസ്പ്ലേയിൽ അമ്മ എന്ന് കണ്ടപ്പോൾ തെല്ലൊരാശ്വാസം തോന്നി. മറ്റൊരു ലോകത്തു നിന്നും നീറുന്ന മുറിവിലേയ്ക്ക് മരുന്നു പോലെ അമ്മയുടെ സ്വരം കാതിൽ വന്നലച്ചു.\nഅമ്മുക്കുട്ടി എന്ന വിളിയിൽ സ്നേഹത്തിന്റെ പാലരുവിയിൽ നിന്ന് ദിശമാറിയൊഴുകിയതിൻ്റെ സകല വേദനയും നെഞ്ചിൽ പടർന്നു കയറി. വിവാഹം കഴിഞ്ഞു ആറുവർഷത്തിനിടയ്ക്ക് വീട്ടിൽ പോയത് വിരലിലെണ്ണാവുന്ന ദിനങ്ങൾ. ഓരോ വിശേഷത്തിനും ഏറെ കൊതിച്ചിരുന്നു അമ്മയുണ്ടാക്കുന്ന ഭക്ഷണം മതിയാവോളം കഴിച്ചു ആ മടിയിൽ തല ചായ്ച്ചു 'കെട്ടിച്ചുവിട്ടതല്ലേ അമ്മേ അറക്കാൻ കൊടുത്തതല്ലല്ലോ' എന്ന് തമാശ രൂപേണ സത്യം പറഞ്ഞു കണ്ണുകളടച്ചു കിടക്കണം.എല്ലാം മറന്നുറങ്ങണം.\nഏതാനും വാക്കുകളിൽ സുഖ ജീവിതം വിവരിച്ചു ഫോൺ വച്ചപ്പോൾ കണ്ണുകൾ നിറഞ്ഞൊഴുകിയിരുന്നു.ഭക്ഷണം ഒരിക്കലും പാഴക്കരുതെന്ന അച്ഛൻ്റെ വാക്കുകൾ ഓർമ്മിച്ചു കണ്ണുകൾ തുടച്ചു ഭക്ഷണം മുഴുവനും കഴിച്ചു.\nഹാളിലെ സോഫയിലിരുന്ന് മൊബൈൽ സ്ക്രീനിൽ സാഹിത്യ ഗ്രൂപ്പിൽ പ്രതീക്ഷയുടെ വരികളായി അവൾ മാറിയിരുന്നു ആ പനിനീർ പുഷ്പം.നാലു വയസ്സുകാരിയുടെ മുഖം ഓർമ്മയിൽ നിറഞ്ഞു തന്നെ നിൽക്കുന്നു.\nഅവളുടെ ജീവിതം എന്താവും ,തെരുവിൽ നിന്ന് ചുട്ടു പൊള്ളുന്ന വെയിലേറ്റ് വാടിത്തളർന്നു പോവുമോ,അല്ലെങ്കിൽ ജീവിതത്തിൽ പുതുമയുള്ള കാഴ്ചയായി അവൾ ജീവിതം ഒരു കരയ്ക്കെത്തിക്കുമോ.\nആരുമല്ലാത്ത തെരുവിലെ പെൺകുട്ടിയുടെ\nകഥ ഓൺലൈൻ സാഹിത്യ ഗ്രൂപ്പിൽ പോസ്റ്റ് ചെയ്തു.ദൈവ ശില്പങ്ങൾക്കിടയിൽ ചൈതന്യമാർന്ന ആ മുഖം മനസ്സിൽ ദൈവത്തേക്കാൾ ഒരുപാട് ഉയരെ കാണുവാൻ കഴിഞ്ഞു\nഅല്പ നേരം കണ്ണുകളടച്ചു ചാഞ്ഞു കിടന്നു ആ പുഞ്ചിരിയിൽ ലയിച്ചു. മണിക്കൂറുകൾക്കുള്ളിൽ ലൈക്കുകൾ കൊണ്ട് നിറഞ്ഞു ആ കഥയ്ക്ക്. കമൻ്റുകളിൽ സഹതാപം നിറഞ്ഞൊഴുകി.\nനെറ്റ് ഓഫ് ചെയ്തു.ഒന്നുറങ്ങി എഴുന്നേറ്റപ്പോൾ അഞ്ചു മണിയായിരിക്കുന്നു. മുഖം കഴുകി ചായ വെച്ചു കുടിച്ചു കൊണ്ട് ജനലരികിൽ എത്തിയപ്പോൾ അവൾക്കും, അമ്മയ്ക്കും ചുറ്റിൽ ഒരാൾക്കൂട്ടം.മനസ്സിൽ ഭീതി നിറഞ്ഞു.\nമുറിവിട്ടിറങ്ങിയപ്പോൾ എതിരെ മൊബൈലും പിടിച്ചു സീന ചേച്ചി വരുന്നുണ്ടായിരുന്നു.\n"സംഗീതേ ഇത് കണ്ടോ ആ റോഡരുകിലെ അമ്മയും മകളുമാണ്.\nആ കുഞ്ഞിൻ്റെ കളിച്ചിരികൾവൈറൽ ആയിരിക്കുന്നു. ഏതോ യുവാവ് വീഡിയോ എടുത്ത് സോഷ്യൽ മീഡിയയിൽ പോസ്റ്റ് ചെയ്തിരുന്നുവത്രേ"\nഅവന് നന്മകൾ മാത്രം വരട്ടെ എന്ന് മനസ്സിൽ കരുതി.\nഅവരുടെ കൈയ്യിലെ സ്ക്രീനിൽ പാവയുമെടുത്ത് കളിക്കുന്ന കുഞ്ഞിൻ്റെ പൊട്ടിച്ചിരികൾ മുഴങ്ങി കേട്ടു.\n"വാ ചേച്ചി നമ്മൾക്ക് ആ കൊച്ചിൻ്റെ കൂടെ ഒരു സെൽഫി എടുക്കാം."\nഅതും പറഞ്ഞു കാർത്തിക ഓടിപ്പോവുന്നുണ്ടായിരുന്നു.സീന ചേച്ചിക്ക് അവളുടെ പോക്ക് കണ്ടു ദേഷ്യം തോന്നിയിരുന്നു.\nകണ്ണുകൾ കൊണ്ടും, മുഖം കൊണ്ടും ചേച്ചിയത് വ്യക്തമാക്കി.\nചേച്ചിയോട് ഒന്നും പറയാതെ വീണ്ടും തിരിച്ചു മുറിയിൽ കയറി.\nസന്തോഷമാണോ സങ്കടമാണോ എൻ്റെ കണ്ണുകൾ നിറഞ്ഞൊഴുകിയിരുന്നു.\nഅരവിന്ദ് പതിവിലും വൈകിയാണ് എത്തിയത്.വാതിൽ തുറന്നപ്പോൾ മദ്യത്തിന്റെ ഗന്ധമറിഞ്ഞു. എന്തിനാണ് കുടിച്ചതെന്ന് ചോദിച്ചില്ല, പറഞ്ഞുമില്ല പതിവു പോലെ മുറിയിൽ കയറി കുളി കഴിഞ്ഞു വന്നു\nഎന്ന് സ്നേഹാർദ്രമായി അരവിന്ദ് വിളിച്ചു. ഒരുപാട് നാളുകൾക്ക് ശേഷം ആ വിളി കേട്ടപ്പോൾ ഉള്ളൊന്നു പിടഞ്ഞു. വറ്റിപ്പോയ അരുവിയിൽ വീണ്ടും സ്നേഹം നിറഞ്ഞൊഴുകുന്നതായി തോന്നി.\nഎന്നു വിളിച്ചപ്പോഴേക്കും കരഞ്ഞു പോയിരുന്നു.\nകഴിക്കുന്നത് നിർത്തി അരവിന്ദേട്ടൻ ചേർത്ത് പിടിച്ചപ്പോൾ സ്വപ്‌നം കാണുന്നത് പോലെ തോന്നി. പക്ഷേ യാഥാർത്ഥ്യം തന്നെയായിരുന്നു.\n" ആ കുട്ടിയുടെ വീഡിയോ എടുത്തത് ഞാനാണ് "\nകേട്ടത് വിശ്വസിക്കാനാവാതെ പകച്ചു പോയിരുന്നു. നിറകണ്ണുകളോടെ ആ മുഖം അത്ഭുതത്തോടെ നോക്കി.\n"തൻ്റെ കഥ ഞാൻ വായിച്ചിരുന്നു. ചുവരുകൾക്കുള്ളിൽ നിന്ന് താൻ കണ്ട കുഞ്ഞിൻ്റെ ജീവിതം ഞാനും കണ്ടിരുന്നു ആ വരികളിലൂടെ.\nഅതാണ് ഇങ്ങനെയൊരു പ്രവർത്തിയിലേയ്ക്ക് എന്നെ നയിച്ചത്.ഉച്ചയ്ക്ക് ഓഫീസിൽ നിന്നിറങ്ങി അവിടെ ചെന്ന് അവരറിയാതെ ഞാനാണ് അത് ചെയ്തത്.എൻ്റെ കൂട്ടുകാർ ഇതറിഞ്ഞു എനിക്ക് ഒരു പാർട്ടി തന്നു.അതാണ് ഞാൻ അല്പം കുടിച്ചത് സോറി."\nമനസ്സറിഞ്ഞുള്ള ആ മാപ്പു പറച്ചിൽ ഹൃദയത്തിൽ മഞ്ഞുപോലെ ഉറഞ്ഞുപോയ സ്നേഹത്തെ അലിയിച്ചു കളഞ്ഞു.\n"നിന്നോടുള്ള എൻ്റെ പ്രണയം അവസാനിച്ചു പോയത് നിനക്ക് ഒരമ്മയാവാൻ കഴിയില്ല എന്നറിഞ്ഞ നിമിഷം മുതലാണ്. പക്ഷേ ഇനിയൊരിക്കലും നിന്നെ ഞാൻ അകറ്റില്ല.എൻ്റെ മരണം വരെ.\nഅത്രയും പറഞ്ഞു തീരുബോഴേക്കും ആ നെഞ്ചിൽ ഞാൻ കുറേക്കൂടി ചേർന്നിരുന്നു\nCategories Malayalam# Raji Raghavan# TinyTreats#\nLabels: Malayalam, Raji Raghavan, TinyTreats


കേന്ദ്ര സംസ്ഥാന ന്യൂനപക്ഷക്ഷേമ വകുപ്പുകളുടെ ക്ഷേമപദ്ധതികള്\n(എ)കേന്ദ്ര സംസ്ഥാന ന്യൂനപക്ഷക്ഷേമ വകുപ്പുകള് ആവിഷ്ക്കരിച്ച് നടപ്പിലാക്കുന്ന വിവിധ ക്ഷേമപദ്ധതികള് കാര്യക്ഷമമായി നടപ്പിലാക്കി അവയുടെ ആനുകൂല്യങ്ങള് ഗുണഭോക്താക്കളില് എത്തിക്കുന്നതിനും ഈ പദ്ധതികളെക്കുറിച്ച് അവരെ ബോധവല്‍ക്കരിക്കുന്നതിനും സ്വീകരിച്ചിട്ടുളള നടപടികള് എന്തെല്ലാം;\n(ബി)ഇതിനായി ന്യൂനപക്ഷക്ഷേമ പ്രമോട്ടര്‍മാരെ നിയമിക്കാനുദ്ദേശിക്കുന്നുണ്ടോ; വിശദമാക്കുമോ;\n(സി)ഇവരുടെ ഉത്തരവാദിത്തങ്ങളും കര്‍ത്തവ്യങ്ങളും എന്തൊക്കെയാണ്;\n(ഡി)ഇതിനായി സംസ്ഥാന വ്യാപകമായി ബോധവല്‍ക്കരണ ക്യാമ്പുകള് സംഘടിപ്പിക്കുന്ന കാര്യം പരിഗണിക്കുമോ ?\nസഞ്ചരിക്കുന്ന നാടന് പച്ചക്കറി വില്പന ശാല\n(എ)നഗരങ്ങളില് നിലവാരമുളള നാടന് പച്ചക്കറികള് ന്യായവിലയ്ക്ക് ലഭ്യമാക്കുന്നതിന് എന്തെല്ലാം നടപടികളാണ് സ്വീകരിച്ചിട്ടുളളത്:\n(ബി)ഇതിനുവേണ്ടിയുളള സഞ്ചരിക്കുന്ന വില്‍പനശാലകള് ഏതെല്ലാം നഗരങ്ങളില് പ്രവര്‍ത്തിക്കുന്നുണ്ട്;\n(സി)എവിടെ നിന്നെല്ലാമാണ് കാര്‍ഷികോല്പന്നങ്ങള് സ്വീകരിക്കുന്നത്;\n(ഡി)സംസ്ഥാനത്തെ എല്ലാ നഗരങ്ങളിലും ഇതിന്റെ പ്രവര്‍ത്തനം വ്യാപിപ്പിക്കാന് നടപടി സ്വീകരിക്കുമോ?\nഗ്രാമങ്ങളില് നിന്നും പട്ടണങ്ങളിലേക്കുള്ള കുടിയേറ്റം\n(എ)സംസ്ഥാനത്തെ പ്രധാന നഗരങ്ങളിലെ തിരക്ക് നിയന്ത്രിക്കുന്നതിനും, ഗ്രാമങ്ങളില് നിന്നും പട്ടണങ്ങളിലേക്കുള്ള കുടിയേറ്റം കുറയ്ക്കുന്നതിനും ഉതകുന്ന ദീര്‍ഘകാല പദ്ധതി പരിഗണനയിലുണ്ടോ;\n(ബി)എങ്കില് അതിലൂടെ എന്തെല്ലാം പ്രവര്‍ത്തനങ്ങളാണ് നടപ്പില് വരുത്താന് ഉദ്ദേശിക്കുന്നതെന്ന് വിശദമാക്കുമോ;\n(സി)ഇതുമായി ബന്ധപ്പെട്ട്, ഗ്രാമങ്ങളില് നിന്നും പട്ടണങ്ങളിലേക്കുള്ള കുടിയേറ്റത്തിന്റെ പ്രധാന കാരണങ്ങളെക്കുറിച്ച് പഠനം നടത്തിയിട്ടുണ്ടോ; എങ്കില് വിശദമാക്കാമോ;\n(ഡി)അനിയന്ത്രിത കുടിയേറ്റം നിരുത്സാഹപ്പെടുത്തുന്നതിന്റെ ഭാഗമായി ഗ്രാമീണമേഖലയില് അടിസ്ഥാനസൌകര്യങ്ങള് വര്‍ദ്ധിപ്പിക്കുന്നതിനും ചെറുകിട വ്യവസായ വാണിജ്യ കേന്ദ്രങ്ങള് കൂടുതലായി ആരംഭിക്കുന്നതിനും ഉദ്ദേശിക്കുന്നുണ്ടോ?\n,, കെ. ബാലന്\n(എ)സംസ്ഥാനത്തിന്റെ സമ്പദ്ഘടനയില് നിര്‍ണ്ണായക പങ്കു വഹിക്കുന്ന നാണ്യവിളകള് എന്തെല്ലാമാണെന്ന് വിലയിരുത്തിയിട്ടുണ്ടോ; വിശദമാക്കാമോ;\n(ബി)ഇതില് സമീപഭാവിയില് വിലയിടിവ് നേരിട്ടുകൊണ്ടിരിക്കുന്നത് ഏതെല്ലാം വിളകള്‍ക്കാണ് എന്നറിയിക്കാമോ;\n(സി)ഇതില് കമ്മോഡിറ്റി സേഫ്റ്റി നെറ്റ് പദ്ധതിയില്‍പ്പെടുത്തിയിരിക്കുന്ന നാണ്യവിളകള് ഏതെല്ലാമാണെന്നറിയിക്കാമോ;\n(ഡി)കേന്ദ്രസര്‍ക്കാര് അന്താരാഷ്ട്ര തലത്തില് ഒപ്പുവച്ചിട്ടുളള ആസിയന് രാജ്യങ്ങളുമായുളള സ്വതന്ത്ര വിപണി കരാര്‍പോലുളള മറ്റ് കരാറുകള് ഈ നാണ്യവിളകളുടെ വിലയിടിവിന് കാരണമായിട്ടുണ്ടോയെന്ന് പരിശോധിച്ചിട്ടുണ്ടോ; എങ്കില് വിശദമാക്കാമോ;\n(ഇ)നാണ്യവിളകളുടെ വിലയിടിവ് നേരിടുന്നതിനായി സര്‍ക്കാര് പദ്ധതികള് ആവിഷ്കരിച്ചിട്ടുണ്ടോ; എന്തു തുകയാണ് 2012-13 ല് ഇതിലേക്കായി നീട്ടിവെച്ചിട്ടുളളത്. വിശദമാക്കാമോ ?\n(എ)ഒരു മാതൃകാ അംഗന്‍വാടിക്ക് എന്തെല്ലാം അടിസ്ഥാനസൌകര്യങ്ങള് ഉണ്ടായിരിക്കണമെന്നാണ് കരുതുന്നതെന്ന് വെളിപ്പെടുത്തുമോ;\n(ബി)ഇന്നത്തെ നിലയില് ഇതിനായി എന്തുതുക ചെലവ് വരുമെന്നാണ് കണക്കാക്കുന്നത്; ആയതിന്റെ ഡിസൈന് തയ്യാറാക്കപ്പെട്ടിട്ടുണ്ടോ;\n(സി)അംഗന്‍വാടികളെ ഐ.എസ്.ഒ. നിലവാരത്തിലേക്ക് ഉയര്‍ത്താനുള്ള കര്‍മ്മ പദ്ധതി ആസൂത്രണം ചെയ്തിട്ടുണ്ടോ; വ്യക്തമാക്കുമോ;\n(ഡി)മുപ്പത്തിമൂവായിരത്തോളം വരുന്ന കേരളത്തിലെ അംഗന്‍വാടികളെ നിര്‍ദ്ദിഷ്ട സൌകര്യങ്ങളോടുകൂടി ഐ.എസ്.ഒ. നിലവാരത്തില് എത്തിക്കാന് മൊത്തം എന്തുതുക ആവശ്യമായി വരുമെന്നും എന്തുതുക ഏതെല്ലാം നിലയില് ഈ വര്‍ഷം ചെലവഴിക്കുമെന്നും വ്യക്തമാക്കുമോ?\n'' എ. എം. ആരീഫ്\n(എ)നഗരങ്ങളുടെ വികസനത്തിനായി പരിഗണനയിലുള്ള പുതിയ പദ്ധതികളെക്കുറിച്ച് വിശദമാക്കാമോ ;\n(ബി)പ്രസ്തുത പദ്ധതി വഴി നഗരസഭകള്‍ക്ക് പ്രത്യേകമായി എന്തെല്ലാം സഹായങ്ങള് ലഭ്യമാക്കാനുദ്ദേശിക്കുന്നു ; ഇതിനായി ബഡ്ജറ്റില് പ്രത്യേകമായി വകയിരുത്തിയ തുക എത്രയാണ് ;\n(സി)കഴിഞ്ഞ സാമ്പത്തിക വര്‍ഷം നഗരവികസനത്തിന് ബഡ്ജറ്റില് വകയിരുത്തിയ തുക എത്രയായിരുന്നു ; അതില് 2012 മാര്‍ച്ച് 31 വരെ ചെലവഴിച്ചത് എത്ര ശതമാനമായിരുന്നു ?\nറസിഡന്‍സ് സര്‍ട്ടിഫിക്കറ്റ് നല്‍കുന്നതിനുള്ള വ്യവസ്ഥകള്\n(എ)നഗരങ്ങളില് സ്വന്തം ഉടമസ്ഥതയിലല്ലാത്ത വീടുകളില് താമസിക്കുന്നവര്‍ക്കും തദ്ദേശ ഭരണസ്ഥാപനങ്ങളുടെ അംഗീകാരം ഇല്ലാത്ത വീടുകളില് താമസിക്കുന്നവര്‍ക്കും റസിഡന്‍സ് സര്‍ട്ടിഫിക്കറ്റ് നല്‍കാന് തീരുമാനിച്ചിട്ടുണ്ടോ;\n(ബി)ഇതിനുള്ള വ്യവസ്ഥകള് എന്തെല്ലാമാണ്; വിശദാംശങ്ങള് എന്തെല്ലാം;\n(സി)ഇങ്ങനെ ലഭിക്കുന്ന സര്‍ട്ടിഫിക്കറ്റുകള് ഏതെല്ലാം ആവശ്യങ്ങള്‍ക്ക് വിനിയോഗിക്കാന് കഴിയും എന്ന് വ്യക്തമാക്കുമോ ?\nതദ്ദേശസ്വയംഭരണ സ്ഥാപനങ്ങളിലെ പദ്ധതി ആസൂത്രണത്തിനുള്ള മാര്‍ഗ്ഗരേഖ\n(എ)സംസ്ഥാന സര്‍ക്കാര് പന്ത്രണ്ടാം പഞ്ചവത്സരപദ്ധതി കാലയളവില് തദ്ദേശസ്വയംഭരണസ്ഥാപനങ്ങളുടെ പദ്ധതി ആസൂത്രണത്തിനായി മാര്‍ഗ്ഗരേഖ തയ്യാറാക്കിയിട്ടുണ്ടോയെന്ന് വ്യക്തമാക്കുമോ ;\n(ബി)എങ്കില് ഇതിന്റെ വിശദാംശങ്ങളും ഇതിന്റെ നടത്തിപ്പിനായി സ്വീകരിച്ചിട്ടുള്ള നടപടികളും വിശദമാക്കാമോ ?\nമൃഗ കലകള് കൊണ്ട് ഹൃദയ വാല്‍വ്ു നിര്‍മ്മാണം\n(എ)മൃഗ കലകള് കൊണ്ട് ഹൃദയ വാല്‍വ് നിര്‍മ്മിക്കുന്നതിനുളളപരീക്ഷണങ്ങള് സംസ്ഥാനത്ത് ആരംഭിച്ചതെന്നാണ്; ഈ പരീക്ഷണങ്ങള് വിജയത്തിലെത്തിയിട്ടുണ്ടോ;\n(ബി)ഇത്തരം ഹൃദയ വാല്‍വുകളുടെ വ്യാവസായികാടിസ്ഥാനത്തിലുള്ള ഉല്പാദനത്തിനായി എന്തെങ്കിലും പദ്ധതികള് ആവിഷ്ക്കരിച്ചിട്ടുണ്ടോ; ഉണ്ടെങ്കില് ഈ പദ്ധതികള്‍ക്കായി ഇതുവരെ സ്വീകരിച്ച നടപടികള് വ്യക്തമാക്കുമോ;\n(സി)കുറഞ്ഞ നിരക്കില് ഇത്തരം വാല്‍വുകള് ലഭിക്കുവാന് സാദ്ധ്യതയുണ്ടോ; ഉണ്ടെങ്കില് വ്യാവസായികാടിസ്ഥാനത്തിലുള്ള ഉല്പാദനം എത്രയും വേഗം ആരംഭിക്കുന്നതിനുള്ള നടപടികള് സ്വീകരിക്കുമോ ?\nസി ഡിറ്റിന്റെ പ്രവര്‍ത്തനം\n(എ)സിഡിറ്റിന്റെ പ്രവര്‍ത്തനം ശക്തിപ്പെടുത്തുവാന് എന്തെല്ലാം നടപടികളാണ് കൈക്കൊണ്ടിട്ടുളളത് ;\n(ബി)സര്‍ക്കാരിന്റെ ആധുനിക വല്‍ക്കരണ പ്രവര്‍ത്തനങ്ങളില് ശക്തമായ സംഭാവന നല്‍കത്തക്കവിധം സിഡിറ്റിനെ എങ്ങനെ പ്രയോജനപ്പെടുത്താനാണ് ഉദ്ദേശിക്കുന്നത് ; വിശദമാക്കുമോ ;\n(സി)ഇതിനായി എന്തെല്ലാം കാര്യങ്ങള് ചെയ്യാനുദ്ദേശിക്കുന്നുണ്ടെന്ന് വ്യക്തമാക്കുമോ ?\nഓണ്‍ലൈനായി ജനന-മരണ സര്‍ട്ടിഫിക്കറ്റുകള്\n(എ)പഞ്ചായത്തുകളില് നിന്നുള്ള ജനന-മരണ സര്‍ട്ടിഫിക്കറ്റുകള് ഓണ്‍ലൈനായി ലഭ്യമാക്കാന് ഉദ്ദേശിക്കുന്നുണ്ടോ; വിശദമാക്കുമോ;\n(ബി)ഇതിനായി എന്തെല്ലാം നടപടികള് സ്വീകരിച്ചിട്ടുണ്ട് ?\nജെ.എന്.എന്.യു. ആര്.എം പ്രകാരം ലഭിച്ച സഹായങ്ങള്\n(എ)ജെ.എന്.എന്. യു.ആര്. എം പദ്ധതി പ്രകാരം സംസ്ഥാനത്തിനു ലഭിച്ചിട്ടുള്ള സഹായങ്ങള് വിശദമാക്കുമോ;\n(ബി)പ്രസ്തുത പദ്ധതി പ്രകാരം ലഭിച്ച ലോഫ്ളോര് വാഹനങ്ങള് ഏതൊക്കെ നഗരങ്ങളിലാണ് ഉപയോഗപ്പെടുത്തുന്നത്;\n(സി)പ്രസ്തുത വാഹനങ്ങള് സര്‍വ്വീസ് നടത്തുന്നതിന്റെ ലാഭനഷ്ട ക്കണക്കുകള് ലഭിച്ചിട്ടുണ്ടോ; എങ്കില് വിശദമാക്കാമോ?\nകെ.എല്.ജി.എസ്.ഡി.പി യുടെ പ്രവര്‍ത്തനങ്ങള്\n(എ)കെ.എല്.ജി.എസ്.ഡി.പി യുടെ പ്രവര്‍ത്തനങ്ങള് എന്തെല്ലാമാണെന്ന് വിശദമാക്കുമോ;\n(ബി)പഞ്ചായത്തുകള്‍ക്കും മുന്‍സിപ്പാലിറ്റികള്‍ക്കും ധനസഹായമുള്‍പ്പെടെ എന്തെല്ലാം സഹായങ്ങള് നല്‍കുന്നുണ്ടെന്ന് വിശദമാക്കുമോ;\n(സി)ഈ സര്‍ക്കാര് അധികാരമേറ്റശേഷം എന്ത് തുക നല്‍കുകയുണ്ടായെന്ന് വെളിപ്പെടുത്തുമോ ?\nപഞ്ചായത്തുകള് തോറും പൊതുശ്മശാനം\n(എ)പൊതുശ്മശാനം ഇല്ലാത്ത പഞ്ചായത്തുകളില് അവ സ്ഥാപിക്കുന്നതിന് എന്തെല്ലാം നടപടികളാണ് കൈക്കൊണ്ടിട്ടുളളത് ;\n(ബി)എത്ര പഞ്ചായത്തുകളില് പൊതുശ്മശാനം സ്ഥാപിച്ചുകഴിഞ്ഞു ;\n(സി)ഇവ സ്ഥാപിക്കുന്നത് സംബന്ധിച്ചുളള ഉത്തരവ് എന്നാണ് നല്‍കിയത്; എന്ത് തുകയുടെ ധനസഹായമാണ് സ്ഥലമെടുപ്പിനും അനുബന്ധ പ്രവൃത്തികള്‍ക്കുമായി അനുവദിച്ചത്; ഈ തുക പര്യാപ്തമാണോ; വിശദാംശം നല്‍കുമോ;\n(ഡി)ശ്മശാനം സ്ഥാപിക്കുന്നതിന് മുഖ്യതടസ്സമായി നില്ക്കുന്ന വിഷയം എന്താണ്; ആയത് ഫലപ്രദമായി പരിഹരിക്കുന്നതിന് എന്തുനടപടി സ്വീകരിക്കുമെന്ന് വ്യക്തമാക്കുമോ ?\nകമ്പ്യൂട്ടര് ശൃംഖല മുഖാന്തിരം പദ്ധതി അവലോകനം\n(എ)തദ്ദേശസ്വയംഭരണ സ്ഥാപനങ്ങളുടെ പദ്ധതി നിര്‍വഹണവും പുരോഗതിയും സ്ഥിരമായി മോണിറ്റര് ചെയ്യുന്നതിനുള്ള കമ്പ്യൂട്ടര് ശൃംഖലാ സംവിധാനം പൂര്‍ണ്ണതോതില് ഉപയോഗപ്പെടുത്തിയിട്ടുണ്ടോ;\n(ബി)എത്ര തദ്ദേശ സ്വയംഭരണ സ്ഥാപനങ്ങള് ഇതിനകം പ്രസ്തുത സംവിധാനത്തിന് കീഴില് പദ്ധതി നിര്‍വ്വഹണവും പുരോഗതിയും സ്ഥിരമായി വിലയിരുത്തിവരുന്നുണ്ട്; വിശദമാക്കാമോ;\n(സി)പ്രസ്തുത സംവിധാനം കൂടുതല് ഫലപ്രദമാക്കുന്നതിന് എന്തെല്ലാം നടപടികള് സ്വീകരിക്കുവാന് ഉദ്ദേശിക്കുന്നു; ഇപ്പോള് ഈ രംഗത്ത് ഐ.കെ.എം.നിര്‍വഹിച്ചുപോരുന്ന പങ്ക് എന്താണെന്ന് വിശദമാക്കുമോ ?\nനാളീകേര വികസന ബോര്‍ഡിന്റെ ഇളനീര് പാര്‍ലറുകള്\n(എ)ഇളനീര് ഉല്പാദനം വര്‍ദ്ധിപ്പിക്കുന്നതിനായി നാളീകേര വികസന ബോര്‍ഡിന്റെ ആഭിമുഖ്യത്തില് കേന്ദ്ര പദ്ധതി നിലവിലുണ്ടോ;\n(ബി)ഈ പദ്ധതിയില് സംസ്ഥാനത്തെ ഉള്‍പ്പെടുത്തിയിട്ടുണ്ടോ; ഇല്ലെങ്കില് അത് സംബന്ധിച്ച അന്വേഷണം നടത്തിയിട്ടുണ്ടോ; അന്വേഷണത്തില് ലഭിച്ച വിവരങ്ങള് വിശദമാക്കാമോ;\n(സി)ഇളനീരിന്റെ വില്പന വര്‍ദ്ധിപ്പിക്കുന്നതിന് നാളീകേര വികസന ബോര്‍ഡ് നടപ്പാക്കാനുദ്ദേശിക്കുന്ന ബ്രാന്‍ഡഡ് പാര്‍ലറുകള് സംസ്ഥാനത്തെ വഴിയോര ഇളനീര് കച്ചവടക്കാര്‍ക്ക് തിരിച്ചടിയാകുമോ എന്ന കാര്യം പരിശോധിച്ചിട്ടുണ്ടോ?\nമലയാളഭാഷയ്ക്ക് ക്ളാസിക്കല് പദവി\n(എ)മലയാളഭാഷയ്ക്ക് ക്ളാസിക്കല് പദവി നല്‍കേണ്ടതില്ലെന്ന കേന്ദ്ര സാഹിത്യ അക്കാദമിയുടെ ഭാഷാ സമിതിയുടെ നിലപാട് ശ്രദ്ധയില്‍പ്പെട്ടിട്ടുണ്ടോ;\n(ബി)ഇക്കാര്യത്തില് കേന്ദ്ര സര്‍ക്കാര് അന്തിമ തീരുമാനം കൈക്കാൈള്ളുന്നതിനു മുമ്പ് എന്തെങ്കിലും ഇടപെടല് നടത്താന് ഉദ്ദേശിക്കുന്നുണ്ടോ; വിശദമാക്കാമോ ?\nജനിതകമാറ്റം വരുത്തിയ നെല്ലിന്റെ പരീക്ഷണം\n(എ)ജനിതക മാറ്റം വരുത്തിയ നെല്ലിന്റെ പരീക്ഷണം നടത്താനായി സംസ്ഥാനത്തെ പട്ടികയിലുള്‍പ്പെടുത്തി വിദേശ കമ്പനി കേന്ദ്ര ഗവണ്‍മെന്റിന് അപേക്ഷ സമര്‍പ്പിച്ചിട്ടുണ്ടോ; ഉണ്ടെങ്കില് ഈ അപേക്ഷയിന്മേല് കേന്ദ്ര ഗവണ്‍മെന്റ് എന്തെങ്കിലും തീരുമാനമെടുത്തിട്ടുണ്ടോ; ഉണ്ടെങ്കില് എന്താണെന്ന് വെളിപ്പെടുത്തുമോ;\n(ബി)ജനിതക മാറ്റം വരുത്തിയ വിത്തിനങ്ങള് സംസ്ഥാനത്ത് പരീക്ഷണം നടത്തുന്നത് സംബന്ധിച്ചുള്ള സര്‍ക്കാരിന്റെ അഭിപ്രായം എന്താണെന്ന് വ്യക്തമാക്കുമോ ?\nസാമൂഹ്യ സുരക്ഷാ പെന്‍ഷന് പദ്ധതി\n(എ)സാമൂഹ്യ സുരക്ഷാ പെന്‍ഷന് പദ്ധതി കാര്യക്ഷമമാക്കാന് എന്തെല്ലാം നടപടികള് സ്വീകരിച്ചിട്ടുണ്ട്;\n(ബി)പ്രസ്തുത പെന്‍ഷന് അര്‍ഹരായവരെ കണ്ടെത്തുന്നത് ആരാണ്; വിശദമാക്കുമോ;\n(സി)അര്‍ഹതക്കുള്ള മാനദണ്ഡങ്ങള് എന്താണ്;\n(ഡി)പെന്‍ഷന് സമയബന്ധിതമായി വിതരണം ചെയ്യുവാന് സ്വീകരിച്ചിട്ടുള്ള നടപടികള് എന്തെല്ലാമാണ്; വ്യക്തമാക്കുമോ?\n(എ)പഞ്ചായത്തുകളില് പഞ്ചവത്സര പദ്ധതികള് തയ്യാറാക്കുന്നത് സംബന്ധിച്ച മാര്‍ഗ്ഗ നിര്‍ദ്ദേശങ്ങള്‍ക്ക് അന്തിമ രൂപം ആയിട്ടുണ്ടോ; എങ്കില് എന്തെല്ലാം നിര്‍ദ്ദേശങ്ങളാണ് സര്‍ക്കാരിന്റെ പരിഗണനയിലുള്ളതെന്ന് വെളിപ്പെടുത്താമോ ;\n(ബി)പ്രസ്തുത വിഷയം സംബന്ധിച്ച് എന്തെങ്കിലും പഠനം നടത്തിയിട്ടുണ്ടോ; എങ്കില് വിശദമാക്കാമോ ?\nതദ്ദേശസ്വയംഭരണ സ്ഥാപനങ്ങളുടെ അധികാരാവകാശങ്ങള്\n(എ)തദ്ദേശ സ്വയംഭരണ സ്ഥാപനങ്ങള്‍ക്ക് നല്‍കിയിരിക്കുന്ന അധികാരാവകാശങ്ങളില് ഏതെങ്കിലും തിരികെ എടുക്കുവാന് ഉദ്ദേശിക്കുന്നുണ്ടോ;\n(ബി)സ്വയംഭരണ സ്ഥാപനങ്ങള് എന്ന നിലയില് ഏതെങ്കിലും സ്ഥാപനം എടുത്ത ഏതെങ്കിലും തീരുമാനം ഈ സര്‍ക്കാരിന്റെ കാലത്ത് സ്റേ ചെയ്യുകയോ, റദ്ദു ചെയ്യുകയോ ഉണ്ടായിട്ടുണ്ടോ; എങ്കില് അത് സംബന്ധിച്ച് വിശദമാക്കുമോ;\n(സി)തദ്ദേശ സ്വയംഭരണ സ്ഥാപനങ്ങളുടെ വികസന പ്രവര്‍ത്തനങ്ങളുമായോ മാലിന്യ നിര്‍മ്മാര്‍ജ്ജന പ്രവര്‍ത്തനങ്ങളുമായോ ബന്ധപ്പെട്ട ഏതെല്ലാം കേസുകളിലാണ് ഇപ്രകാരം സര്‍ക്കാര് ഇടപെട്ടിട്ടുള്ളതെന്ന് വിശദമാക്കുമോ?\nപാലിയേറ്റീവ് കെയര് യൂണിറ്റുകള്\n(എ)സംസ്ഥാനത്തെ പഞ്ചായത്തുകളില് പാലിയേറ്റീവ് കെയര് സംവിധാനം നടപ്പിലാക്കാനുദ്ദേശിക്കുന്നുണ്ടോ; വിശദമാക്കുമോ;\n(ബി)ഇതിന്റെ ഉദ്ദേശ്യലക്ഷ്യവും പ്രവര്‍ത്തനരീതിയും സംബന്ധിച്ച വിശദാംശങ്ങള് വ്യക്തമാക്കുമോ;\n(സി)ഏതെല്ലാം ഏജന്‍സികളുടെ സഹായത്തോടെയാണ് ഇത് നടപ്പാക്കുന്നതെന്ന് വെളിപ്പെടുത്തുമോ?\nഅറവുശാലകളുടെയും ശ്മശാനങ്ങളുടെയും ആധുനികവല്‍ക്കരണം\n(എ)സംസ്ഥാനത്തെ അറവുശാലകളും ശ്മശാനങ്ങളും ആധുനികവത്ക്കരിക്കുന്നതിനും പുതിയവ സ്ഥാപിക്കുന്നതിനും എന്തെല്ലാം പദ്ധതികളാണ് ആവിഷ്കരിക്കാന് ഉദ്ദേശിക്കുന്നത്;\n(ബി)ഇതിനായി എന്തുതുക ചെലവുവരുമെന്നാണ് പ്രതീക്ഷിക്കുന്നത്; വിശദമാക്കുമോ;\n(സി)സ്ഥലം ലഭ്യമാക്കുകയാണെങ്കില് ഇവയുടെ നിര്‍മ്മാണത്തിനാവശ്യമായ മുഴുവന് തുകയും നല്‍കുന്ന കാര്യം ആലോചിക്കുമോ?\nറസിഡന്റ്സ് അസോസിയേഷനുകള്‍ക്ക് മാലിന്യ സംസ്ക്കരണത്തിന് സഹായം\n(എ)നഗരങ്ങളിലെ റസിഡന്റ്സ് അസോസിയേഷനുകള്‍ക്ക് മാലിന്യ സംസ്ക്കരണത്തിനായി എന്തെല്ലാം സഹായങ്ങളാണ് നല്‍കാനുദ്ദേശിക്കുന്നത്;\n(ബി)തദ്ദേശ ഭരണ സ്ഥാപനങ്ങള് തയ്യാറാക്കുന്ന പദ്ധതിക്ക് സബ്സിഡിയായി അസോസിയേഷനുകള്‍ക്ക് എന്ത് തുകയാണ് നല്‍കാനുദ്ദേശിക്കുന്നത്; വിശദമാക്കുമോ;\n(സി)ഏത് ഏജന്‍സിയാണ് സബ്സിഡി നല്‍കുന്നത്;\n(ഡി)അസോസിയേഷനുകള് കൂടാതെ വേറെ ആര്‍ക്കെല്ലാമാണ് ഇത്തരം സബ്സിഡി നല്‍കാനുദ്ദേശിക്കുന്നത് ?\nതദ്ദേശസ്വയംഭരണ സ്ഥാപനങ്ങളുടെ പദ്ധതിച്ചെലവ് വിശകലനം\n(എ)തദ്ദേശസ്വയംഭരണ സ്ഥാപനങ്ങളുടെ പദ്ധതിച്ചെലവില് ഓരോ വര്‍ഷവും കുറവു വരുന്നതായി ശ്രദ്ധയില്‍പ്പെട്ടിട്ടുണ്ടോ;\n(ബി)എങ്കില് അതിനുള്ള കാരണങ്ങള് വിശകലനം ചെയ്തിട്ടുണ്ടോ; വിശദമാക്കുമോ;\n(സി)ഓരോ സാമ്പത്തിക വര്‍ഷവും മാര്‍ച്ച് മാസത്തിലാണ് ഏറ്റവും കൂടുതല് ചെലവ് രേഖപ്പെടുത്താറുള്ളത് എന്നുള്ളതിന്റെ കാരണങ്ങള് പരിശോധിച്ചിട്ടുണ്ടോ;\n(ഡി)നിലവിലെ സ്ഥിതിവിശേഷം വികസനമാന്ദ്യത്തിനും അഴിമതിക്കും വഴിവെക്കുമെന്നത് കണക്കിലെടുത്ത്, മൂന്നുമാസത്തിലൊരിക്കല് പദ്ധതിചെലവുകള് റിവ്യൂ ചെയ്യുന്നതിനും അടുത്ത മൂന്നു മാസത്തേക്കുള്ള പ്രവര്‍ത്തനം സംബന്ധിച്ചും, കൈവരിക്കേണ്ട ഭൌതികനേട്ടം സംബന്ധിച്ചും ടാര്‍ജറ്റ് നിശ്ചയിച്ച് നല്കാനും ആവശ്യമായ നിര്‍ദ്ദേശം നല്കുമോ?\nകെട്ടിട നികുതിയില് ഇളവുകള്\n(എ)നഗരങ്ങളിലെ കെട്ടിട നികുതിയില് ഇളവുകള് വരുത്താന് ഉദ്ദേശിക്കുന്നുണ്ടോ; വിശദാംശങ്ങള് എന്തെല്ലാം ;\n(ബി)എന്തെല്ലാം ഇളവുകളാണ് നല്‍കാനുദ്ദേശിക്കുന്നത് ; വിശദമാക്കുമോ ;\n(സി)ഇതു സംബന്ധിച്ച എന്തെല്ലാം നടപടികള് എടുത്തിട്ടുണ്ട് ?\nപഞ്ചായത്തുകളിലെ വസ്തു നികുതി പരിഷ്ക്കരണം\n(എ)പഞ്ചായത്തുകളിലെ വസ്തു നികുതി പരിഷ്ക്കരണ നടപടികള് ഏതു ഘട്ടത്തിലാണെന്ന് വിശദമാക്കുമോ ;\n(ബി)നികുതി പരിഷ്ക്കരണ കാര്യത്തില് പുതിയ മാനദണ്ഡം കൊണ്ടുവരാന് ഉദ്ദേശിക്കുന്നുണ്ടോ ;\n(സി)എങ്കില് നികുതി നിര്‍ണ്ണയത്തില് സ്വീകരിക്കാന് ഉദ്ദേശിക്കുന്ന വ്യവസ്ഥകള് എന്തെല്ലാമെന്ന് വിശദമാക്കുമോ ?\nതദ്ദേശ സ്വയംഭരണ സ്ഥാപനങ്ങള്‍ക്ക് കൈമാറിയ കേന്ദ്രാവിഷ്കൃത പദ്ധതികള്\n(എ)2011-12 ല് തദ്ദേശസ്വയംഭരണ സ്ഥാപനങ്ങള്‍ക്ക് കൈമാറിയ കേന്ദ്രാവിഷ്കൃത പദ്ധതികള്/പരിപാടികള് ഏതെല്ലാമാണെന്നറിയിക്കാമോ;\n(ബി)പ്രസ്തുത പദ്ധതികള്/പരിപാടികള് ഒരോന്നിനും കേന്ദ്രത്തില് നിന്നും എന്തു തുക 2011-12 ല് ലഭിച്ചുവെന്ന് പറയാമോ; ഈ തുക എത്ര ഗഡുക്കളായി, ഏത് തീയതികളില് ലഭിച്ചു എന്നറിയിക്കാമോ;\n(സി)കേന്ദ്ര സര്‍ക്കാരില് നിന്നും ഫണ്ട് സമയബന്ധിതമായി ലഭിച്ചിട്ടുണ്ടോ; ഇല്ലെങ്കില് ഫണ്ട് വൈകിയതിനെ തുടര്‍ന്ന് സംസ്ഥാന ധനകാര്യവകുപ്പ് ആവശ്യമായ സഹായം നല്‍കണമെന്ന തദ്ദേശസ്വയംഭരണ വകുപ്പ് ആവശ്യം ഉന്നയിച്ചിരുന്നുവോ;\n(ഡി)ഈ ആവശ്യത്തിന്മേല് എന്ത് നടപടി സ്വീകരിച്ചു; വിശദാംശം അറിയിക്കാമോ;\n(ഇ)2011-12 ല് തദ്ദേശ സ്വയംഭരണ സ്ഥാപനങ്ങള്‍ക്ക് കൈമാറിയ കേന്ദ്രാവിഷ്കൃത പദ്ധതികളുടെ നടത്തിപ്പ് സംബന്ധിച്ച് അവലോകനം നടത്തിയിട്ടുണ്ടോ; വിശദാംശങ്ങള് നല്‍കാമോ?\nകേന്ദ്രാവിഷ്കൃത പദ്ധതികളില് വരുത്തേണ്ട മാറ്റങ്ങള്\n(എ)കേന്ദ്രാവിഷ്കൃത പദ്ധതികളില് വരുത്തേണ്ട മാറ്റങ്ങള് സംബന്ധിച്ച നിര്‍ദ്ദേശങ്ങള് കേന്ദ്ര സര്‍ക്കാര് പരിഗണിച്ചിട്ടുണ്ടോ;\n(ബി)സര്‍ക്കാര് മുന്നോട്ടുവച്ച നിര്‍ദ്ദേശങ്ങള് എന്തെല്ലാമായിരുന്നു; വിശദമാക്കുമോ;\n(സി)ഏതെങ്കിലും നിര്‍ദ്ദേശം അംഗീകരിച്ച് ഉത്തരവായിട്ടുണ്ടോ;\n(ഡി)ഏതെല്ലാം കേന്ദ്രാവിഷ്കൃത പദ്ധതികളുടെ നടത്തിപ്പിലാണ് സംസ്ഥാനത്തിന് വിഷമതകള് ഉണ്ടാകുന്നതെന്ന് വിശദമാക്കാമോ ?\nജെ.എന്.എന്.യൂ.ആര്.എം. പുതിയ പദ്ധതി\n(എ)ജെ.എന്.എന്.യൂ.ആര്.എം.ന്റെ ഉദ്ദേശ്യലക്ഷ്യങ്ങള് എന്തെല്ലാമാണെന്ന് വിശദമാക്കുമോ ;\n(ബി)പ്രസ്തുത പദ്ധതിപ്രകാരം സംസ്ഥാനത്ത് നടപ്പിലാക്കുന്ന പ്രവര്‍ത്തനങ്ങള് സംബന്ധിച്ച വിശദവിവരം നല്കാമോ ;\n(സി)ഇതിന്റെ കീഴില് പുതുതായി ആരംഭിക്കാന് ഉദ്ദേശിക്കുന്ന പ്രോജക്ടുകളെക്കുറിച്ച് വ്യക്തമാക്കാമോ ;\n(ഡി)ഇതിന്റെ നടത്തിപ്പില് മറ്റേതെങ്കിലും സംസ്ഥാനത്തിന്റെ പ്രവര്‍ത്തനം മാതൃകയാക്കാന് ഉദ്ദേശിക്കുന്നുണ്ടോ ?


സ്റ്റാര് വാര്‍സിനെ പിന്നിലാക്കി അജിത്തിന്‍റെ വിവേഗം, യൂട്യൂബില് ലോക റെക്കോര്‍ഡ്-Thala Ajith Vivegam becomes most liked teaser on YouTube sets world record pushes Star Wars to Number Two\nസ്റ്റാര് വാര്‍സിനെ പിന്നിലാക്കി അജിത്തിന്‍റെ വിവേഗം, യൂട്യൂബില് ലോക റെക്കോര്‍ഡ്\nയൂട്യൂബില് ഏറ്റവും കൂടുതല് ആളുകള് ഇഷ്ടപ്പെട്ട (ലൈക്ക് ചെയ്ത) ടീസര് 'വിവേഗ'ത്തിന്‍റെയാണ് എന്നാണ് റിപ്പോര്‍ട്ടുകള്. സ്റ്റാര് വാര്‍സ് - ദി ലാസ്റ്റ് ജേഡിയെ കടത്തിവെട്ടിയാണ് 'വിവേഗം' ഒന്നാം സ്ഥാനത്ത് നില്‍ക്കുന്നത്.\nതല അജിത് നായകനായ ‘വിവേഗം’ പ്രേക്ഷക സമക്ഷം വ്യത്യസ്ത അഭിപ്രായങ്ങളാണ് ഏറ്റു വാങ്ങിയതെങ്കിലും ബോക്സ് ഓഫീസ് കിലുക്കം ഒട്ടും കുറഞ്ഞില്ല. ആദ്യ ദിനം തന്നെ 25 കോടിയോളം കളകറ്റ് ചെയ്തു. തമിഴ് സിനിമയില് രജനികാന്തിന്‍റെ ‘കബാലി’യ്ക്ക് ശേഷം വലിയ തുടക്കം നേടുന്ന രണ്ടാമത്തെ ചിത്രമായി.\nഇപ്പോഴിതാ ‘വിവേഗ’ത്തിന്‍റെ വിജയ തൊപ്പിയില് മറ്റൊരു തൂവല് കൂടി. യൂട്യൂബില് ഏറ്റവും കൂടുതല് ആളുകള് ഇഷ്ടപ്പെട്ട (ലൈക്ക് ചെയ്ത) ടീസര് ‘വിവേഗ’ത്തിന്‍റെയാണ് എന്നാണ് റിപ്പോര്‍ട്ടുകള്. സ്റ്റാര് വാര്‍സ് – ദി ലാസ്റ്റ് ജേഡിയെ കടത്തിവെട്ടിയാണ് ‘വിവേഗം’ ഒന്നാം സ്ഥാനത്ത് നില്‍ക്കുന്നത്. 575,000 ലൈക്കുകളില് ‘വിവേഗം’ എത്തി നില്‍ക്കുമ്പോള് 573,000 ലൈക്കുകളില് ‘സ്റ്റാര് വാര്‍സ്’ രണ്ടാം സ്ഥാനത്തുണ്ട്.\nഎന്നാല് കാഴ്ചകളുടെ കാര്യത്തില് (വ്യൂസ്) സ്റ്റാര് വാര്‍സ് തന്നെയാണ് മുന്നില്. 39,550,473 വ്യൂസ് ‘സ്റ്റാര് വാര്‍സി’ നുള്ളപ്പോള് 20,525,496 വ്യൂസ് ആണ് ‘വിവേഗ’ത്തിനുള്ളത്. മെയ് 10 നാണ് ‘വിവേഗം’ ടീസര് യൂട്യൂബില് റിലീസ് ചെയ്യുന്നത്.\nശിവയാണ് ‘വിവേഗ’ത്തിന്‍റെ സംവിധായകന്. സത്യജ്യോതി ഫിലിംസ് ആണ് നിര്‍മ്മിച്ചത്. ‘വീര’ത്തിനും ‘വേതാള’ത്തിനും ശേഷം അജിത് – ശിവ കൂട്ടുകെട്ടില് വരുന്ന മൂന്നാമത്തെ ചിത്രമാണ് ‘വിവേഗം’. കാജല് അഗര്‍വാള്, വിവേക് ഒബ്രോയ്, അക്ഷര ഹാസന് എന്നിവര് അഭിനയിച്ച ചിത്രത്തിന്‍റെ സംഗീതം അനിരുദ്ധ് രവിചന്ദര്. അക്ഷരയും വിവേകും തമിഴില് അരങ്ങേറിയ ചിത്രം കൂടിയാണ് ‘വിവേഗം’.\nTags: Ajith, Kajal Aggarwal, tamil films, Vivek Oberoi\nവിവിഐപി സുരക്ഷ നൽകുന്നതിൽ റെക്കോർഡിട്ട് മോദി സർക്കാർ; ബിസിനസുകാരും ആൾദൈവങ്ങളുമടക്കം 475 പേർക്ക് വിഐപി സുരക്ഷ\n‘ഫിഫ മത്സരം നടത്തി മടങ്ങും, പക്ഷേ ഞങ്ങളുടെ ജീവിതം എങ്ങനെ തിരിച്ചു പിടിക്കും?’\nസ്പീല്‍ബെര്‍ഗിനോട് ‘നോ’ പറഞ്ഞ ശ്രീദേവി!\nസൈക്കിൾ ടയർ ഓടിക്കാൻ കഷ്ടപ്പെട്ട് അജിത്ത്, പൊട്ടിച്ചിരിച്ച് മകൾ അനൗഷ്ക- വീഡിയോ\n‘വിശ്വാസ’ത്തിൽ ‘ശ്രദ്ധ’യില്ല; അജിത്തിന്റെ നായികയായി നയൻതാര\nസാൾട്ട് ആന്റ് പെപ്പർ ലുക്കിൽ ശാലിനിക്കും മകൾക്കുമൊപ്പം അജിത്, തടിച്ചുകൂടി ആരാധകർ\nഒരു തമിഴ് താരം കൂടി രാഷ്ട്രീയത്തിലേക്ക്\nഇത്രയും ഭംഗിയായി ഈ വേഷം ചെയ്യാന് മറ്റാര്‍ക്കും സാധിക്കില്ല, നന്ദിയുണ്ട് മമ്മൂക്ക


Levora Tablet in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Levora Tablet in Malayalam\nLevora Tablet വിവരങ്ങൾ\nLevora Tablet നേട്ടങ്ങളും ഉപയോഗങ്ങളും- Levora Tablet Benefits & Uses in Malayalam- Levora Tablet nettangalum upayogangalum\nLevora Tablet ഡോസേജും കഴിക്കേണ്ട വിധവും- Levora Tablet Dosage & How to Take in Malayalam - Levora Tablet dosagum kazhikkenda vidavum\nLevora Tablet പാർശ്വഫലങ്ങൾ- Levora Tablet Side Effects in Malayalam- Levora Tablet paarswafalangal\nLevora Tablet ബന്ധപ്പെട്ട മുന്നറിയിപ്പുകൾ- Levora Tablet Related Warnings in Malayalam- Levora Tablet bandhappeṭṭa munnaṟiyippukaḷ\nLevora Tablet-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Levora Tablet with Other Drugs in Malayalam- Levora Tablet-nu marunnukaḷumāyulla theevra pravarthanam\nLevora Tablet വൈരുദ്ധ്യങ്ങൾ- Levora Tablet Contraindications in Malayalam- Levora Tablet vairudyangal\nLevora Tablet സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Levora Tablet in Malayalam- Levora Tablet sambandhichu pothuveyulla chodyangal\nLevora Tablet ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Levora Tablet Interactions with Food and Alcohol in Malayalam- Levora Tablet bhakshnavum madyavumaayulla prathipravarthanangal\nLevora Tablet നേട്ടങ്ങളും ഉപയോഗങ്ങളും - Levora Tablet Benefits & Uses in Malayalam - Levora Tablet nettangalum upayogangalum\nLevora Tablet പിൻവരുന്നവ ചികിത്സിക്കാൻ ഉപയോഗിക്കുന്നു\nLevora Tablet ഡോസേജും കഴിക്കേണ്ട വിധവും - Levora Tablet Dosage & How to Take in Malayalam - Levora Tablet dosagum kazhikkenda vidavum\nLevora Tablet-ന്റെ ചേരുവകൾ - Levora Tablet Active Ingredients in Malayalam - Levora Tablet-nte cheruvakal\nLevora Tablet പാർശ്വഫലങ്ങൾ - Levora Tablet Side Effects in Malayalam - Levora Tablet paarswafalangal\nLevora Tablet ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nLevora Tablet ബന്ധപ്പെട്ട മുന്നറിയിപ്പുകൾ - Levora Tablet Related Warnings in Malayalam - Levora Tablet bandhappeṭṭa munnaṟiyippukaḷ\nLevora Tablet-ന്റെ ഉപയോഗം ഗർഭിണികൾക്കു സുരക്ഷിതമാണോ?\nഗർഭാവസ്ഥയിൽ Levora-നുള്ള പാർശ്വഫലങ്ങൾ അറിവായിട്ടില്ല, കാരണം ഈ വിഷയത്തെ കുറിച്ച് ശാസ്ത്രീയ ഗവേഷണം നടന്നിട്ടില്ല.\nLevora Tablet-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nLevora മുലയൂട്ടുന്ന സ്ത്രീകൾക്ക് സുരക്ഷിതമാണ്.\nLevora Tablet വൃക്കകളെ എങ്ങനെയാണ് ബാധിക്കുന്നത്?\nLevora-ന് വൃക്ക-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nLevora Tablet കരളിനെ എങ്ങനെ ബാധിക്കുന്നു?\nLevora കരൾ-നെ ബാധിച്ചേക്കാം. ഈ മരുന്നിന്റെ അനാവശ്യ ഫലങ്ങൾ നിങ്ങൾക്ക് ഉണ്ടാകുന്നെങ്കിൽ അത് കഴിക്കുന്നത് നിർത്തുക. വൈദ്യോപദേശം തേടിയ ശേഷമേ അതു വീണ്ടും കഴിക്കാവൂ.\nLevora Tablet ഹൃദയത്തെ എങ്ങനെ ബാധിക്കുന്നു?\nLevora-ന്റെ പാർശ്വഫലങ്ങൾ ഹൃദയം-ത്തെ അപൂർവമായേ ബാധിക്കാറുള്ളൂ.\nLevora Tablet-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Levora Tablet with Other Drugs in Malayalam - Levora Tablet-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Levora Tablet പിൻവരുന്ന മരുന്നുകളോടൊപ്പം ഉപയോഗിക്കരുത് -\nLevora Tablet വൈരുദ്ധ്യങ്ങൾ - Levora Tablet Contraindications in Malayalam - Levora Tablet vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Levora Tablet കഴിക്കരുത് -നിങ്ങളോട്\nLevora Tablet സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Levora Tablet in Malayalam - Levora Tablet sambandhichu pothuveyulla chodyangal\nLevora Tablet ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Levora കഴിക്കുന്നതു ആസക്തിയിലേക്കു നയിക്കുന്നില്ല.\nഇല്ല, Levora കഴിച്ചശേഷം നിങ്ങൾ വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ ചെയ്യരുത്. കാരണം നിങ്ങൾ ഉറക്കം തൂങ്ങിയേക്കാം.\nഅതെ, എന്നാൽ Levora ഡോക്ടറുടെ ഉപദേശപ്രകാരം മാത്രം കഴിക്കുക.\nLevora കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nLevora Tablet ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Levora Tablet Interactions with Food and Alcohol in Malayalam - Levora Tablet bhakshnavum madyavumaayulla prathipravarthanangal\nആഹാരവും Levora Tablet-ഉം തമ്മിലുള്ള പ്രതിപ്രവർത്തനം\nഭക്ഷണവും Levora-ഉം എങ്ങനെ പ്രതിപ്രവർത്തിക്കും എന്നു പറയുക ബുദ്ധിമുട്ടാണ്, കാരണം ഇതിൽ ഗവേഷണമൊന്നും നടന്നിട്ടില്ല.\nമദ്യവും Levora Tablet-ഉം തമ്മിലുള്ള പ്രതിപ്രവർത്തനം\nഇക്കാര്യത്തിൽ ഇതുവരെ ഗവേഷണമൊന്നും നടന്നിട്ടില്ല. അതുകൊണ്ട് മദ്യത്തോടൊപ്പം Levora കഴിക്കുന്നതിന്റെ ഫലം അറിവായിട്ടില്ല.\nLevora Tablet ന് പകരമുള്ള മറ്റു മരുന്നുകൾ എല്ലാം കാണുക - Substitutes for Levora Tablet in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Levora Tablet കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Levora Tablet കഴിച്ചുവോ ?\nനിങ്ങൾ എത്രമാത്രം Levora Tablet ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Levora Tablet കഴിച്ചത്?\nനിങ്ങൾ എപ്പോഴാണ് Levora Tablet ഉപയോഗിക്കുന്നത് ?


ചാലിയാര് : ആകാശവാണി രാഷ്ട്രീയ വാര്‍ത്തകള്\nനടുക്കടലില് നിന്നും ശ്രീ മുരളീധരന് മൂന്നു രൂപയുടെ മെമ്പര്‍ഷിപ്പില് പിടിച്ചു നീന്തി കരകയറി. അദ്ദേഹത്തെ വിദഗ്ധ ചികിത്സക്കായി വട്ടിയൂര്‍കാവിലേക്കു അയച്ചു.\nചാലക്കുടിയില് ഇന്നലെ കണ്ട അപൂര്‍വ്വ കദര്‍ധാരി "ശ്രീ ബെന്നി" ആണെന്ന് തിരിച്ചറിഞ്ഞു. അദ്ദേഹം ഇലക്ഷന് കമ്മീഷന്‍റെ പ്രവര്‍ത്തനങ്ങളുമായി തമ്ഴ്നാട്ടില് ഉണ്ടായിരുന്നതിനാല് തമിഴ് സംസാരിക്കും. കേരളത്തിലെ തമിഴ് തൊഴിലാളികള്‍ക്കിടയില് ഇദ്ദേഹത്തിന്‍റെ സേവനം ഉപയോഗപ്പെടുത്താമെന്ന് കോണ്‍ഗ്രസ് വൃത്തങ്ങള് സ്ഥിരീകരിച്ചു.\nസീ.പി.എമ്മില് രൂപംകൊണ്ട ശക്തമായ വിഭാഗീയ കൊടുങ്കാറ്റില് ആടിയുലഞ്ഞ വീഎസ് പാലക്കാട് നങ്കൂരമിട്ടിരിക്കുന്നു. ഇന്നലെ മുതല് മിമിക്രി പ്രസംഗം പുനരാരംഭിച്ചതായി ഞങ്ങളുടെ പാലക്കാട് ലേഖകന് റിപ്പോര്‍ട്ട് ചെയ്യുന്നു.\nഇപ്പോള് കിട്ടിയത്. പോളിറ്റ് ബ്യൂറോയില് അനുഭവപ്പെട്ട നേരിയ ഭൂചലനത്തെത്തുടര്‍ന്ന് cpm തീരത്ത് സുനാമിക്കു സാധ്യത. ജനങ്ങള് തീരം വിടണം എന്ന മുന്നറിയിപ്പ് കിട്ടിയതോടെ സിന്ധുജോയ് cpm തീരം വിട്ടു കോണ്ഗ്രസ്സ് ഭാഗത്തേക്കു നീങ്ങുന്നതായി വിവരം ലഭിച്ചു.\nസിപിഎം അധീനതയില് നടുക്കടലില് നങ്കൂരമിട്ട അല്‍ഫോന്‍സ് കണ്ണന്താനം പ്രത്യേക സുനാമി സാഹചര്യത്തില് ബി ജെ പി തീരത്തേക്ക് നീങ്ങി.\nകപ്പിത്താന് ആരെന്നു തീരുമാകാനമാകാത്തതിനാല് cpm ന്‍റെ നിയമസഭാ കപ്പല്, തീരം വിടാന് വൈകുമെന്ന് പോളിറ്റ് ബ്യൂറോ ഇറക്കിയ വാര്‍ത്താകുറിപ്പില് പറയുന്നു.\nഇനി കലാരംഗത്ത് നിന്നുള്ള ഏറ്റവും പുതിയ വാര്‍ത്തകള്\nശോഭനാ ജോര്‍ജു പുതിയ സിനിമയുടെ കരാര് ഒപ്പിട്ടു. ഏപ്രില് ആദ്യവാരത്തില് ചെങ്ങന്നൂരും പരിസരത്തുമായി ആരംഭിക്കുന്ന ഓര്‍മ്മയുണ്ടോ ഈ മുഖം എന്ന ബാനറില് സേവിക്കാന് ഒരവസരം തരൂ എന്ന ചിത്രത്തിന്‍റെ ഷൂട്ടിംഗ് ഒറ്റ ഷെഡ്യുളില് തീര്‍ക്കാനാണ് പരിപാടി. ഈ ലോ ബജറ്റ് ചിത്രത്തിന് ഹൈക്കമാണ്ട് പ്രദര്‍ശനാനുമതി നലികിയിട്ടില്ലെന്നു കോണ്ഗ്രസ്സ് വക്താവ് പറഞ്ഞു.\nഐപീഎല് ബാനറില് ശശിയും പുഷ്കറും പാടി അഭിനയിച്ച ആസ്വദിക്കുക ജീവിതം എന്ന ആല്‍ബം വന് ഹിറ്റായി.\nനിങ്ങള് കേട്ടുകൊണ്ടിരിക്കുന്നത് ആകാശവാണി പ്രത്യേക വാര്‍ത്താ ബുള്ളറ്റിന്. ഇനി കാലാവസ്ഥ മുന്നറിയിപ്പ്\nകാരാട്ടു വഴി പോളിറ്റ് ഭാഗത്തേക്ക് നീങ്ങിയ കൊടുങ്കാറ്റു വീണ്ടും തെക്കന് കേരളത്തിലേക്ക് വീശാന് സാധ്യത ഉള്ളത് കൊണ്ട് വി എസ് അനുകൂലികള് സൂക്ഷിക്കണമെന്ന് കാലാവസ്ഥാ വകുപ്പ് അറിയിച്ചു.\nഹൈക്കമാന്ടിലെ സോണിയാമര്‍ദ്ദം രാഹുല് തരംഗമായി രൂപാന്തരപ്പെട്ടതിനാല് കേരളത്തിലെ വയസന് കോണ്ഗ്രസുകാര് സൂക്ഷിക്കുക. തല്‍ക്കാലത്തേക്ക് ട്രോളിംഗ് നിരോധിച്ചിട്ടുണ്ടെങ്കിലും വോട്ടിരക്കുന്നതില് കുഴപ്പമില്ല.\nഇതോടെ പ്രത്യേക വാര്‍ത്താ ബുള്ളറ്റില് സമാപിക്കുന്നു. ഇനി ഒരു രാഷ്ട്രീയ തുള്ളല് കേള്‍ക്കാം.\nഎലിയെപ്പോലെ ഇരുന്നവനിന്നൊരു റൌഫിനെ പോലെ വരുന്നത് കണ്ടു.\nഇനിതാന് തങ്ങളിലെത്തും നേരം കനിവതുമില്ലൊരു സഖ്യവുമില്ല.\nപിണങ്ങാറായുടെ പല്ലിനു ശൌര്യം പണ്ടേപ്പോലെ ഫലിക്കുന്നില്ല.\nസീറ്റിനു തര്‍ക്കം കൂടുവതെന്തിനു കേരള രാജ്യം സേവിക്കാനോ.\nകട്ടു മുടിക്കാനല്ലെങ്കില് പിന്നെന്തിനു കൂട്ടരേ ചാക്ക് പിടുത്തം.\nതുള്ളലിലിങ്ങിനെ പലതും പറയും അതുകേട്ടാരും കോപിക്കരുത്.\nഇനി അല്‍പ സമയത്തിനുള്ളില് കൌതുക വാര്‍ത്തകള് കേള്‍ക്കാം.\nപൂച്ചകളെപ്പറ്റി കേട്ടിട്ടില്ലേ. കേട്ടിട്ടില്ലാത്തവര് ചുരുങ്ങും. എന്നാല് രണ്ടു പൂച്ചകള് തമ്മില് പ്രണയത്തിലായി എന്ന് കൂടി കേട്ടാലോ. കൌതുകമായിരിക്കും അല്ലേ?. വിശ്വസിച്ചാലും ഇല്ലെങ്കിലും സംഭവം സത്യം. സംഭവം നടന്നത് അങ്ങ് ഉഗാണ്ടയുടെ തലസ്ഥാനമായ കംബാലയില് നിന്നും 740 കിലോമീറ്റര് വടക്കുമാറി അടാദൂരിയ എന്ന കുഗ്രാമത്തിലാണ്. രണ്ടു പൂച്ചകള് തമ്മില് കലശലായ പ്രേമം. ഒടുവില് പൂച്ചദമ്പതികള്‍ക്ക് ഒരു കുട്ടിയുമുണ്ടായി. സംഭവം കോടതിയിലെത്തി. നോക്കണേ പൂച്ചകള് വരുത്തിവെച്ച വിന.\nഇതോടെ ഇന്നത്തെ മലയാളത്തിലുള്ള പ്രക്ഷേപണം അവസാനിച്ചു. ഇനി ഡല്‍ഹി റിലേ കേള്‍ക്കാം. എല്ലാവര്ക്കും നമസ്ക്കാരം.\nനിങ്ങളുടെ വിലയേറിയ അഭിപ്രായങ്ങള് രേഖപ്പെടുത്താന് ഇവിടെ ക്ലിക്കുക.\nഇതിനോട് ചേര്‍ത്തു വായിക്കാവുന്ന പോസ്റ്റുകള്\nബെഞ്ചാലി March 24, 2011 at 1:33 AM\nകടലിൽ കുടുങ്ങിയ മുരളി രക്ഷപെട്ടെങ്കിലും കുടുങ്ങുമോന്ന് കാണാൻ ചെന്ന പത്മജ ഒഴുക്കിൽ പെട്ടുപോയി എന്നും വാർത്തയുണ്ട്.\nഏത് ഒഴുക്കിൽ പെട്ടാലും വേണ്ടില്ല, ചാലിയാറിന്റെ ഒഴുക്കിൽ പെടാതിരുന്നാൽ മതി എന്നാണ് പുതിയ അപ്ഡേഷൻ...\nചാലിയാറിന് രാഷ്ട്രീയ സിന്റിക്കേറ്റിൽ മെമ്പർഷിപ്പ് കിട്ടത്തത് കൊണ്ട് ഒഴുക്കിന് കൂടെ ഒന്നൊന്നര ചുഴിയുമുണ്ടെന്നാ പറഞ്ഞുകേൾക്കുന്നത്..\nചെറുവാടി March 24, 2011 at 1:34 AM\nഇതാണ് അസ്സല് സുനാമി പോസ്റ്റ് എന്ന് പറയുന്നത്. ചിരിയുടെ, ആക്ഷേപ ഹാസ്യത്തിന്റെ സുനാമി.\nക്രിയേറ്റിവിറ്റി എന്ന് പറയുന്നത് ഇതിനാണ് .\nഓരോ വാക്കുകളും നര്‍മ്മത്തിന്റെ ഭൂകമ്പങ്ങള്\nഅക്ബര് ഭായ്. തകര്‍ത്തു ട്ടോ.\nfaisu madeena March 24, 2011 at 1:50 AM\nഅങ്ങിനെ ഇതും കലക്കി ...എന്തെല്ലാം കാണണം...!\nAreekkodan | അരീക്കോടന് March 24, 2011 at 1:51 AM\nsruthi March 24, 2011 at 2:26 AM\nINNATHE VAARTHA KALAKKI KETTO......ABHINANNANGAL!\nവിബിച്ചായന് March 24, 2011 at 2:39 AM\nശ്രീക്കുട്ടന് March 24, 2011 at 2:40 AM\nആചാര്യന് March 24, 2011 at 2:42 AM\nതുള്ളലിലിങ്ങിനെ പലതും പറയും അതുകേട്ടാരും കോപിക്കരുത്....nalla adipoli posttu akbar bhayi narmam kalarnna marmam..\nകമ്പർ March 24, 2011 at 2:42 AM\nകലക്കൻ സുനാമി..രസികൻ എഴുത്ത്\nishaqh ഇസ്‌ഹാക് March 24, 2011 at 2:53 AM\naakshepahasyaththinte chaliyar tsunami!! :):):):)\nഇസ്മായില് കുറുമ്പടി (തണല്) March 24, 2011 at 2:55 AM\nഇപ്പോള് കിട്ടിയ വാര്‍ത്ത.\nചാലിയാര് തീരത്ത് ഇന്നുരാവിലെ മുതല് വിവിധരാഷ്ട്രീയക്കാരും ക്വേട്ടെഷന് കാരും റോന്തുചുറ്റുന്നതായി വിവരം ലഭിച്ചു.\nജനങ്ങള് ഭീതിയിലാണ്. എന്നാല് അവര് ലക്ഷ്യമിടുന്ന ആള് നാട്ടില് ഇല്ലെന്നും അങ്ങ് സൌദിയില് ആണെന്നും അറിഞ്ഞതിനാല് ഇപ്പോള് തിരിച്ചു പോകാന് തുടങ്ങുകയാണ്.\nഎന്നാല് അദ്ധേഹത്തിന്റെ പുതിയ പോസ്റ്റ് വായിച്ച പട്ടികള് ഇപ്പോള് കുരക്കാന് തുടങ്ങിയിട്ടുണ്ട്.\nമുകിൽ March 24, 2011 at 2:59 AM\nha ha pudichu! kauthukavarthayude style sarikkum athuthanne!\nSameer Thikkodi March 24, 2011 at 3:02 AM\nഇപ്പോള് കിട്ടിയത്. പോളിറ്റ് ബ്യൂറോയില് അനുഭവപ്പെട്ട നേരിയ ഭൂ ചലനത്തെത്തുടര്‍ന്ന് cpm തീരത്ത് സുനാമി. ജനങ്ങള് തീരം വിടണം എന്ന മുന്നറിയിപ്പ് കിട്ടിയതോടെ സിന്ധുജോയ് cpm തീരം വിട്ടു കോണ്ഗ്രസ്സ് ഭാകത്തേക്കു നീങ്ങുന്നതായി വിവരം ലഭിച്ചു.\nഹ ഹ ഹ ... അക്ബര് സാഹിബ് ... ഇത് കലക്കി ...\nഒപ്പം ആകാശ വാണി വാര്‍ത്തകളുടെ ശൈലി നല്‍കുന്ന ഗൃഹാതുരത്വവും\nNaushu March 24, 2011 at 3:04 AM\nചാലിയാറിന്റെ സുനാമി കലക്കി ....\nകണ്ണന് | Kannan March 24, 2011 at 3:04 AM\nഷബീര് (തിരിച്ചിലാന്) March 24, 2011 at 3:05 AM\nതുള്ളലിലിങ്ങിനെ പലതും പറയും അതുകേട്ടാരും കോപിക്കരുത്..\nനല്ല ഒന്നൊന്നര സുനാമി... ആശംസകള്\nമുല്ല March 24, 2011 at 3:40 AM\nകലക്കി അക്ബര് ഭായ്.\nജുവൈരിയ സലാം March 24, 2011 at 3:55 AM\nരമേശ് അരൂര് March 24, 2011 at 4:01 AM\nരാഷ്ട്രീയ വാര്‍ത്ത ഇടയ്ക്കു സിനിമ വാര്‍ത്തയും ആയി .വെവേറെ ടൈറ്റില് വന്നെങ്കിലും ..സ്വാഭാവം ഒന്ന് തന്നെ ..നര്മചിന്തകള്,,നവീന ചിന്തകള് ഇനിയും വരട്ടെ ..:)\nഅലി March 24, 2011 at 4:19 AM\nരാഷ്ട്രീയ സുനാമി കുത്തൊഴുക്കിൽ തീരത്തെ വന്മരങ്ങൾ കടപുഴകി വീഴുന്നു. നിറഞ്ഞു കവിഞ്ഞ അഭയാർത്ഥിക്യാമ്പുകളിൽ ആയിരക്കണക്കിനു സ്ഥാനാർത്ഥികൾ കുപ്പായം പോലും നഷ്ടപ്പെട്ട് കേഴുന്നു. പദവികൾ വിതരണം ചെയ്ത് ദുരിതാശ്വാസം നടത്താനെത്തുന്ന സന്നദ്ധപ്രവർത്തകർ ദുരിത ബാധിതരുടെ ബാഹുല്യം കണ്ട് അമ്പരന്നു നിൽക്കുന്നു.. ഇപ്പോഴും ഇടതും വലതും തീരത്തടുക്കാതെ നിലയില്ലാക്കടലിൽ ഒഴുകി നടക്കുന്നവരെത്ര...?\nസമകാലിക രാഷ്ട്രീയ ചിത്രം വരച്ചുകാണിച്ച നർമ്മം. ആശംസകൾ.\nഹാഷിക്ക് March 24, 2011 at 4:37 AM\nഇത് തകര്‍ത്തു..കിടു കിടിലന് പോസ്റ്റ്.....\nനേന സിദ്ധീഖ് March 24, 2011 at 4:40 AM\nഞാനും ഇവിടെവരെ വന്നൂട്ടോ ഇക്കാ..\nഅരസികന് March 24, 2011 at 6:43 AM\nഅരസികന് March 24, 2011 at 6:46 AM\nഇടതു വലതു ഭാഗത്ത് നടന്ന ഭൂചലനം റിയാക്ടറി സ്കെയിലില് നൂറ്റി നാല്‍പതു ഡിഗ്രി രേഖപ്പെടുത്തുമോ അക്ബര് മാഷേ .....\nShukoor March 24, 2011 at 7:14 AM\nചാലിയാര് വാര്‍ത്തകള് വ്യത്യസ്തമായി.\nഎഴുതുമ്പോള് ഇങ്ങനെ തന്നെ എഴുതണം.\nഐക്കരപ്പടിയന് March 24, 2011 at 7:44 AM\nചാലിയാര് തീരത്തെ ന്യൂന മര്‍ദ്ദം കാരണം ഐക്കരപ്പടിയില് വരെ മഴപെയ്തു...കിടിലന്!\najith March 24, 2011 at 8:35 AM\nനര്‍മ്മത്തില് പൊതിഞ്ഞ യാഥാര്‍ത്ഥ്യങ്ങള്\nഇ.എ.സജിം തട്ടത്തുമല March 24, 2011 at 9:30 AM\nഹായ്! ഇങ്ങനെയും ഉണ്ടോ ഒരു ബ്ലോഗ്? രസായിരിക്കുന്നു! ആശംസകൾ!\nSalam March 24, 2011 at 10:07 AM\nഅവതരണത്തിനു പുതുമയുണ്ട്. വിഷയത്തിനു കാലിക പ്രസക്തിയും. എല്ലാം ചേര്‍ന്നപ്പോള് മികച്ച പോസ്റ്റ് ആയി\nഅബ്ദുൽ ജബ്ബാർ വട്ടപ്പൊയിൽ March 24, 2011 at 10:13 AM\nഅക്ബര് ക്ക .. കലക്കി\nJefu Jailaf March 24, 2011 at 12:36 PM\nചാലിയാറിന്റെ തീരത്തെ വമ്പൻ തിരമാലകൾ കിടിലൻ വാർത്തകൾ സൃഷ്ടിച്ചു കൊണ്ടു വീണ്ടും തകർത്തടുന്നു.. അക്ബർക്ക സൂപ്പാറാട്ടാ..\nJazmikkutty March 24, 2011 at 12:57 PM\nഇതെങ്ങിനെ പ്രാസവും വൃത്തവും ഒപ്പിച്ചെഴുതി!!അസ്സലായി ട്ടോ...\nmoideen angadimugar March 24, 2011 at 1:37 PM\nനർമ്മം കലക്കിയിട്ടുണ്ട് അക്ബർ.\nബഷീര് Vallikkunnu March 24, 2011 at 2:08 PM\nറേഡിയോയുടെ സ്പീക്കര് പൊളിഞ്ഞു പോയി.. സിന്ധു ജോയിയുടെ പ്രസംഗം കേട്ട പോലെ.. കിടിലന്.\nഷമീര് തളിക്കുളം March 24, 2011 at 2:35 PM\nരസകരമായി കോര്‍ത്തിണക്കിയിരിക്കുന്നു; ആരേയും വിട്ടുപോകാതെ.\nVayady March 24, 2011 at 4:18 PM\nകലക്കി. അവതരണ ശൈലിയില് പുതുമ കാത്തു സുക്ഷിക്കുന്ന അക്‌ബറിനു അഭിനന്ദനം.\nമുഹമ്മദ്കുഞ്ഞി വണ്ടൂര് March 24, 2011 at 5:02 PM\nഅക്ബർ സാബ്... ഇതൊന്നാന്തരമായെന്ന് പറയാതെ വയ്യ......\nmini//മിനി March 24, 2011 at 6:35 PM\nമലയാ‍ളി March 24, 2011 at 7:50 PM\nമുൻപ് ഞാനൊരു കമന്റ് ഇട്ടിരുന്നോ? അത് ഗൂഗ്‌ൾ തിന്നോ? എന്നൊക്കെ അറിയാൻ ഓംബുഡ്സ്മാന് പരാതി നൽകി!\nmayflowers March 24, 2011 at 7:57 PM\n"എലിയെപ്പോലെ ഇരുന്നവനിന്നൊരു റൌഫിനെ പോലെ വരുന്നത് കണ്ടു."\nഅക്ബറെ,ചിരിച്ചു ചിരിച്ചു വയറു വേദനിച്ചു കേട്ടോ..\nവരികള് ഒന്നിനൊന്നു മെച്ചം..\nചാലിയാറിലെ ഈ ഹാസ്യതരംഗം നില നില്‍ക്കട്ടെ എന്നാശംസിക്കുന്നു.\njayarajmurukkumpuzha March 24, 2011 at 10:53 PM\nvalarae nannayi.... abhinandanangal.....\n~ex-pravasini* March 24, 2011 at 11:12 PM\nPrinsad March 25, 2011 at 9:18 AM\nമുരളീമുകുന്ദൻ ബിലാത്തിപട്ടണം BILATTHIPATTANAM. March 25, 2011 at 4:02 PM\nപൊളിറ്റിക്കൽ വാർത്തകളുടെ ഒരു സുനാമിയാണല്ലോ ഭായ് ഇത്..\nHaneefa Mohammed March 25, 2011 at 11:24 PM\nഇലെക്ഷന് കാലത്തെ ഈ നര്‍മത്തിന് പ്രസക്തിയേറെയുണ്ട്.\nഫെനില് March 26, 2011 at 12:02 AM\nഹഹഹ അടിപൊളി ഇനി എങ്ങാനം പത്മജ സിപിഎം തീരങ്ങളില് അടുക്കാന് ചാന്‍സ് ഉണ്ടോ\nsnehatheerampost.blogspot.com March 26, 2011 at 12:04 AM\nആനുകാലിക വാര്‍ത്തകളുടെ ഈ നര്‍മ്മഭാഷ്യം ഏറെ നന്നായി.അക്കുഭായ്!അഭിനന്ദനങ്ങള്.\nകുന്നെക്കാടന് March 26, 2011 at 2:52 AM\nഇഷ്ടായിട്ടോ ഇനിപ്പം വാര്‍ത്ത എന്നും ഇന്ടാവോ ?\nഞാന് ഇബടെ അടുത്തൊക്കെ ഇണ്ടാവും.\nചാലിയാറില് സുനാമി വന്നാല് ഒന്ന് പറയണം\nഞാന് ഇതുവരെ സുനാമി കണ്ടിട്ടില്ല, ഒന്ന് കാണാലോ ?\nതെച്ചിക്കോടന് March 26, 2011 at 5:40 AM\nഈ രാഷ്ട്രീയ ആക്ഷേപഹാസ്യ കൊടുങ്കാറ്റ് എന്നിലെത്താന് വൈകിയല്ലോ.\nഓരോ വാകുക്കളും കുറിക്കു കൊള്ളുന്നത്.\nMT Manaf March 26, 2011 at 6:04 AM\nഇങ്ങിനെ പോയാല് യു ഡി എഫിന്റെ ഈസി വാക്ക് ഓവറില് അച്ചുമാമ കുത്തിവരക്കുമോ?\nവീ കെ March 26, 2011 at 1:06 PM\nഈ വാർത്തകൾ കലക്കീട്ടോ...\nOAB/ഒഎബി March 27, 2011 at 5:15 AM\nക്ഷമിക്കുക, ഇതിനെകുറിച്ച് മാത്രം ഞമ്മക്ക് അറീല.\nഎന്നല്ല, വിലപ്പെട്ട സമയം അതിനു മാത്രമില്ല. :)\nറിയാസ് (മിഴിനീര്‍ത്തുള്ളി) March 27, 2011 at 6:02 AM\n" ചാലിയാര് പുഴയില് സുനാമി "\nyaachupattam March 27, 2011 at 9:24 AM\nayyopavam March 28, 2011 at 12:53 AM\nVillagemaan March 28, 2011 at 3:20 AM\nകലക്കി മാഷേ.. !\nAkbar March 28, 2011 at 4:20 AM\n@- ബെഞ്ചാലി - ആദ്യ പ്രതികരണത്തിന് നന്ദി. ചാലിയാറിന്റെ ഒഴുക്ക് നില്‍ക്കുമോ എന്നാണു എന്‍റെ പേടി.\n@- ചെറുവാടി - രാഷ്ട്രീയ പരസരം എന്നും എനിക്ക് തമാശകളായെ തോന്നിയിട്ടുള്ളൂ. നമ്മെ സേവിക്കാന് അവര് കാണിക്കുന്ന കോമാളിത്തം ആരെയാണ് ചിരിപ്പിക്കാത്തത്.\n@- faisu madeena - അതേ ഫൈസു രാഷ്ട്രീയത്തില് ഇനി എന്തെല്ലാം കാണണം...!\n@- Areekkodan | അരീക്കോടന് - ചാലിയാറില് രാസ്ത്രീയം കലാരാതിക്കട്ടെ.\n@- sruthi - വായനക്കും ഈ വാക്കിനും നന്ദി.\n@- വിബിച്ചായന് - വാര്ത്താ കേട്ടതില് സന്തോഷം.\n@-ശ്രീക്കുട്ടന് - പോസ്റ്റ് വായിച്ചതിനു നന്ദി.\n@ ആചാര്യന് - കട്ട് മുടിക്കാനല്ലെങ്കില് പിന്നെന്തിനു സീറ്റിനു വേണ്ടിയുള്ള ഈ അത്യാര്‍ത്തി. നന്ദി ഇംതിയാസ് ഭായി.\n@ കമ്പർ - പറയാന് തോന്നിയ സൌമനസ്യത്തിന് നന്ദി\n@- ishaqh ഇസ്‌ഹാക് - അല്‍പം ചിരി. അതു തന്നെ മതി.\nAkbar March 28, 2011 at 4:21 AM\n@- ഇസ്മായില് കുറുമ്പടി (തണല്) - ഹി ഹി ഹി ഞാന് ഓടി ഇസ്മായില് ഭായി. ഈ നേതാക്കളെ എനിക്ക് പേടി ഇല്ല. പക്ഷെ അനുയായികളെ എനിക്ക് എന്നും പേടിയാ. കാരണം അവര് ചെയ്യുന്നത് എന്തെന്ന് അവര്‍ക്കു അറിയില്ല.\n@- മുകിൽ - പഴയ റേഡിയോ വാര്‍ത്തകള് ഉണര്‍ത്തിയ നോസ്ട്ടാളിജിയയില് കടന്നു വന്നതാണ് ഈ കൌതുക വാര്‍ത്തയും. സ്റ്റൈല് ഇത് തന്നെ ആയിരുന്നു അല്ലേ. നന്ദി. മുകില്\n@ Sameer തിക്കൊടി - ആകാശ വാണി കേട്ടിരുന്ന ഒരു കാലം ഇന്നും മനസ്സില് ബാക്കി നില്‍ക്കുന്നു സമീര്. ഗൃഹാതുരതയോടെ.\n@-Naushu - നന്ദി നൌഷു\n@-കണ്ണന് | Kannan - നന്ദി.\n@ ഷബീര് (തിരിച്ചിലാന്) - നല്ല വാക്കിനും ആശംസക്കും നന്ദി.\n@- മുല്ല - നന്ദി മുല്ലേ. മുല്ലയെ പോലുള്ള എഴുത്തുകാരിയില് നിന്നു ഇത് കേള്‍ക്കുമ്പോള് സന്തോഷം തോന്നുന്നു.\n@- ജുവൈരിയ സലാം - ഈ ചിരിക്കു ഒരായിരം നന്ദി.\n@- രമേശ് അരൂര് - ഈ പ്രോല്സാഹത്തിനു ഒരു പാട് നന്ദി രമേശ് ജി\n@-അലി - ഹി ഹി ഹി അവരോക്കി നീന്തിക്കയറും അലി. എങ്ങും എത്താത്തവര് പാവം പൊതു ജനം എന്ന കഴുതകള് തന്നെ. കമന്റ് ചിരിപ്പിച്ചു ട്ടോ.\n@-ഹാഷിക്ക് - നന്ദി ഹാഷിക്ക്.\n@- നേന സിദ്ധീഖ് - നാളത്തെ വലിയ എഴുത്ത് കാരിക്കു, ഇന്നത്തെ ബൂലോകത്തെ ലോകത്ത് കുഞ്ഞു എഴുത്ത് കാരിക്ക് സ്വാഗതം.\nAkbar March 28, 2011 at 5:05 AM\n@- അരസികന് - മൊത്തം ഒരു ചലനം ഉണ്ടാകുന്നത് താനാര്‍ത്തി ലിസ്റ്റ് വരുമ്പോഴാ അല്ലേ.\n@-Shukoor - നന്ദി ഷുകൂര് ഈ വാക്കിനു.\n@-ഐക്കരപ്പടിയന് - ഐക്കരപ്പടി ദൂരെ ആയതു നന്നായി. നന്ദി സലിം ഭായി.\n@ ajith - പ്രിയ അജിത്ത് ജി. നാമാരും അരാഷ്ട്രീയ വാദികള് അല്ല. എന്നാല് ഒരു രാഷ്ട്രീയ പാര്‍ട്ടിയില് നില്‍ക്കുമ്പോഴും വിമര്‍ശന ബുദ്ധ്യാ ഒന്ന് നിരീക്ഷിച്ചാല് ഒട്ടേറെ തമാശകള് സ്വന്തം പാര്‍ട്ടിയില് പോലും കാണാം. രാസ്ത്രീയം വേണം. എന്നാല് അതു അന്തമാവരുത്. ശരിയല്ലേ.\n@- ഇ.എ.സജിം തട്ടത്തുമല - ഇവിടെ വന്നതില് സന്തോഷം. വീണ്ടും വരുമല്ലോ.\n@- Salam - താങ്കളുടെ വായനക്കും വിലയിരുത്തലിനും നന്ദി സലാം.\n@- അബ്ദുൽ ജബ്ബാർ വട്ടപ്പൊയിൽ - നന്ദി. ഇടയ്ക്കു ഈ ബ്ലോഗിലും വരിക.\n@- Jefu Jailaf - നല്ല വാക്കുകള്‍ക്കു നന്ദി. ഈ പോസ്റ്റ് ഇഷ്ടമായി എന്നറിഞ്ഞതില് സന്തോഷം. .\n@-Jazmikkutty - എഴുതി വന്നപ്പോ അങ്ങിനെ ആയിപ്പോയി ജാസ്മിക്കുട്ടി.\n@-moideen angadimugar - നന്ദി മൊയിദീന് ഭായി.\n@- ബഷീര് Vallikkunnu - നന്ദി ഭാഷീര് ഭായി. താങ്കളും വന്നല്ലോ. പിന്നെ ആ പഴയ റേഡിയോ ഒക്കെ ഇപ്പോള് ആരും കേള്‍ക്കാറില്ലല്ലോ. അതൊന്നു ഓര്‍മ്മിപ്പിക്കുക കൂടി ചെയ്യുകയായിരുന്നു ഉദ്ദേശം.\n@- ഷമീര് തളിക്കുളം - ആരെയും നമുക്ക് വിടാന് പറ്റില്ലല്ലോ ഷമീര്. വായനക്ക് നന്ദി.\n@- Vayady - നല്ല വാക്കുകള്‍ക്കു നന്ദി വായാടി. ഈ അഭിനന്ദനം സന്തോഷത്തോടെ സ്വീകരിക്കുന്നു.\nAkbar March 28, 2011 at 5:06 AM\n@- മുഹമ്മദ്കുഞ്ഞി വണ്ടൂര് - നന്നായി എന്നു താങ്കള് പറയുമ്പോള് സന്തോഷമുണ്ട് മുഹമ്മദ്കുഞ്ഞി. നല്ല വാക്കിനു നന്ദി\n@- mini//മിനി - ഹ ഹ ഹ ഇനി പരിപാടി മഹാളില് തുടരും ടീച്ചറെ. വന്നതില് സന്തോഷം.\n@- മലയാ‍ളി - ങേ അതിനിടയില് കമെന്റും കാണാതായോ. സുനാമി അല്ലേ. അതില് പോയതാവും.\n@- mayflowers - ഈ നല്ല വാക്കുകള്‍ക്കു ഒരു പാട് നന്ദി. എന്നെ എഴുതാന് തോന്നിക്കുന്ന വാക്കുകള്.\n@ jayarajmurukkumpuzha - വായനക്ക് നന്ദി.\n@- ~ex-pravasini* ഈ ചിരിക്കു നന്ദി.\n@-Prinsad - നന്ദി പ്രിന്സാദ് .\n@-മുരളീമുകുന്ദൻ ബിലാത്തിപട്ടണം BILATTHIPATTANAM. - ഹ ഹ ഹ. സ്ഥാനാര്‍ഥി ലിസ്റ്റ് വരുമ്പോള് കേരളം ഒരു രാഷ്ട്രീയ സുനാമി തന്നെയാ. പലരും പാര്‍ട്ടി വിട്ടു മറ്റു പാര്‍ട്ടിയില് ചേക്കേറുന്ന കാഴ്ച ആരെയും ചിര്പ്പിക്കും. അതു വരെ കൊണ്ട് നടന്ന ആദര്‍ശമൊക്കെ ഒരു ദിവസം കൊണ്ട് വലിച്ചെറിഞ്ഞു അതു വരെ തെറി പറഞ്ഞു നടന്നിരുന്ന പാര്‍ട്ടിയിലേക്ക് ഒറ്റ ചാട്ടം.\n@- Haneefa Mhammed - അതേ. ഒക്കെ ഒരു താശയായി എടുക്കാം.\n@- ഫെനില് - അതിനും ഇപ്പൊ ചാന്‍സ് കാണുന്നില്ല.\n@- snehatheerampost.blogspot.com - ഈ വരവിനു ഏറെ സന്തോഷം.\n@- കുന്നെക്കാടന് - ഹ ഹ ഹ ഇനിയും വാര്‍ത്ത വായിച്ചാല് എന്‍റെ കാര്യം പോക്കാകും. വന്നതിനും ഈ സ്നേഹത്തിനും നന്ദി.\n@- തെച്ചിക്കോടന് - ഒട്ടും വൈകിയില്ല. വന്നല്ലോ ഈ നല്ല വാക്കുമായി. അതിനു നന്ദി.\n@- MT Manaf - ഒന്നും പറയാറായിട്ടില്ല മനാഫ്.\n@-വീ കെ - നന്ദി വീ കേ\n@ OAB/ഒഎബി - ഹ ഹ അപ്പൊ നിങ്ങളും എന്നെപ്പോലെ. നമുക്ക് മറ്റെന്തെല്ലാം കാര്യങ്ങളുണ്ട്.\n@-റിയാസ് (മിഴിനീര്‍ത്തുള്ളി) - നന്ദി റിയാസ്. ഇവിടെ വന്നതില്\n@-yaachupattam - thanks.\n@-ayyopavam - ഉഷാറാവട്ടെ. നന്ദി.\n@- Villagemaan - നന്ദി വില്ലെജ് മാന്.\nnoushar March 28, 2011 at 5:51 AM\nസംഗതി ഉഷാറായി , ഇലക്ഷന് ടൈം ആയതുകൊണ്ട് ഇതിനെകാലും വെടിച്ച്ചില്ലായ ബ്ലോഗുകള് പ്രതീക്ഷിക്കുന്നു\nകുഞ്ഞായി I kunjai March 29, 2011 at 12:50 AM\nആക്ഷേപഹാസ്യം കിടിലന് മാഷേ\nFiroz TT March 30, 2011 at 12:09 AM\nശ്രദ്ധേയന് | shradheyan March 30, 2011 at 12:45 AM\nരസികന് വാര്‍ത്ത അക്ബര് ഭായ്...\nതാങ്കള് റേഡിയോ റിപ്പോര്‍ട്ടര് ആണെങ്കില് കണ്ണൂര് ഭാഗത്ത് പോകുമ്പോള് തല്ലു കിട്ടാന് സാധ്യതയുണ്ടെന്ന് 'രാഷ്ട്രീയ കാലാവസ്ഥാ നിരീക്ഷണ കേന്ദ്രം അറിയിക്കുന്നു' :)\nഅബ്ദുൽ കെബീർ March 30, 2011 at 1:41 AM\nഅക്ബർക്കാ..സംഗതി ശരിയാണു. ശരിയുടെ പക്ഷം ഇങ്ങനെ മനോഹരമായി അവതരിപ്പിച്ചതിനു അഭിനന്ദനം. സ്നേഹപൂർവം സുനാമികളുടെ ഇരകളിൽ ഒരാൾ...\nFaizal Kondotty March 30, 2011 at 1:56 AM\nMalporakkaaran March 30, 2011 at 9:35 AM\nമനോഹരമായിരിക്കുന്നു അക്ബര് സാഹിബ്.\nഇത് മൊത്തം ഒരു തുള്ളല് തന്നെയാണ്\nആര്‍കും പരിഭവം ഉണ്ടായാലും ഇല്ലെങ്കിലും\nMohamedkutty മുഹമ്മദുകുട്ടി March 30, 2011 at 10:12 AM\nഈ പുതിയ റേഡിയോ സ്റ്റേഷന് ഇലക്ഷന് കഴിഞ്ഞാലും അവിടെ കാണുമല്ലോ?.ആശംസകള്!\nente lokam March 31, 2011 at 12:39 AM\nha..ha..തണല് പറഞ്ഞത് കേട്ടല്ലോ . ഉടനെ\nഎങ്ങും അവധി കിട്ടില്ല എന്ന് ഉറപ്പാണോ ? നാടിലേക്ക് വന്നാല് എല്ലാവരും കൂടി കുചിപുടി നടത്തും ഈ റേഡിയോയുടെ തലയില് ....\nസംഭവം അടി പൊളി ..ഈ ആക്ഷേപ ഹാസ്യം കുറിക്കു കൊണ്ടു ..ആരോടും പരാതി ഇല്ലാതെ സത്യങ്ങള് മാത്രം .അഭിനന്ദനങ്ങള് ഭായി ...\nAkbar March 31, 2011 at 7:24 AM\n@-noushar - നന്ദി നൌഷര്. ആരും എന്നെ വെടി വെച്ചില്ലെങ്കില് പ്രതീക്ഷിക്കാം.\n@കുഞ്ഞായി I kunjai - വായനക്ക് നന്ദി.\n@-Firoz TT - ഈ ചിരിക്കു നന്ദി.\n@-ശ്രദ്ധേയന് | shradheyan - അതേ അതേ കണ്ണൂരിലിപ്പോള് അടിയുടെ കാലാവസ്ഥയാ. അതു കൊണ്ട് ഞാനാ വഴിക്കില്ലേ.\n@-അബ്ദുൽ കെബീർ - സുനാമികളുടെ ഇരകള് തന്നെ നമ്മളെല്ലാം. വരവിനു നന്ദി.\n@-Faizal Kondotty- നന്ദി ഫൈസല്. നല്ല വാക്കിനു.\n@-Malporakkaaran - നമുക്കെല്ലാവരും ഒരു പോലെ അല്ലേ രാഷ്ട്രീയത്തിനു ഉപരിയായി ചിന്തിക്കുമ്പോള്. എന്നാല് വ്യക്തമായ രാഷ്ട്രീയം ഉണ്ട് താനും. അന്തമായ ആരാധന ഇല്ല എന്നു മാത്രം. നന്ദി ഈ അഭിനന്ദനത്തിനു.\n@-Mohamedkutty മുഹമ്മദുകുട്ടി - ഇവിടെ ഉണ്ടാകുമ്പോ എന്നു എനിക്കും ഇപ്പൊ ഒരു സംശയം. ഹ ഹ ഹ\n@-ente lokam - അതല്ലേ നമ്മള് അങ്ങോട്ട് പോകാത്തത്. ഇലക്ഷന് ഒക്കെ കഴിഞ്ഞു അതുക്കെ പോയി നോക്കാം.\nറഷീദ് കോട്ടപ്പാടം April 4, 2011 at 4:49 AM\nഅമ്പിളി. April 22, 2011 at 6:24 AM\nAkshepa hasyathinde AKBAR TOUCH. Valare nannayirikkunnu Akbar....njan nannayi aswadichu. Ithil enikku nanne bodhicha vartha. IPPOL KITTIYATHU aanu. Kerala rashtreeya sthithigathikal narmmam chalichu koriya post. Enikku valare ishttayi.\nAkbar April 25, 2011 at 12:52 PM\nറഷീദ് കോട്ടപ്പാടം - വളരെ നന്ദി റഷീദ്.\nഅമ്പിളി. - വീണ്ടും ഈ ബ്ലോഗില് വന്നതിനും വായനക്കും നന്ദി.\nവേണുഗോപാല് January 25, 2012 at 4:55 AM\nചിരിച്ചു പണ്ടാരടങ്ങി ....\nഈ പോസ്റ്റ് എവിടെയായിരുന്നു ... മാര്‍ച്ചില് ഞാന് ബ്ലോഗില് വന്നിട്ടില്ല ..\nചാലിയാറില് വന്നപ്പോഴോന്നും ഇത് കണ്ടിട്ടുമില്ല.\nവല്ലാത്ത വാര്‍ത്തകള് ആയി ഇത് ... എല്ലാരേം മേടി .


അഭയകേസ്: ഫയര്‍മാന്‍മാരെ ചോദ്യം ചെയ്തു | Malayalam News - Dubai team for Smart City project visits Kochi/ടീകോം പ്രതിനിധി സംഘം കാക്കനാട് സന്ദര്‍ശിച്ചു - Malayalam Oneindia\n24 min ago സമൂഹമാധ്യമങ്ങളിലെ നിയന്ത്രണം; ജനുവരിയോടെ നിയമം കൊണ്ടുവരും, എല്ലാ കേസുകളും സുപ്രീം കോടതിയിലേക്ക്\nകൊച്ചി: ടീകോം പ്രതിനിധി സംഘം കാക്കനാട്ടെ സ്‌മാര്‍ട്ട്‌സിറ്റി പദ്ധതി പ്രദേശം സന്ദര്‍ശിച്ചു. സ്മാര്‍ട്ട് സിറ്റിക്ക് ആവശ്യമായ വെള്ളം, വൈദ്യുതി, റോഡ് തുടങ്ങിയ അടിസ്ഥാന സൗകര്യങ്ങളുടെ ലഭ്യത വിലയിരുത്താനാണ് സന്ദര്‍ശനം നടത്തിയത്.\nസാങ്കേതിക വിദഗ്ദ്ധരുടെ സംഘം രണ്ടു ദിവസം കേരളത്തില് തങ്ങും. സ്‌മാര്‍ട്ട് സിറ്റി കരാര് ഒപ്പിട്ടശേഷം ടീകോം സംഘം ആദ്യമായാണ് പദ്ധതി പ്രദേശം സന്ദര്‍ശിക്കുന്നത്.\nപദ്ധതിയുടെ രൂപരേഖ ഉടന് തയ്യാറാക്കുമെന്ന് ടീകോം അധികൃതര് അറിയിച്ചു. പദ്ധതി പ്രദേശത്ത് നാലുവരി പാതയുടെ നിര്‍മ്മാണവും ഉടന് തുടങ്ങും.\n246 ഏക്കര് സ്ഥലത്താണ് സ്മാര്‍ട്ട് സിറ്റി ആദ്യ ഘട്ടത്തില് പ്രവര്‍ത്തനം തുടങ്ങുക. 100 ഏക്കര് ഭൂമി കെഎസ്ഐഡിസിയുടെയും പത്തേക്കര് കിന്‍ഫ്രയുടേതുമാണ്. 123 ഏക്കര് സ്ഥലം ജനങ്ങളില് നിന്നും ഏറ്റെടുക്കുകയായിരുന്നു. 13 ഏക്കര് സ്ഥലം കൂടി ഇനി ഏറ്റെടുക്കാനുണ്ട്.


വിനോദസഞ്ചാരികള് സന്ദര്‍ശിക്കാന് ഏറ്റവും കൂടുതല് ഇഷ്ടപ്പെടുന്ന സ്ഥല തമിഴ്നാട് – Daily Indian Herald\nവിനോദസഞ്ചാരികള് സന്ദര്‍ശിക്കാന് ഏറ്റവും കൂടുതല് ഇഷ്ടപ്പെടുന്ന സ്ഥല തമിഴ്നാട്\nവിനോദസഞ്ചാരികള് സന്ദര്‍ശിക്കാന് ഏറ്റവും കൂടുതല് ഇഷ്ടപ്പെടുന്നത് കേരളമല്ല. ഈ ബഹുമതി തമിഴ്‌നാടിനാണ്.ഗോവയെയും കേരളത്തെയും പിന്നിലാക്കിയാണ് തമിഴ്‌നാട് തുടര്‍ച്ചയായ രണ്ടാം വര്‍ഷവും ഒന്നാമതെതിയതിയത്. കേരളം പട്ടികയില് ഏഴാമതാണ്. വിനോദസഞ്ചാരികളുടെ എണ്ണം കണക്കിലെടുത്താണ് പട്ടിക തയാറാക്കിയിരിക്കുന്നത്.\nവിനോദസഞ്ചാരികള് ഏറ്റവും കൂടുതല് എത്തുന്ന സംസ്ഥാനങ്ങള് മുന്‍ഗണനാ ക്രമത്തില്.\n1.തമിഴ്‌നാട്: തമിഴ്‌നാട്ടിലേക്കാണ് വിദേശ, ആഭ്യന്തര വിനോദസഞ്ചാരികള് കൂടുതലായി എത്തുന്നത്. കഴിഞ്ഞ വര്‍ഷം 46.8 ലക്ഷം വിദേശ വിനോദസഞ്ചാരികളാണ് തമിഴ്‌നാട്ടിലെത്തിയത്. ഇതിന് മുന്‍പിലത്തെ വര്‍ഷം ഇത് 46.6 ലക്ഷമായിരുന്നു.\n2. വിനോദസഞ്ചാരികളുടെ എണ്ണത്തില് ര ണ്ടാം സ്ഥാനം മഹാരാഷ്ര്ടയ്ക്കാണ്.കഴിഞ്ഞ വര്‍ഷം 44.1 ലക്ഷം സഞ്ചാരികളാണ് സംസ്ഥാനം സന്ദര്‍ശിച്ചത്.\n3.ഇന്ത്യയുടെ സമ്പന്നമായ സാംസ്‌കാരിക പൈതൃകം ഉത്തര്‍പ്രദേശിനെ സഞ്ചാരികളുടെ പ്രിയ കേന്ദ്രമാക്കുന്നു. കാശി, താജ്മഹല്, ഗംഗ, യമുന തുടങ്ങി നിരവധി കേന്ദ്രങ്ങള് ഇവിടെ വിനോദസഞ്ചാര്‍ക്കളെ ആകര്‍ഷിക്കുന്നുണ്ട്. കഴിഞ്ഞ വര്‍ഷം 31 ലക്ഷം വിനോദസഞ്ചാരികളാണ് ഉത്തര്‍പ്രദേശില് സന്ദര്‍ശനം നടത്തിയത്.\nരാജ്യതലസ്ഥാനമായ ഡല്‍ഹിയില് കഴിഞ്ഞ വര്‍ഷം 23.8 ലക്ഷം പേരാണ് സനര്‍ശനം നടത്തിയത്.\nപശ്ചിമ ബംഗാള് വിനോദസഞ്ചാരികളുടെ എണ്ണത്തില് അഞ്ചാം സ്ഥാനത്താണ്. കഴിഞ്ഞ വര്‍ഷം 14.9 ലക്ഷം സഞ്ചാരികള് ഇവിടം സന്ദര്‍ശിച്ചു.\nമണലാരണ്യങ്ങളും ഒട്ടകങ്ങളും കൊട്ടാരങ്ങളും എല്ലാം രാജസ്ഥാനെ സഞ്ചാരികളുടെ പ്രിയ കേന്ദ്രമാക്കുന്നു. കഴിഞ്ഞ വര്‍ഷം 14.8 ലക്ഷം സഞ്ചാരികളാണെത്തിയത്.\nകുടുംബവുമായി എത്താന് പറ്റിയ ഇടമാണ് കേരളം. എന്നാല് വിനോദസഞ്ചാരികളുടെ എണ്ണത്തില് ഏഴാം സ്ഥാനമാണ്. കായലോരങ്ങളും പച്ചപ്പുമെല്ലാം കേരളത്തിലേക്ക് സഞ്ചാരികളെ ആകര്‍ഷിക്കുന്നു. കഴിഞ്ഞ വര്‍ഷം 9.8 ലക്ഷം സഞ്ചാരികള് കേരളത്തിലെത്തി.\nജൈന ഹിന്ദു, ബുദ്ധമത വിശ്വാസികളുടെ പ്രമുഖ കേന്ദ്രമായിരു ന്നു ബിഹാര്. ബുദ്ധഭഗവാ ന് ജ്ഞാനോദയം ഉണ്ടായ ബോധഗയ ബിഹാറിലാണ്. 9.2 ലക്ഷം സഞ്ചാരികളാണ് കഴിഞ്ഞ വര്‍ഷം ബിഹാറിലെത്തിയത്.\nകര്‍ണാടകം സഞ്ചാരികളുടെ പ്രിയപ്പെട്ട ഇടമാണ്. ഭൂപ്രകൃതിയും വികസനവും ഐ ടിയും ഒക്കെ സഞ്ചാരികളെ ആകര്‍ഷിക്കുന്നു. കഴിഞ്ഞ വര്‍ഷം 6.7 ലക്ഷം ആളുകള് ഇവിടം സന്ദര്‍ശിച്ചു.\nസഞ്ചാരികളുടെ പറുദീസയാണ് ഗോവ. അന്താരാഷ്ര്ട പ്രശസ്തമാണ് ഗോവ. എന്നാല് പത്താം സ്ഥാനമാണ് വിനോദസഞ്ചാരികളുടെ എണ്ണത്തില്. കഴിഞ്ഞ തവണ 5.4 ലക്ഷം സഞ്ചാരികളാണ് ഗോവയിലെത്തിയത്.\nഭര്‍ത്താവിന്റെ കുടല് പെട്ടിയിലാക്കി യുവതി യാത്ര ചെയ്ത പിടിയില്\nആരാണാ പ്രണയ ദമ്പതികള്? പ്രണയകാവ്യം പോലൊരു അപൂര്‍വ്വചിത്രം ഹിറ്റാവുന്നു…


മുജീബ് റഹ്മാന്റെ ആത്മഹത്യയിലേക്ക് നയിച്ചത് കൊടിയ പീഡനവും ഭീഷണിയും; 64000 രൂപയ്ക്ക് വേണ്ടി ക്രൂര മർദനം| severe torture and threats led Mujeeb Rahman's suicide – News18 Malayalam\nമുജീബ് റഹ്മാന്റെ ആത്മഹത്യയിലേക്ക് നയിച്ചത് കൊടിയ പീഡനവും ഭീഷണിയും; 64000 രൂപയ്ക്ക് വേണ്ടി ക്രൂര മർദനം\nമര്‍ദനം സഹിക്കാനാവാത്തതിനാലും പണം തിരികെ നല്‍കാന് കഴിയാത്തതിനാലുമാണ് മുജീബ് ആത്മഹത്യ ചെയ്തതെന്ന് പൊലീസ്\nമുജീബിനെ മർദിച്ച ടെക്സ്റ്റൈൽസ് ഉടമയും സുഹൃത്തുക്കളുമാണ് അറസ്റ്റിലായത്\nLast Updated : June 20, 2022, 22:33 IST\nമലപ്പുറം: നിലമ്പൂർ മമ്പാട് വെച്ച് മരിച്ച കോട്ടക്കൽ സ്വദേശി മുജീബ് റഹ്മാന് അനുഭവിക്കേണ്ടി വന്നത് അതി ക്രൂര മർദ്ദനം എന്ന് പോലീസ്. നൽകാൻ ഉള്ള പണം ലഭിക്കാൻ വേണ്ടി പ്രതികൾ മുജീബിനെ തട്ടിക്കൊണ്ടു വന്ന് അതി ക്രൂരമായി മർദിക്കുകയായിരുന്നു. മുജീബ് സ്വയം ജീവനൊടുക്കിയത് ആണെന്ന് പോസ്റ്റ്മോർട്ടം റിപ്പോർട്ടിൽ പറയുമ്പോഴും അതിലേക്ക് നയിച്ചത് ഇവരുടെ ക്രൂര മർദ്ദനം ആണ്.\nമര്‍ദനം സഹിക്കാനാവാത്തതിനാലും പണം തിരികെ നല്‍കാന് കഴിയാത്തതിനാലുമാണ് മുജീബ് ആത്മഹത്യ ചെയ്തതെന്നാണ് പോലീസ് നിഗമനം. സംഭവത്തെ പറ്റി പോലീസ് നൽകുന്ന വിശദീകരണം ഇപ്രകാരം,\nമുജീബ് റഹ്മാനെ പ്രതികൾ തട്ടികൊണ്ടുവന്നത് അറുപത്തിനാലായിരം രൂപ തിരിച്ചു കിട്ടാൻ വേണ്ടിയാണ്. തട്ടികൊണ്ടുപോകാന് സഹായം ചെയ്തവര്‍ക്ക് പ്രതിഫലമായി പതിനായിരം രൂപ കൂലി വാഗ്ദാനവും നൽകി. ഇന്‍ഡസ്ട്രിയല് വര്‍ക്ക് കരാര് അടിസ്ഥാനത്തില് ചെയ്തു കൊടുക്കുന്നയാളാണ് മുജീബ് റഹ്മാന്. രണ്ടുമാസം മുന്‍പ് തുണിക്കട ഉടമ ഷഹദിന്റെ മഞ്ചേരി മുപ്പത്തുരണ്ടിലുള്ള ഹാര്‍ഡ് വേഴ്‌സില് നിന്നും 64000 രൂപ വില വരുന്ന സാധനങ്ങള് വാങ്ങിയിരുന്നു.\nAlso Read-മമ്പാട് യുവാവ് ദുരൂഹ സാഹചര്യത്തിൽ മരിച്ച സംഭവം; ക്രൂരമായി മർദ്ദിച്ച 12 പേർ പോലീസ് പിടിയിൽ\nപണം പിന്നീട് നല്‍കാമെന്ന് പറഞ്ഞെങ്കിലും പറഞ്ഞ സമയത്ത് പണം തിരിച്ചു കൊടുത്തില്ല. മുജീബിന്റെ താമസസ്ഥത്ത് അന്വേഷിച്ചെങ്കിലും മുജീബ് അവിടെ നിന്നും താമസം മാറിയിരുന്നു. തുടര്‍ന്ന് ഷഹദ് കൂട്ടുകാരുമായി ചേര്‍ന്ന് മുജീബിനെ തട്ടി കൊണ്ടു വരാന് പദ്ധതി തയ്യാറാക്കുകയായിരുന്നു. ഇതിനായി മുജീബിന്റെ സഹായികളായി മുന്‍പ് ജോലി ചെയ്തിരുന്ന മഞ്ചേരി ടൗണിലെ ഓട്ടോ ഡ്രൈവര്‍മാരായ അബ്ദുള് അലിയുടേയും, ജാഫറിന്റേയും സഹായം തേടി. ഇതിനായി ഇവര്‍ക്ക് 10000 രൂപയും ഷഹദ് വാഗ്ദാനം ചെയ്തു. അബ്ദുള് അലിക്കും മുജീബ് പണം കൊടുക്കാനുണ്ടായിരുന്നു.\nഓമാനൂരിലെ മുജീബിന്റെ താമസ സ്ഥലം മനസ്സിലാക്കിയ അബ്ദുള് അലി ജാഫറിനേയും കൂട്ടി മുജീബിന്റെ ജോലി സ്ഥലത്തെത്തി പണം തിരികെ ചോദിച്ച് വാക്കു തര്‍ക്കം ഉണ്ടാകുകയും ഉന്തും തള്ളുമുണ്ടാവുകയും ചെയ്തു. തുടര്‍ന്ന് സ്ഥലത്തു നിന്നും മടങ്ങി പോയ അബ്ദുള് അലിയും ജാഫറും മഞ്ചേരിയില് എത്തി ഷഹദിനേയും മഞ്ചേരിയില് വാടക സ്റ്റോര് നടത്തുന്ന കുഞ്ഞഹമ്മദിനേയും മകന് മുഹമ്മദ് അനസിനേയും തുറക്കലേക്ക് വിളിച്ചു വരുത്തി.\nഇവരുടെ കടയില് നിന്നും വാടകക്കെടുത്ത സാധനങ്ങള് തിരിച്ചു കൊടുക്കാത്തതിനാല് ഇവരും മുജീബിനെ അന്വേഷിച്ച് നടക്കുകയായിരുന്നു. ഷഹദും, സുഹൃത്ത് മഞ്ചേരി മാലാംകുളം സ്വദേശി ഷാഹുലും കാറില് തുറക്കലെത്തി. അവിടെ വെച്ച് എല്ലാവരും ഒരുമിച്ച് മുജീബിനെ ബലമായി പിടിച്ചു കൊണ്ടു വന്ന് പണം തിരിച്ചു വാങ്ങാന് പദ്ധതി തയ്യാറാക്കുകയായിരുന്നു. തുടര്‍ന്ന് ഷഹദിന്റെ കാറിലും ജാഫറിന്റെ ഓട്ടോറിക്ഷയിലുമായി ഓമാനൂരിലെ മുജീബിന്റെ താമസ സ്ഥലത്തെത്തിയ പ്രതികള് മുജീബിനെ ബലമായി കാറില് കയറ്റി തട്ടി കൊണ്ടു വരികയും കാരക്കുന്ന് ഹാജ്യാര് പള്ളി എന്ന സ്ഥത്തെ വിജനമായ ഗ്രൗണ്ടിലെത്തിച്ച് കൈകള് കെട്ടിയിട്ട് ക്രൂരമായി മര്‍ദ്ദിക്കുകയുമായിരുന്നു.\nപണം അടുത്ത ദിവസം രാവിലെ എത്തിച്ചു തരാമെന്ന് അറിയിച്ചിട്ടും പ്രതികള് മര്‍ദ്ദനം തുടർന്നു. നിലവിളിക്കാന് ശ്രമിച്ച മുജീബിന്റെ വായില് തുണി തിരുകിയായിരുന്നു മര്‍ദ്ദനം. ഇതിന്റെ ഫോട്ടോ പ്രതികള് മുജീബിന്റെ ഭാര്യക്ക് അയച്ചു കൊടുക്കുകയും ചെയ്തു. മുജീബിനെ ഷഹദിന്റെ ഉടമസ്ഥതയിലുള്ള മമ്പാട് സുലു തുണിക്കടയോട് ചേര്‍ന്നുള്ള ഗോഡൌണില് എത്തിക്കാന് തീരുമാനിക്കുകയായിരുന്നു.\nശനിയാഴ്ച പുലര്‍ച്ചെ കാറില് മുജീബിനെ മമ്പാട് ഉള്ള ഗോഡൗണില് എത്തിച്ചു. കസേരയില് ഇരുത്തി കൈകാലുകള് ബന്ധിച്ച് വീണ്ടും മര്‍ദ്ദനം തുടരുകയും ചെയ്തു. തുടര്‍ന്ന് രാവിലെ ടൗണില് ആളുകള് എത്താന് തുടങ്ങിയപ്പോള് ആണ് പ്രതികള് മര്‍ദ്ദനം അവസാനിപ്പിച്ചത്. തുടർന്ന് അവർ മുജീബിനെ റൂമില് പൂട്ടിയിട്ട് പുറത്തേക്കു പോയി. മുമ്പ് ബാങ്കിന്റെ സ്‌ട്രോംങ് റൂമായി ഉപയോഗിച്ചിരുന്ന വായുവും വെളിച്ചവുമെത്താത്ത മുറിയിലാണ് മുജീബിനെ ബന്ധിച്ചത്.\nതുടര്‍ന്ന് വീട്ടില് പോയ പ്രതികള് രാവിലെ 10.00 മണിയോടെ തിരിച്ചെത്തി ഗോഡൗണ് തുറന്നുനോക്കിയപ്പോള് മുജീബ് തൂങ്ങി നില്‍ക്കുന്നതാണ് കണ്ടത്. ഉടനെ മൃതദേഹം കെട്ടഴിച്ച് നിലത്തു കിടത്തി തുണിയിട്ടു മൂടുകയായിരുന്നു. കസേരയിലെ കെട്ടഴിച്ച മുജീബ് രക്ഷപ്പെടാന് മറ്റു മാര്‍ഗ്ഗങ്ങളില്ലാത്തതിനാലും പറഞ്ഞ സമയത്ത് പണം തിരിച്ചു കൊടുക്കാന് നിവൃത്തിയില്ലാതെ ഗോഡൗണിലുണ്ടായിരുന്ന തുണി ഉപയോഗിച്ച് കെട്ടി തൂങ്ങി ആത്മഹത്യ ചെയ്തു എന്നാണ് പ്രാഥമിക നിഗമനം.\nശാസ്ത്രീയ തെളിവുകള് ശേഖരിച്ച് വിശദമായ അന്വേഷണം നടത്തുന്നുണ്ട്.\nഒന്നാം പ്രതി ഷഹദിന്റെ കാര് പോലീസ് കസ്റ്റഡിയിലെടുത്തു. മറ്റു വാഹനങ്ങള് തിരിച്ചറിഞ്ഞിട്ടുണ്ട്മരണപ്പെട്ട മുജീബിന് ക്രൂരമായി മര്‍ദ്ധനമേറ്റിട്ടുണ്ട്. തല മുതല് കാല്‍പാദം വരെ മര്‍ദ്ധനമേറ്റ മുറിവേറ്റ പാടുണ്ട്. ദേഹമാസകലം വടി കൊണ്ട് അടിയേറ്റ പാടുകളുമുണ്ട് . പിടിയിൽ ആയവർക്ക് എതിരെ സംഘം ചേർന്ന് തട്ടി കൊണ്ടു പോകൽ, തടങ്കലിൽ വെച്ച് മർദ്ദനം , ആത്മഹത്യാ പ്രേരണ എന്നീ കുറ്റങ്ങൾക്ക് ഉള്ള വകുപ്പുകൾ ആണ് ചുമത്തിയിട്ടുള്ളത്. കുറ്റകൃത്യത്തിൽ പങ്കെടുത്ത ചിലർ ഒളിവിൽ ഉണ്ടെന്നും ഇവർക്ക് വേണ്ടി അന്വേഷണം ഊർജിതമാക്കി എന്നും നിലമ്പൂർ പോലീസ് വ്യക്തമാക്കി.\nFirst published: June 20, 2022, 22:33 IST


ആറു മാസത്തിനിടെ മാരുതി വിറ്റത് രണ്ട് ലക്ഷം ബിഎസ് VI വാഹനങ്ങള് - Malayalam DriveSpark\n59 min ago വിറ്റാര ബ്രെസ്സയേക്കാൾ മികച്ചതാണോ ടൊയോട്ട അർബൻ ക്രൂയിസർ? റോഡ് ടെസ്റ്റ് റിവ്യൂ\nSports IND vs ENG: ടെസ്റ്റിലെ ഏറ്റവും 'ചീപ്പ്' സ്പിന്നര്, ലോക റെക്കോര്‍ഡുമായി റൂട്ട്\nആറു മാസത്തിനിടെ മാരുതി വിറ്റത് രണ്ട് ലക്ഷം ബിഎസ് VI വാഹനങ്ങള്\nPublished: Saturday, October 5, 2019, 13:47 [IST]\n2020 ഏപ്രില് ഒന്നു മുതല് ഭാരത് സ്‌റ്റേജ്6(ബിഎസ് VI) നിലവാരത്തിലുള്ള എഞ്ചിനിലേക്ക് ചുവടുവെയ്ക്കാന് ഒരുങ്ങുകയാണ് ഇന്ത്യന് വാഹന വിപണി. അന്തരീക്ഷ മലിനീകരണം നിയന്ത്രിക്കുന്നതിനായിട്ടാണ് ബിഎസ് IV നിന്നും ബിഎസ് VI എഞ്ചിനിലേക്കുള്ള ചുവടുമാറ്റം.\nമിക്ക വാഹന നിര്‍മ്മാതാക്കളും അവരുടെ ബിഎസ് VI എന്‍ജിന് മാനദണ്ഡത്തിലുള്ള വാഹനങ്ങള് വിപണിയില് എത്തിച്ചു തുടങ്ങി. ഇന്ത്യന് വാഹന നിര്‍മാതാക്കളായ മാരുതി ഇക്കാര്യത്തില് പുതിയൊരു നാഴികകല്ല പിന്നിട്ടിരിക്കുകയാണ്. പ്രാബല്യത്തില് വരുന്ന ഈ നിര്‍ദേശം മാസങ്ങള്‍ക്ക് മുമ്പ് തന്നെ മാരുതി നടപ്പാക്കിയിരുന്നു.\nഇപ്പോഴിതാ ബിഎസ് VI എഞ്ചിനോടെ എത്തിയ വാഹനങ്ങളുടെ വില്‍പ്പന2ലക്ഷം യൂണിറ്റ് പിന്നിട്ടതായി കമ്പനി അറിയിച്ചു. കഴിഞ്ഞ ആറു മാസത്തിനിടെയാണ് ബിഎസ് VI മാനദണ്ഡത്തിലുള്ള കാറുകള് കമ്പനി നിരത്തിലെത്തിച്ചിരിക്കുന്നത്. നടപ്പു സാമ്പത്തിക വര്‍ഷത്തിന്റെ ആദ്യ പകുതിയിലാണ് മാരുതി ഈ നേട്ടം സ്വന്തമാക്കിയിരിക്കുന്നത്.\nബിഎസ് VI എഞ്ചിനോടുകൂടിയ വാഹനങ്ങള് തെരഞ്ഞെടുത്ത ഉപഭോക്താക്കള്‍ക്ക് കമ്പനി നന്ദി പറഞ്ഞു. ഇത്തരത്തിലൊരു നാഴികകല്ല പിന്നീടാന് സാധിച്ചത് ഉപഭോക്താക്കള്‍ക്ക് മാരുതിയില് ഉള്ള വിശ്വാസമാണെന്നും കമ്പനി അഭിപ്രായപ്പെട്ടു.\n2020 ഏപ്രില് ഒന്നു മുതലാണ് ബിഎസ് VI നിര്‍ബന്ധമാക്കുന്നത്. എന്നാല്, 2019 ഏപ്രിലില് തന്നെ മാരുതിയുടെ ഹാച്ച്ബാക്ക് മോഡലായ ആള്‍ട്ടോ 800, പ്രീമിയം ഹാച്ച്ബാക്കായ ബലെനോ എന്നിവ ബിഎസ് VI എന്‍ജിനിലേക്ക് കമ്പനി മാറ്റിയിരുന്നു.\nഇതിനുപിന്നാലെ, പുതിയ വാഗണ്‍ആറിന്റെ 1.2 ലിറ്റര് എന്‍ജിന് പതിപ്പ്, സ്വിഫ്റ്റ്, ഡിസയര്, എര്‍ട്ടിഗ, XL6, എസ്സ്-പ്രെസ്സോ എന്നീ വാഹനങ്ങളും ബിഎസ് VI എഞ്ചിന് കരുത്തില് കമ്പനി വിപണിയില് എത്തിച്ചു. വരാനിരിക്കുന്ന മലിനീകരണ മാനദണ്ഡങ്ങള്‍ക്ക് അനുസൃതമായി നിരവധി മോഡലുകള് വാഗ്ദാനം ചെയ്യുന്ന ഒരേയൊരു നിര്‍മ്മാതാവും മാരുതിയാണ്.\nഉടന് തന്നെ മറ്റ് വാഹനങ്ങളെയും ഈ എഞ്ചിന് നിലവാരത്തിലെത്തിക്കുമെന്ന് കമ്പനി അറിയിച്ചു. അതിനൊപ്പം തന്നെ മറ്റ് മോഡലുകളുടെ ഫെയ്‌സ്‌ലിഫ്റ്റ് പതിപ്പിനെയും കമ്പനി വിപണിയില് അവതരിപ്പിക്കും. അടുത്തിടെയാണ് മിനി എസ്‌യുവി നിരയിലേക്ക് എസ്സ്-പ്രെസ്സോ എന്നൊരു പതിപ്പിനെ കമ്പനി അവതരിപ്പിച്ചത്.\n3.69 ലക്ഷം രൂപ മുതലാണ് വാഹനത്തിന്റെ എക്സ്ഷോറും വില. വിപണിയില് റെനോയുടെ ക്വിഡ് തന്നെയാണ് വാഹനത്തിന്റെ മുഖ്യഎതിരാളി. മാരുതിയുടെ ആള്‍ട്ടോ K10 -നും മുകളിലാണ് ഈ മിനി എസ്യുവിയുടെ സ്ഥാനം. ചതുരാകൃതിയിലുള്ള ഡിസൈന്, ഉയര്‍ന്ന ഗ്രൗണ്ട് ക്ലിയറന്‍സ് എന്നിവയാണ് എസ്സ്-പ്രെസ്സോയുടെ പ്രത്യേകതകള്.\nഫോഗ് ലാമ്പുകളുടെ സ്ഥാനത്ത് ബമ്പറിലായി ഡേ ടൈം റണ്ണിങ് ലാമ്പും നല്‍കിയിരിക്കുന്നു. മുന്നിലെ ബമ്പറില് തന്നെ എയര്‍ഡാമും നല്‍കിയിട്ടുണ്ട്. വളരെ ലളിതവും മനേഹരവുമായ ഡിസൈനാണ് വശങ്ങളിലും, പിറകിലും നല്‍കിയിരിക്കുന്നത്. ഉയര്‍ന്ന് പതിപ്പുകള്‍ക്ക് ഒപ്പം 14 ഇഞ്ചിന്റെ അലോയി വിലും മറ്റ് പതിപ്പുകളില് 13 ഇഞ്ചിന്റെ സ്റ്റീല് വീലുകളുമാണ് നല്‍കിയിരിക്കുന്നത്.\nപിന്‍വശത്ത് C ആകൃതിയിലുള്ള ടെയില് ലാമ്പുകളും, ബമ്പറുകളില് റിഫ്ലക്ടറുകളും സ്ഥാപിച്ചിരിക്കുന്നു. മിനി കൂപ്പറില് നിന്നും പ്രചോദനം ഉള്‍ക്കൊണ്ട് ഡിസൈന് ചെയ്ത വൃത്താകൃതിയിലുള്ള ഡൈനാമിക് സെന്‍ട്രല് കണ്‍സോളാണ് അകത്തളത്തെ മനോഹരമാക്കുന്നത്. 7.0 ഇഞ്ച് ടച്ച്‌സ്‌ക്രീന് ഇന്‍ഫോടെയ്ന്‍മെന്റ് സംവിധാനവും വാഹനത്തില് കമ്പനി ഒരുക്കിയിട്ടുണ്ട്.\nപെട്രോള് എഞ്ചിന് ഓപ്ഷനില് മാത്രമാണ് എസ്സ്-പ്രെസ്സോ വിപണയില് എത്തുന്നത്. ബിഎസ് VI നിലവാരത്തിലുള്ള 998 സിസി മൂന്ന് സിലിണ്ടര് എന്‍ജിനാണ് വാഹത്തിന് കരുത്തേകുന്നത്. ഈ എഞ്ചിന് 68 bhp കരുത്തും, 90 Nm torque ഉം സൃഷ്ടിക്കും.5സ്പീഡ് മാനുവല്, ഓപ്ഷണലായി എജിഎസ് എന്നിവയാണ് ട്രാന്‍സ്മിഷന് ഓപ്ഷന്‍സ്.\nപെട്രോള് മാനുവല് പതിപ്പില് 21.4 കിലോമീറ്റര് മൈലേജും, പെട്രോള്-ഓട്ടോമാറ്റിക് പതിപ്പുകള്‍ക്ക് 21.7 കിലോമീറ്റര് മൈലേജും ലഭിക്കും. ഇബിഡിയോട് കൂടിയ എബിഎസ്, ഡ്രൈവര് ആന്‍ഡ് പാസഞ്ചര് സൈഡ് എയര് ബാഗ്, പെഡസ്ട്രിയന് സേഫ്റ്റി, ക്രാഷ് കംപ്ലിയിന്‍സ്, സെന്‍ട്രല് ലോക്കിംഗ്, സീറ്റ് ബെല്‍റ്റ് റിമൈന്‍ഡര്, റിവേഴ്‌സ് പാര്‍ക്കിംഗ് സെന്‍സറുകള് തുടങ്ങി നിരവധി സുരക്ഷ സംവിധാനങ്ങളും വാഹനത്തില് ലഭ്യമാണ്.\nMaruti Suzuki BS6 Car Sales In India: Achieves Two Lakh Sales Milestone In Six Months. Read more in Malayalam.


ആന്ധ്രയിലെ ഭിന്നത പരിഹരിക്കാനും റാം മാധവ്, കരുക്കള് നീക്കികൊണ്ട് അമിത് ഷാ | Reporter Live\nBy Web Desk\tMarch 19, 2018 11:25 pm A+ A-\nദില്ലി: വടക്ക് കിഴക്കന് സംസ്ഥാനങ്ങളിലെ തന്ത്രം ആന്ധ്രയിലും പയറ്റാനൊരുങ്ങി ബിജെപി. വടക്ക് കിഴക്കന് സംസ്ഥാനങ്ങളില് ബിജെപിയെ വളര്‍ത്താന് പാര്‍ട്ടി നിയോഗിച്ച ദേശീയ ജനറല് സെക്രട്ടറി റാം മാധവിനെ ആന്ധ്രപ്രദേശിന്റെ ദൗത്യത്തിന്റെ ചുമതലയേല്‍പ്പിക്കാനുള്ള നീക്കത്തിലാണ് ബിജെപി നേതൃത്വം.\nഎന്‍ഡിഎ മുന്നണിയില് നിന്നും ടിഡിപി പുറത്തുപോയത് പാര്‍ട്ടിയ്ക്ക് വെല്ലുവിളി ഉയര്‍ത്തിയ സാഹചര്യത്തിലാണ് പുതിയ നീക്കങ്ങള്. സംസ്ഥാനത്തിന് പ്രത്യേക പദവി അനുവദിക്കാത്തതില് പ്രതിഷേധിച്ചാണ് ടിഡിപി മുന്നണി വിട്ടത്. ഇത് ബിജെപിയെ ഏറെ പ്രതിരോധത്തിലാഴ്ത്തിയിരുന്നു. ഇത് അവസരമായി കണ്ട് ബിജെപിയ്‌ക്കെതിരെ മൂന്നാം മുന്നണി യെ അണിനിരത്താനും പ്രതിപക്ഷം ശ്രമിക്കുന്നുണ്ട്.\nഇതിനെല്ലാം പ്രതിരോധം തീര്‍ക്കുന്നതിനുവേണ്ടിയാണ് റാം മാധവിന് ചുമതല കൈമാറുന്നതെന്നാണ് റിപ്പോര്‍ട്ടുകള്. വടക്ക് കിഴക്കന് സംസ്ഥാനങ്ങളില് ഏറെ പിന്നിലായിരുന്ന ബിജെപിയെ സ്വാധീനമുള്ള പാര്‍ട്ടിയായി വളര്‍ത്തിയതിന് പിന്നില് റാം മാധവിന്റെ തന്ത്രങ്ങള്‍ക്ക് വലിയ പ്രാധാന്യമാണുള്ളത്. സമാനമായ നിലയില് ആന്ധ്രാപ്രദേശിലും സ്വാധീനമുറപ്പിക്കാനാണ് പാര്‍ട്ടിയുടെ നീക്കം.\nകഴിഞ്ഞ ദിവസം ബിജെപി ദേശീയ പ്രസിഡന്റ് അമിത് ഷായുടെ വസതിയില് ഇരുവരും കൂടിക്കാഴ്ച നടത്തിയതായാണ് റിപ്പോര്‍ട്ടുകള്. ആന്ധ്രയില് നിന്നുള്ള ബിജെപിയുടെ നാല് എംഎല്‍എമാരും രണ്ട് എംപിമാരും ഇവര്‍ക്ക് പുറമെ ചര്‍ച്ചയില് പങ്കെടുത്തിരുന്നു. വരുന്ന 2019ലെ ആന്ധ്ര തെരഞ്ഞെടുപ്പില് ബിജെപിയെ കിങ്‌മേക്കറായി മാറ്റുമെന്ന് റാം മാധവ് അമിത് ഷായ്ക്ക് ഉറപ്പ് നല്‍കിയതായാണ് റിപ്പോര്‍ട്ടുകള്. ഇതേ തുടര്‍ന്ന് റാം മാധവും സംഘവും അടുത്തയാഴ്ച ആന്ധ്ര സന്ദര്‍ശിക്കാനൊരുങ്ങുകയാണ്.\nMar 19, 2018 11:25 pm\nകര്‍ണാടകയില് ബിജെപിയ്ക്ക് ആദ്യ തിരിച്ചടി; ലിംഗായത്തുകള്‍ക്ക് പ്രത്യേക മതപദവി നല്‍കി സര്‍ക്കാര്\nബിജെപിക്കെതിരേ കേന്ദ്രമന്ത്രി രാം വിലാസ് പാസ്വാനും; മതേതര സ്വഭാവമില്ലെങ്കില് മുന്നണി അപകടത്തിലാകും\nരാജിവെച്ച മേഘാലയ കോണ്‍ഗ്രസ് എംഎല്‍എമാര് ഇന്ന് ബിജെപിയില് ചേരും\nകേന്ദ്രമന്ത്രിസഭ പുന:സംഘടന ഞായറാഴ്ച; ബിജെപി ജനറല് സെക്രട്ടറി റാം മാധവ് മന്ത്രിസഭയിലേക്കെന്ന് സൂചന


മലയാളികളെ നന്മ പഠിപ്പിച്ച രണ്ട് നൗഷാദുമാര്\nBy വെബ് ഡെസ്ക് • 12/08/2019 at 7:25PM\nമനുഷ്യത്വം മരവിക്കാത്ത മട്ടാഞ്ചേരിക്കാരന് നൗഷാദും നാലു വര്‍ഷങ്ങള്‍ക്ക് മുന്‍പ് ഇതര സംസ്ഥാന തൊഴിലാളികളെ രക്ഷിക്കാന് ശ്രമിക്കവെ മരിച്ച കോഴിക്കോട് സ്വദേശി നൗഷാദും കേരളത്തെ പഠിപ്പിക്കുന്നത് നന്മയുടെ പാഠങ്ങളാണ്.\nകേരളം പ്രളയക്കെടുതിയിലാണ്. കനത്ത മഴയും മണ്ണിടിച്ചിലും നിരവധി ജീവനുകളാണ് ഇല്ലാതാക്കിയത്. ഒട്ടനവധി പേര്‍ക്ക് സകലതും നഷ്ടപ്പെട്ടു. ഒരു കൈ സഹായം കിട്ടിയാല് പലര്‍ക്കും ജീവിതം കെട്ടിപ്പൊക്കാന് സാധിച്ചേക്കും. എന്നാല് ദുരിതാശ്വാസ പ്രവര്‍ത്തനങ്ങള്‍ക്ക് എതിരെ വ്യാജ വാര്‍ത്തകളും പ്രചരിക്കുന്നുണ്ട്. ദുരിതാശ്വാസ പ്രവര്‍ത്തനങ്ങളെ പോലും ദുഷ്‌കരമായി ബാധിക്കുന്ന വിധത്തില് ഇത് വ്യാപകമായി കഴിഞ്ഞു. ഇതിനിടയിലാണ് മനുഷ്യത്വം മരവിക്കാത്ത നൗഷാദിന്റെ പ്രവൃത്തി ശ്രദ്ധേയമാകുന്നത്.\nമട്ടാഞ്ചേരി സ്വദേശിയായ നൗഷാദ് തുണി കച്ചവടക്കാരനാണ്. എറണാകുളത്തെ ബ്രോഡ്‌വെയില് തുണി വില്‍ക്കുന്ന അദ്ദേഹം ദുരിതാശ്വസ പ്രവര്‍ത്തനങ്ങള്‍ക്കായി ചാക്ക് കണക്കിന് പുത്തന് തുണിത്തരങ്ങളാണ് നല്‍കിയത്. വയനാട്ടിലും നിലമ്പൂരിലുമുള്ള ക്യാമ്പുകളിലേയ്ക്കുള്ള വസ്തുക്കള് തേടിയാണ് നടന് രാജേഷ് ശര്‍മയുടെ നേതൃത്വത്തിലുള്ള സംഘം എറണാകുളത്തെ ബ്രോഡ്വെയിലെത്തിയത്.\nവിവരം അറിഞ്ഞ നൗഷാദ് തന്റെ കടയിലേക്ക് കൂട്ടി കൊണ്ട് പോയി കെട്ടുകണക്കിന് വസ്ത്രങ്ങള് നല്‍കി. 'നമ്മള് പോകുമ്പോള് ഇതൊന്നും ഇവിടുന്ന് കൊണ്ടുപോവാന് പറ്റൂല്ലല്ലോ? എനിക്ക് നാട്ടുകാരെ സഹായിക്കുന്നതാണ് എന്റെ ലാഭം. പെരുന്നാളല്ലേ.. എന്റെ പെരുന്നാളിങ്ങനെയാ..'., നൗഷാദ് പറയുന്നു.\nമനുഷ്യത്വം തുളുമ്പി നില്‍ക്കുന്ന നൗഷാദിന്റെ വാക്കുകള് മലയാളികളെ ഓര്‍മ്മിപ്പിക്കുന്നത് മറ്റൊരു നൗഷാദിനെയാണ് . നാല് വര്‍ഷങ്ങള്‍ക്ക് മുന്‍പ് ഇതരസംസ്ഥാന തൊഴിലാളികളെ രക്ഷിക്കാന് വേണ്ടി മാന്‍ഹോളില് ഇറങ്ങിയപ്പോള് ശ്വാസം മുട്ടി മരിച്ച കോഴിക്കോടുകാരന് പി നൗഷാദിനെ.\nവായിക്കാം | കേരളം തോല്‍ക്കില്ല, ഈ മനുഷ്യരുള്ളപ്പോള്\n2015 ല് ആന്ധ്രാ പ്രദേശ് സ്വദേശികളായ ശുചീകരണ തൊഴിലാളികള് മാന്‍ഹോളില് ഇറങ്ങിയപ്പോഴാണ് അപകടത്തില് പെട്ടത്. ഇത് കണ്ട ഓട്ടോറിക്ഷ ഡ്രൈവറായിരുന്ന നൗഷാദ് നിരവധി ആളുകള് നോക്കി നില്‍ക്കെ എതിര്‍പ്പുകള് വകവെക്കാതെയാണ് മാന്‍ഹോളില് ഇറങ്ങിയത്. 32 വയസുകാരനായ നൗഷാദ് സ്വന്തം ജീവന് ത്യജിച്ചാണ് അന്ന് സാഹസത്തിന് മുതിര്‍ന്നത്.


കെമിസ്ട്രിയിലെ തന്ത്രങ്ങൾ | vidya\nFeb 12, 2018, 06:40 PM IST\nഇലക്‌ട്രോൺ വിന്യാസവും രാസപ്രവർത്തനങ്ങളും ഉൾപ്പെട്ട രസതന്ത്രം പരീക്ഷയ്ക്ക് ശ്രദ്ധയോടെ പഠിച്ചാൽ മുഴുവൻ മാർക്കും നേടാൻ കഴിയും.\n# പ്രേമചന്ദ്രൻ കെ.വി. ജി.വി.എച്ച്.എസ്.എസ്., പയ്യോളി\nരസതന്ത്രം (ഒന്നാം ഭാഗം)\nപിരിയോഡിക് ടേബിളും ഇലക്‌ട്രോൺ വിന്യാസവും\nആറ്റംഘടനയുമായി ബന്ധപ്പെടുത്തി മൂലകങ്ങളുടെ പിരിയോഡിക് ടേബിളിലെ ക്രമീകരണത്തിന് വിശദീകരണം നൽകുകയാണ് പ്രധാനമായും ഒന്നാമത്തെ യൂണിറ്റിൽ. സബ്‌ഷെൽ ഇലക്‌ട്രോൺ വിന്യാസമെഴുതി മൂലകങ്ങളുടെ പിരിയോഡിക് ടേബിളിലെ ബ്ലോക്ക്, പിരിയഡ്, ഗ്രൂപ്പ് ഇവ കണ്ടെത്താൻ കഴിയണം. ഓരോ ബ്ലോക്കിലും ഉൾപ്പെട്ടിട്ടുള്ള മൂലകങ്ങളുടെ പൊതുസ്വഭാവത്തെക്കുറിച്ചും ഇവിടെ ചർച്ചചെയ്യുന്നു.\nആറ്റത്തിന്റെ ന്യൂക്ലിയസ്സിന് ചുറ്റും ഇലക്‌ട്രോണുകൾ സഞ്ചരിക്കുന്ന പാതയാണല്ലോ ഷെല്ലുകൾ. ന്യൂക്ലിയസ്സിൽനിന്നും അകലുംതോറും ഷെല്ലുകളുടെ ഊർജം കൂടിവരുന്നു. ഓരോ ഷെല്ലിലും ഉള്ള സബ്‌ഷെല്ലുകളിൽ അവയുടെ ഊർജം കൂടിവരുന്ന ക്രമത്തിലാണ് ഇലക്‌ട്രോണുകൾ നിറയുന്നത്. സബ്‌ഷെല്ലുകളുടെ ഊർജക്രമം IS<2S<2P<3S<3P<4S<3d\n26Fe ന്റെ ഇലക്ട്രോൺ വിന്യാസം IS22S22P63S23P63d64S2 ആണ്. ഈ മൂലകത്തിലെ ഏറ്റവും ഊർജം കൂടിയ ഇലക്‌ട്രോണുകൾ ഏത് സബ്‌ഷെല്ലിലാണ് നിറഞ്ഞിരിക്കുന്നത്?\nബാഹ്യതമ സബ്‌ഷെൽ ഏത്? അതിലെത്ര ഇലക്‌ട്രോണുകൾ ഉണ്ട്?\nFe3+ എന്ന അയോണിന്റെ ഇലക്‌ട്രോൺ വിന്യാസമെന്ത്?\nട്രോൺ വിന്യാസത്തിൽ നിന്നും മൂലകങ്ങളുടെ ആവർത്തനപ്പട്ടികയിലെ സ്ഥാനം കണ്ടെത്താനും ആവർത്തനപ്പട്ടികയിലെ സ്ഥാനം മനസ്സിലാക്കി സബ്‌ഷെൽ ഇലക്‌ട്രോൺ വിന്യാസം എഴുതാനും അറിഞ്ഞിരിക്കണം.\nഒരു മൂലകം ആവർത്തനപ്പട്ടികയിൽ രണ്ടാംഗ്രൂപ്പിലും മൂന്നാം പിരിയഡിലുമാണ്.\nഈ മൂലകം ഏത് ബ്ലോക്കിലായിരിക്കും?\nസബ്‌ഷെൽ ഇലക്‌ട്രോൺ വിന്യാസമെഴുതുക.\nആവർത്തനപ്പട്ടികയിലെ ഇതേ ഗ്രൂപ്പിൽ ഈ മൂലകത്തിന് തൊട്ടുതാഴെയായി വരുന്ന മൂലകത്തിന്റെ ബാഹ്യതമ സബ്‌ഷെൽ ഏത്? അതിൽ എത്ര ഇലക്‌ട്രോണുകൾ ഉണ്ടാവും?\nഓരോ ഗ്രൂപ്പിലെയും മൂലകങ്ങളുടെ ഇലക്‌ട്രോൺ വിന്യാസത്തിന് അനുസരിച്ചായിരിക്കും അവയുടെ രാസസ്വഭാവം.\nഇത്തരത്തിലുള്ള വിശകലനത്തിനായി നൽകിയ ചോദ്യങ്ങൾ ശ്രദ്ധിക്കുമല്ലോ?\nX, Y ഇവ രണ്ട് മൂലകങ്ങൾ ആണ്. (പ്രതീകങ്ങൾ യഥാർഥമല്ല)\nആറ്റോമിക് നമ്പർ X:11, Y:8\nസബ്‌ഷെൽ ഇലക്‌ട്രോൺ വിന്യാസം എഴുതുക?\nഗ്രൂപ്പ്, പിരിയഡ്, ബ്ലോക്ക് കണ്ടെത്തുക?\nഏത് മൂലകമാണ് ലോഹീയസ്വഭാവം കാണിക്കുന്നത്?\nX, Y ഇവയുടെ ഓക്‌സീകരണാവസ്ഥ എത്ര?\nഈ മൂലകങ്ങൾ പരസ്പരം പ്രവർത്തിച്ച് ഉണ്ടാകുന്ന സംയുക്തത്തിന്റെ രാസസൂത്രം എന്തായിരിക്കും?\nആറ്റങ്ങളും തന്മാത്രകളും പരസ്പരം ചേരുന്നത് കൃത്യമായ എണ്ണത്തിന്റെ അനുപാതത്തിലാണ്. ഇങ്ങനെ ചേർന്നാൽ അഭികാരകങ്ങൾ പൂർണമായും ഉത്പന്നങ്ങൾ ആയി മാറുന്നു. സൂക്ഷ്മകണങ്ങളുടെ എണ്ണം കൃത്യമായി എങ്ങനെ കണ്ടെത്താമെന്ന രസകരമായ രസതന്ത്രമാണ് ഈ യൂണിറ്റിൽ ഉൾപ്പെടുത്തിയിരിക്കുന്നത്.\nഒരു മൂലകത്തിന്റെ ആറ്റോമികമാസ് എത്രയാണോ അത്രയും ഗ്രാമിനെ ഗ്രാം ആറ്റോമിക മാസ് (GAM) എന്നും മൂലകത്തിന്റെയോ സംയുക്തത്തിന്റെയോ മോളിക്യൂലാർമാസ് എത്രയാണോ അതിന് തുല്യമായ ഗ്രാം അളവിനെ ആ പദാർഥത്തിന്റെ ഗ്രാം മോളിക്യുലാർ മാസ് (GMM) എന്നും വിളിക്കാം.\n1 GAM/1GMM-ൽ അടങ്ങിയ ആറ്റങ്ങളുടെ/തന്മാത്രകളുടെ എണ്ണം 1 മോൾ\n18g ജലത്തിലും (H2O, GMM=18) 44g കാർബൺ ഡൈഓക്‌സൈഡിലും (CO2, GMM=44) അടങ്ങിയ തന്മാത്രകളുടെ എണ്ണം തുല്യമാണ്, അഥവാ ഒരു മോൾ ആണ്. ഈ ആശയം വ്യത്യസ്തമായ സന്ദർഭങ്ങളിൽ പ്രയോഗിക്കാനാണ് ഈ യൂണിറ്റിലെ ഗണിത പ്രശ്‌നങ്ങൾ.\nഇവയിൽ പ്രധാനമായും ഊന്നൽ കൊടുക്കുന്നത്.\n(1) എത്ര മോൾ?\n(2) മാസ് എത്ര?\n(3) എത്ര ലിറ്റർ (വാതകങ്ങൾ STP-യിൽ)\nആറ്റങ്ങളുടെ/ തൻമാത്രകളുടെമോൾ എണ്ണം= തന്നിരിക്കുന്ന മാസ് (ഗ്രാമിൽ)GAM/GMM\nമാസ്= മോൾ എണ്ണം x GAM/ GMM\nവ്യാപ്തം STP-യിൽ= 22.4L = 1 mol\nA, B എന്നീ വാതകസിലിൻഡറുകളിൽ വ്യത്യസ്ത വാതകങ്ങളാണ് നിറച്ചിരിക്കുന്നത്. അവയുടെ താപനില, മർദം, വ്യാപ്തം ഇവ തുല്യമാണ്.\nE ഇവ തമ്മിൽ ഇനി എന്തെങ്കിലും സാമ്യത ഉണ്ടോ?\nE ഇവ തമ്മിൽ ഉള്ള എന്തെങ്കിലും വ്യത്യാസം കണ്ടെത്താമോ?\nഹൈഡ്രജനും ഓക്‌സിജനും ചേർന്ന് ജലമുണ്ടാവുന്നു.\n36g ജലം ലഭിക്കാൻ എത്ര ഗ്രാം വീതം ഹൈഡ്രജനും ഓക്‌സിജനും ആവശ്യമാണ്.\n100g ഹൈഡ്രജൻ പൂർണമായും ഓക്‌സിജനുമായി ചേർന്നാൽ എത്ര ഗ്രാം ജലം ലഭിക്കും? ഇതിനായി STP-യിൽ എത്ര ലിറ്റർ ഓക്‌സിജൻ ആവശ്യമാണ്.\nഇത്തരത്തിലുള്ള ചോദ്യങ്ങൾ വിശകലനം ചെയ്യുമ്പോൾ ഓരോ ചോദ്യത്തിലും കണ്ടെത്താനുള്ള കാര്യങ്ങൾ (മോൾ എണ്ണം/ മാസ്/ വ്യാപ്തം ലിറ്ററിൽ) കൃത്യമായി മനസ്സിലാക്കുകയും അതിനായി സമവാക്യങ്ങൾ വിശകലനം ചെയ്യുകയും വേണം.\nഒരു ലായനിയുടെ ഗാഢത (മോളാർ വ്യാപ്തം) പ്രസ്താവിക്കാൻ ഒരു നിശ്ചിത വ്യാപ്തം ലായനിയിൽ (ഒരു ലിറ്ററിൽ) എത്ര മോൾ ലീനം അടങ്ങിയിരിക്കുന്നു എന്ന അടിസ്ഥാനം ഉപയോഗിക്കണം.\nNaOH MM = 40\n40g NaOH ഒരു ലിറ്ററിൽ= 1M\n80g NaOH ഒരു ലിറ്ററിൽ= 2M\n80g NaOH രണ്ട് ലിറ്ററിൽ= 1M\n20g NaOH 500mlൽ= 1M\n10g NaOH 250mlൽ= 1M\n10g NaOH 500mlൽ= 0.5M\nഈ പാഠഭാഗം ചർച്ച ചെയ്യാൻ പ്രധാനമായും ആശ്രയിക്കുന്നത് പരീക്ഷണങ്ങളാണ്.\nരണ്ട് ടെസ്റ്റ്യൂബുകളിലായി ഒരേ വലുപ്പമുള്ള രണ്ട് മഗ്നീഷ്യം കഷണങ്ങൾ എടുക്കുന്നു. ഒന്നാമത്തെ ടെസ്റ്റ്യൂബിൽ 1ML ഗാഢഹൈഡ്രോക്ലോറിക് ആസിഡും രണ്ടാമത്തേതിൽ 1ML നേർപ്പിച്ച ഹൈഡ്രോക്ലോറിക് ആസിഡും ഒഴിക്കുന്നു.\nഎന്താണ് നിരീക്ഷണം? നടക്കുന്ന രാസപ്രവർത്തനത്തെ സമവാക്യരൂപത്തിൽ എഴുതുക.\nഇതേ പ്രവർത്തനം ആസിഡിന്റെ ഗാഢത വ്യത്യാസപ്പെടുത്താതെ വ്യത്യസ്ത വേഗത്തിൽ നടത്താൻ എന്തൊക്കെ നിർദേശിക്കാം.\nസംതുലനാവസ്ഥയിൽ എത്തുന്ന ചില രാസപ്രവർത്തനങ്ങളും സംതുലനാവസ്ഥയും ഈ യൂണിറ്റിൽ വിശദമായി ചർച്ച ചെയ്യുന്നു. സംതുലനാവസ്ഥ വിശകലനം ചെയ്യുമ്പോൾ ലെ ഷാറ്റ് ലിയർ തത്ത്വമനുസരിച്ചാണ് ഉത്തരത്തിലേക്ക് എത്തിച്ചേരുന്നത്.\nരാസപ്രവർത്തനവേഗത്തെ സ്വാധീനിക്കുന്ന ഘടകങ്ങൾ\nവാതക അഭികാരങ്ങളുടെ മർദം\nലെ ഷാറ്റ്‌ലിയർ തത്ത്വമനുസരിച്ച്\nഅഭികാരങ്ങളുടെ ഗാഢത വർധിപ്പിക്കുമ്പോൾ പുരോപ്രവർത്തന വേഗം കൂടുന്നു.\nഉത്പന്നങ്ങളുടെ ഗാഢത കുറച്ചാലും പുരോപ്രവർത്തനം വേഗത്തിലാവുന്നു.\nതാപനില കുറയ്ക്കുമ്പോൾ താപമോചക പ്രവർത്തനം വേഗത്തിൽ ആകുന്നു.\nമർദം കൂടുമ്പോൾ തൻമാത്രകളുടെ എണ്ണം കുറഞ്ഞ ദിശയിലേക്ക് പ്രവർത്തനം നടക്കുന്നു. മർദം വാതകവ്യൂഹത്തെ മാത്രമേ സ്വാധീനിക്കൂ.\nഉൽപ്രേരകങ്ങൾ ഒരേ നിരക്കിൽ പുരോപശ്ചാത് പ്രവർത്തന നിരക്കിനെ സ്വാധീനിക്കുന്നു.\nഓർഗാനിക് സംയുക്തങ്ങളുടെ നാമകരണം\nIUPAC നിയമങ്ങൾ അനുസരിച്ച് ഓർഗാനിക് സംയുക്തങ്ങളുടെ നാമകരണവും സംയുക്തങ്ങളുടെ ഐസോമെറിസവും ആണ് ചർച്ചചെയ്യുന്നത്.\nനീളം കൂടിയ കാർബൺ ചെയിനിൽ എത്ര കാർബൺ ആറ്റങ്ങൾ ഉണ്ട്.\nIUPAC നാമം എന്ത്\nഹെക്‌സ്-2-ഈൻ എന്ന സംയുക്തത്തിന്റെ ഘടനാവാക്യമെഴുതുക. ഇതിന്റെ ഐസോമെറായി വരുന്ന ഒരു വലയ സംയുക്തമേത്?\nഒരേ തൻമാത്രാവാക്യവും എന്നാൽ രാസപരമായോ ഭൗതികമായോ വ്യത്യസ്തത പുലർത്തുന്നതുമായ സംയുക്തങ്ങളാണ് ഐസോമെറുകൾ.\nഈസംയുക്തത്തിലെ ഫങ്ഷണൽ ഗ്രൂപ്പ് ഏത്?\nഇതിന് എത്ര ഐസോമെറുകൾ സാധ്യമാണ്. ഏതൊക്കെയാണവ?\nIUPAC നാമം എഴുതുക. ഓരോ ഐസോമെറും ഏത് ഐസോമർ വിഭാഗത്തിൽപ്പെടുന്നു?\nവിവിധ ഫങ്ഷണൽ ഗ്രൂപ്പുകളുടെ ഘടനയും ഓരോന്നും വരുന്ന സംയുക്തങ്ങളുടെ IUPAC നാമവും കണ്ടെത്തണം.\nഈ സംയുക്തത്തിന്റെ IUPAC നാമമെന്ത്?\nഇതിന്റെ ഒരു ഐസോമെറിന്റെ പേരും ഘടനയും കണ്ടെത്തുക.\n2, 2-ഡൈമീതൈൽ പ്രൊപ്പെയ്ൻ എന്ന സംയുക്തത്തിന്റെ\nഈ സംയുക്തത്തിന്റെ രണ്ട് ചെയിൻ ഐസോമെറുകൾ എഴുതുക.\nഭാരതസ്ത്രീകളുടെ യശസ്സ് വാനോളം ഉയർത്തിയ അമൂല്യ\nവനിതാരത്നം സരോജിനി നായിഡുവിന്റെ ജന്മദിനമാണ് ഇന്ന്.\nഇന്ത്യാചരിത്രം എക്കാലത്തും അഭിമാനത്തോടെ സ്മരിക്കുന്ന മഹാവ്യക്തികളിൽ ഒരാളാണ് ഇന്ത്യയുടെ വാനമ്പാടി എന്നറിയപ്പെടുന്ന സരോജിനി നായിഡു. രാഷ്ട്രനിർമാണത്തിൽ സ്ത്രീയുടെ പങ്ക് മാറ്റിനിർത്തപ്പെടേണ്ടതല്ലെന്ന് സ്വജീവിതംകൊണ്ട് തെളിയിച്ചു. ഒരേസമയം വീട്ടമ്മയും പൊതുപ്രവർത്തകയുമായി ശോഭിച്ച സരോജിനി ഇന്ത്യൻ സ്വാതന്ത്ര്യസമരത്തിൽ മുൻനിരയിൽനിന്ന് പോരാടി. പൊതുപ്രവർത്തനരംഗത്ത് സ്ത്രീകൾക്ക് സവിശേഷ പങ്കുവഹിക്കാനുണ്ടെന്ന് ഇന്ത്യയെ ബോധ്യപ്പെടുത്തി. ഇന്ത്യൻ നാഷണൽ കോൺഗ്രസിന്റെ ആദ്യ വനിതാ അധ്യക്ഷ, ഇന്ത്യയുടെ ആദ്യ വനിതാ ഗവർണർ, വാഗ്മി, ഹിന്ദു-മുസ്‌ലിം മൈത്രിക്കുവേണ്ടി അക്ഷീണം യത്നിച്ച മനുഷ്യസ്നേഹി എന്നിങ്ങനെ സരോജിനി നേടിയെടുത്ത വിശേഷണങ്ങൾ നിരവധിയാണ്. ദേശീയബോധം ഉണർത്തുന്ന കവിതകളും ശക്തമായ പ്രസംഗങ്ങളും നയവൈദഗ്‌ധ്യത്തോടുകൂടിയ പ്രവർത്തനങ്ങളും ലക്ഷ്യങ്ങളിലെ ശുദ്ധതയുമാണ് അവരെ ശ്രേഷ്ഠയാക്കിയത്.\nഅമൂല്യമായ കവിതാസിദ്ധിയാണ് 'ഇന്ത്യയുടെ വാനമ്പാടി' എന്ന വിശേഷണം സരോജിനി നായിഡുവിന് ലഭിക്കാനിടയാക്കിയത്. ചെറുപ്രായത്തിൽതന്നെ ഇംഗ്ലീഷ് കവിതകൾ എഴുതാൻ തുടങ്ങിയ സരോജിനിക്ക് കാവ്യരചനാഭിരുചി പകർന്നുനൽകിയത് അമ്മതന്നെയാണ്. 11-ാം വയസ്സിൽ സരോജിനി ആദ്യത്തെ കവിത രചിച്ചു. ‘ദ ലേഡി ഓഫ് ദ ലേക്ക്’ എന്നപേരിലുള്ള ഈ കവിതയ്ക്ക് 1300 വരികളുണ്ടായിരുന്നു. 12-ാം വയസ്സിൽ മെട്രിക്കുലേഷൻ പരീക്ഷ സരോജിനി ഒന്നാം റാങ്കോടെ പാസായി. ഇംഗ്ലീഷ് സാഹിത്യകാരന്മാരുമായി സമ്പർക്കം പുലർത്താനും കവിതകൾ രചിക്കാനുമാണ് ഇംഗ്ലണ്ടിലെ ജീവിതകാലത്ത് അവർ ശ്രമിച്ചത്. പ്രശസ്ത സാഹിത്യനിരൂപകരായ എഡ്മണ്ട് ഗോസ്, ആർതർ സൈമൻസ് എന്നിവരുമായി സരോജിനി ഉറ്റബന്ധം പുലർത്തി. തന്റെ കാവ്യരചനയ്ക്ക് അവർ രണ്ടുപേരും ഒട്ടേറെ പ്രോത്സാഹനം നൽകിയിട്ടുണ്ടെന്ന് പിൽക്കാലത്ത് അവർ രേഖപ്പെടുത്തിയിട്ടുണ്ട്. സരോജിനിയുടെ ആദ്യകാല കവിതകളേറെയും പ്രസിദ്ധീകരിക്കപ്പെട്ടത് ദി ഇന്ത്യൻ ലേഡീസ് മാഗസിനിലാണ്.\nകുട്ടിക്കാലത്ത് സരോജിനി രചിച്ച കവിതകൾ പുസ്തകരൂപത്തിൽ പ്രസിദ്ധീകരിച്ച് അച്ഛൻ മകളെ പ്രോത്സാഹിപ്പിച്ചു. സരോജിനിയുടെ ഒരു കവിത ഹൈദരാബാദ് നൈസാം വായിക്കാനിടയായി. ഒരു കൊച്ചുപെൺകുട്ടിയാണ് ഈ കവിതയെഴുതിയെന്നറിഞ്ഞപ്പോൾ അദ്ദേഹം ഏറെ സന്തോഷിച്ചു. അവളുടെ പഠനത്തിന് ഒരു ധനസഹായം അദ്ദേഹം അനുവദിച്ചു. മനോഹരമായ ഭാവഗീതങ്ങളായിരുന്നു ആദ്യകാല രചനകളിൽ അധികവും.\n1905-ൽ ആദ്യ കവിതാസമാഹാരമായ ദ ഗോൾഡൻ ത്രെഷോൾഡ് പ്രസിദ്ധപ്പെടുത്തി. ബേഡ് ഓഫ് ടൈം, ബ്രോക്കൺ വിങ്, ദ ഫെദർ ഓഫ് ദ ഡോൺ എന്നിവയാണ് പ്രസിദ്ധ കവിതാസമാഹാരങ്ങൾ. പ്രഭാഷണങ്ങളും കുറിപ്പുകളും എന്ന കൃതിയും അവരുടെതായിട്ടുണ്ട്. ഭാരതകോകിലം എന്ന പേര് സരോജിനിക്ക് നൽകിയത് ഗാന്ധിജിയാണ്.\nഗാന്ധിജി ദക്ഷിണാഫ്രിക്കയിൽ പ്രവർത്തിക്കുന്ന കാലത്തുതന്നെ സരോജിനി ഇന്ത്യയിൽ സ്വാതന്ത്ര്യസമര പ്രസ്ഥാനവുമായി അടുത്തിടപഴകിക്കഴിഞ്ഞിരുന്നു. ഗോപാലകൃഷ്ണ ഗോഖലെയായിരുന്നു സരോജിനിയുടെ രാഷ്ട്രീയഗുരു. അദ്ദേഹമാണ് അവരെ സ്വാതന്ത്ര്യസമര പ്രസ്ഥാനവുമായി അടുപ്പിച്ചത്. 1914-ൽ ലണ്ടനിൽവെച്ചാണ് സരോജിനി ഗാന്ധിജിയെ ആദ്യമായി കണ്ടുമുട്ടിയത്. അദ്ദേഹത്തിന്റെ ഉറ്റസുഹൃത്തായിത്തീർന്ന അവർ ജീവിതാന്ത്യംവരെ പൊതുരംഗത്ത് സജീവമായിരുന്നു. 1915-ൽ ബോംബെയിൽ കൂടിയ കോൺഗ്രസ് സമ്മേളനത്തിൽ ‘ഉണരുക’ എന്ന കവിത ചൊല്ലി ശ്രോതാക്കളുടെ പ്രശംസ പിടിച്ചുപറ്റി. ഗാന്ധിജിയുടെ നിർദേശാനുസരണം ഇന്ത്യയൊട്ടാകെ പര്യടനം നടത്തി. വനിതകളെ സ്വാതന്ത്ര്യസമരത്തിലേക്ക് ആകർഷിക്കുകയായിരുന്നു അവരുടെ കർത്തവ്യം. റൗലറ്റ് ആക്ടിൽ പ്രതിഷേധിച്ച് ഗാന്ധിജിക്കൊപ്പം അണിനിരന്ന ആദ്യത്തെ രാഷ്ട്രീയപ്രവർത്തകയായ സരോജിനി, അദ്ദേഹത്തിന്റെ നേതൃത്വത്തിലുള്ള നിസ്സഹകരണ പ്രസ്ഥാനം, നിയമ നിഷേധ പ്രസ്ഥാനം, ക്വിറ്റ് ഇന്ത്യാ സമരം എന്നിവയിൽ മുഖ്യ പങ്കുവഹിക്കുകയുണ്ടായി. 1925-ൽ കാൻപൂരിൽ നടന്ന ഇന്ത്യൻ നാഷണൽ കോൺഗ്രസ് സമ്മേളനത്തിൽ അധ്യക്ഷത വഹിച്ചത് സരോജിനി നായിഡു ആയിരുന്നു. ദേശീയപ്രസ്ഥാനത്തിൽ തനതായ വ്യക്തിമുദ്ര പതിപ്പിച്ച സരോജിനി നായിഡു സ്ത്രീവിമോചനം, സാഹിത്യം, സാമൂഹിക പരിഷ്കരണം എന്നീ മേഖലകളിൽ ശ്രദ്ധേയമായ സാന്നിധ്യമായിരുന്നു.\nജനനം: 1879 ഫെബ്രുവരി 13-ന് ഹൈദരാബാദിലെ ഒരു ബംഗാളികുടുംബത്തിൽ. പൂർണനാമം: സരോജിനി ചട്ടോപാധ്യായ് നായിഡു. അച്ഛൻ: ആഘോരനാഥ് ചട്ടോ\nപാധ്യായ് ഹൈദരാബാദ് നൈസാം കോളേജിൽ പ്രിൻസിപ്പലായിരുന്നു. മാതാവ്: ബംഗാളി ഗാനരചയിതാവായിരുന്ന വരദസുന്ദരീദേവി.\n1892: ദ ലേഡി ഓഫ് ദ ലേക്ക് എന്ന\nപേരിലുള്ള കവിത രചിച്ചു.\n1895 സെപ്റ്റംബർ: ഉപരിപഠനത്തിനായി ഇംഗ്ലണ്ടിൽ.\n1898 സെപ്റ്റംബർ: ഇന്ത്യയിൽ തിരിച്ചെത്തുന്നു.\n1898 ഡിസംബർ 2: ഡോ. ഗോവിന്ദ രാജലു നായിഡുവിനെ വിവാഹം കഴിച്ചു.\n1905: സ്വദേശി പ്രസ്ഥാനത്തിൽ പങ്കെടുത്തു.\n1905: ദി ഗോൾഡൻ ത്രെഷോൾഡ് പ്രസിദ്ധീകരിക്കുന്നു.\n1912: അഖിലേന്ത്യാ വനിതാ സമ്മേളനം.\n1932-ൽ ഗാന്ധിജി യർവാദാ ജയിലിൽ നിരാഹാരം ആരംഭിച്ചപ്പോൾ ശുശ്രൂഷയ്ക്കായി സരോജിനിയാണ് ഈ അവസരത്തിൽ അവിടെ നിയുക്തയായത്.\n1942: ക്വിറ്റ് ഇന്ത്യാ സമരത്തിൽ ജയിലിലായി.\n1949 മാർച്ച് 2-ന് ആ ഗാനകോകിലം അന്തരിച്ചു.\nഗാന്ധിജിയുടെ നേതൃത്വത്തിലുള്ള നിസ്സഹകരണ പ്രസ്ഥാനം, നിയമ നിഷേധ പ്രസ്ഥാനം,\nക്വിറ്റ് ഇന്ത്യാ സമരം എന്നിവയിൽ മുഖ്യ പങ്കുവഹിക്കുകയുണ്ടായി.\n1925-ൽ കാൻപുരിൽ നടന്ന ഇന്ത്യൻ നാഷണൽ കോൺഗ്രസ് സമ്മേളനത്തിൽ അധ്യക്ഷത വഹിച്ചത്\nസരോജിനി നായിഡു ആയിരുന്നു.


ഒമിക്രോൺ: നിയന്ത്രണങ്ങളുമായി ഓസ്ട്രേലിയൻ സംസ്ഥാനങ്ങളും ടെറിറ്ററികളും\nഎൻഎസ്ഡബ്ലുവിൽ ദക്ഷിണാഫ്രിക്കയിൽ നിന്ന് തിരിച്ചെത്തിയ മൂന്നാമതൊരാൾക്ക് കൂടി കൊറോണ വൈറസ് ഒമിക്രോൺ വകഭേദം കണ്ടെത്തി. ഒമിക്രോൺ സ്ഥിരീകരിച്ചതോടെ ദക്ഷിണാഫ്രിക്കൻ രാജ്യങ്ങളിൽ നിന്ന് ഓസ്‌ട്രേലിയയിലേക്ക് എത്തുന്നവർ 14 ദിവസം ഹോട്ടൽ ക്വാറന്റൈൻ ചെയ്യണം എന്നാണ് ഫെഡറൽ സർക്കാർ നിർദ്ദേശം. വാക്‌സിനേഷൻ പൂർത്തിയാക്കിയവർക്കും അല്ലാത്തവർക്കും ഈ നിയന്ത്രണം ബാധകമാണ്. കൂടാതെ വിവിധ സംസ്ഥാനങ്ങളും ടെറിറ്ററികളും യാത്രക്കാർക്ക് നിയന്ത്രണങ്ങൾ ഏർപ്പെടുത്തിയിട്ടുണ്ട്. ഓരോ സംസ്ഥാനങ്ങളും ടെറിറ്ററികളും ഏർപ്പെടുത്തിയിരിക്കുന്ന നിയന്ത്രണങ്ങൾ എന്തൊക്കെയാണെന്ന് നോക്കാം:\nദക്ഷിണാഫ്രിക്കൻ രാജ്യങ്ങളിൽ നിന്ന് ഓസ്‌ട്രേലിയയിലേക്ക് എത്തുന്നവർക്ക്, ഫെഡറൽ സർക്കാർ ഏർപ്പെടുത്തിയിരിക്കുന്ന നിയന്ത്രണങ്ങൾക്ക് പുറമെ, മറ്റ് വിദേശ രാജ്യങ്ങളിൽ നിന്ന് എത്തുന്നവർകും വിക്ടോറിയ നിയന്ത്രണം ഏർപ്പെടുത്തിയിട്ടുണ്ട്. എല്ലാ വിദേശ രാജ്യങ്ങളിൽ നിന്ന് സംസ്ഥാനത്തേക്ക് എത്തുന്നവരും പരിശോധനക്ക് വിധേയരാവുകയും സ്വയം ഐസൊലേറ്റ് ചെയ്യുകയും വേണം. 72 മണിക്കൂറാണ് ഐസൊലേറ്റ് ചെയ്യേണ്ടത്. വീടുകളിലോ മറ്റ് താമസസൗകര്യങ്ങളിലോ ഐസൊലേറ്റ് ചെയ്യാം.\nകൂടാതെ വിക്ടോറിയയിലേക്ക് എത്തുന്നതിന് മുൻപ് രാജ്യാന്തര യാത്രക്കുള്ള പെർമിറ്റ് എടുക്കണം. അതോടൊപ്പം യാത്ര ചെയ്യുന്നതിന് 24 മണിക്കൂറിനിടയിൽ PCR പരിശോധനയും നടത്തണം. മാത്രമല്ല, വിക്ടോറിയയിൽ എത്തി അഞ്ചാം ദിവസവും, ഏഴാം ദിവസവും പരിശോധനക്ക് വിധേയരാവുകയും വേണം.\nഅതേസമയം ഒമിക്രോൺ ആശങ്ക പടർത്തിയിരിക്കുന്ന ഒമ്പത് രാജ്യങ്ങളിൽ നിന്നുള്ള വിമാന ജീവനക്കരും, വീടുകളിൽ 14 ദിവസമോ, ഓസ്‌ട്രേലിയയിൽ നിന്ന് അടുത്ത വിമാനത്തിൽ കയറുന്നത് വരെയോ ഐസൊലേറ്റ് ചെയ്യണം.\nവിദേശത്ത് നിന്ന് ന്യൂ സൗത്ത് വെയിൽസിലേക്ക് എത്തുന്ന എല്ലാവരും കോവിഡ് പരിശോധനക്ക് വിധേയരാവേണ്ടതാണ്. കൂടാതെ 72 മണിക്കൂർ വീടുകളിൽ സ്വയം ഐസൊലേറ്റ് ചെയ്യുകയും വേണം. സംസ്ഥാനത്തേക്ക് എത്തുന്ന എല്ലാ വിമാന ജീവനക്കാരും വീടുകളിൽ 14 ദിവസമോ ഓസ്‌ട്രേലിയയിൽ നിന്ന് അടുത്ത വിമാനത്തിൽ കയറുന്നത് വരെയോ ഐസൊലേറ്റ് ചെയ്യേണ്ടതുമാണ്.\nസൗത്ത് ഓസ്ട്രേലിയ രാജ്യാന്തര അതിർത്തി തുറന്നിട്ടില്ലെങ്കിലും മറ്റ് സംസ്ഥാനങ്ങളിൽ എത്തിയ ശേഷം സൗത്ത് ഓസ്‌ട്രേലിയയിലേക്ക് യാത്ര ചെയ്യുന്ന വിദേശ യാത്രക്കാർ, 14 ദിവസം ക്വാറന്റൈൻ ചെയ്യാനാണ് നിർദ്ദേശം. കൂടാതെ, മറ്റ് ഹൈ റിസ്ക് സംസ്ഥാനങ്ങളിൽ നിന്ന് എത്തുന്നവരും 14 ദിവസം ക്വാറന്റൈൻ ചെയ്യണം. എന്നാൽ ഇവർ ഹോട്ടലിലാണോ വീട്ടിലാണോ ക്വാറന്റൈൻ ചെയ്യേണ്ടത് എന്നതിൽ വ്യക്തത വന്നിട്ടില്ല. ലോ റിസ്ക് സംസ്ഥാനങ്ങളിൽ നിന്ന് എത്തുന്നവർ യാത്ര ചെയ്യുന്നതിന് 72 മണിക്കൂറുകൾക്കുള്ളിൽ കോവിഡ് നെഗറ്റീവ് ഫലം കാണിക്കണം.\nവെസ്റ്റേൺ ഓസ്ട്രേലിയ ഫെബ്രുവരിയിൽ മാത്രമേ അതിർത്തി നിയന്ത്രണങ്ങളിൽ മാറ്റം വരുത്തുകയുള്ളുവെന്ന് നേരത്തെ അറിയിച്ചിരുന്നു. ഈ മാർഗ്ഗരേഖയിൽ മാറ്റം വരുത്താൻ തീരുമാനിച്ചിട്ടില്ലെന്ന് പ്രീമിയർ മാർക്ക് മക് ഗവൻ അറിയിച്ചു. എന്നാൽ മറ്റ് സംസ്ഥാനങ്ങളുമായി സൗത്ത് ഓസ്ട്രേലിയ അതിർത്തി തുറന്നതോടെ, സൗത്ത് ഓസ്‌ട്രേലിയയുമായും അതിർത്തി നിയന്ത്രണങ്ങൾ പ്രഖ്യാപിച്ചിരിക്കുകയാണ് വെസ്റ്റേൺ ഓസ്ട്രേലിയ. സൗത്ത് ഓസ്‌ട്രേലിയയിൽ നിന്ന് എത്തുന്നവർ 14 ദിവസം സ്വയം ഐസൊലേറ്റ് ചെയ്യേണ്ടതാണ്.\nസംസ്ഥാനത്തേക്ക് എത്തുന്ന രാജ്യാന്തര യാത്രക്കാർ ഹോട്ടൽ ക്വാറന്റൈൻ ചെയ്യണം. എന്നാൽ മറ്റ് സംസ്ഥാനങ്ങളിൽ നിന്നുള്ളവർ വീടുകളിൽ ക്വാറന്റൈൻ ചെയ്യതാൽ മതി.\nദക്ഷിണാഫ്രിക്കയിൽ നിന്ന് ഡാർവിനിലെ ക്വാറന്റൈൻ കേന്ദ്രത്തിൽ എത്തിയ ഒരാൾക്ക് ഒമിക്രോൺ വകഭേദം സ്ഥിരീകരിച്ചു. നവംബർ 25നു എത്തിയ ഇയാൾ ക്വാറന്റൈനിലാണ്. ഇത് ആശങ്കയ്ക്ക് വക നൽകുന്നില്ലെന്ന് ഡെപ്യൂട്ടി ചീഫ് ഹെൽത്ത് ഓഫീസർ ചാൾസ് പൈൻ പറഞ്ഞു.\nദക്ഷിണാഫ്രിക്കൻ രാജ്യങ്ങളിൽ നിന്ന് ഒഴികെ, മറ്റ് വിദേശ രാജ്യങ്ങളിൽ നിന്ന് എത്തുന്ന വാക്‌സിനേഷൻ പൂർത്തിയാക്കിയവർ മൂന്ന് ദിവസം ടെറിട്ടറിയിൽ ക്വാറന്റൈൻ ചെയ്യണം. എന്നാൽ, കഴിഞ്ഞ 14 ദിവസം ദക്ഷിണാഫ്രിക്കൻ രാജ്യങ്ങൾ സന്ദർശിച്ചവർ, പി സി ആർ പരിശോധന നടത്തുകയും 14 ദിവസം ക്വാറന്റൈൻ ചെയ്യുകയും വേണം. ഇവർക്ക് വീടുകളിലോ മറ്റ് താമസ സൗകര്യങ്ങളിലോ ക്വാറന്റൈൻ ചെയ്യാം. എന്നാൽ ഇവർ ഒരു ഡിക്ലറേഷൻ ഫോം പൂരിപ്പിച്ചു നൽകുകയും, ഇവർക്കൊപ്പം വീടുകളിൽ കഴിയുന്നവരും ക്വാറന്റൈൻ ചെയ്യുകയും വേണം.